
Cuvânt înainte la ediţia românească 



„Lucrarea omului trebuie să fie ca un diamant - să strălucească oricum ai 

întoarce-o". 

Aceste cuvinte de îndemn, rostite de către Sfântul Luca al Crimeii, s-au 
împlinit pilduitor în propria sa viaţă. Chirurg, savant şi deopotrivă arhiereu al Bisericii lui 
Hristos, Sfântul Luca şi-a săvârşit lucrarea în vremurile de cumplită prigonire ateistă din 
Rusia. Viaţa acestui mare ierarh mărturisitor le este cunoscută cititorilor români din 
scrierile publicate deja la câteva edituri de la noi. [Sfântul Luca al Crimeii, Am iubit 
pătimirea (autobiografie), Ed. Sophia, Bucureşti, 2005; Arhimandritul Nectarie 
Antonopoulos, Sfântul Arhiepiscop Luca (1877-1961) - Chirurgul fără de arginţi, Ed. 
Biserica Ortodoxă şi Egumenită] 

Nu stă în puterea noastră a înfăţişa în câteva cuvinte portretul duhovnicesc al 
acestui mare om al lui Dumnezeu. Orice strădanie şi zăbovire asupra vieţii sale, oricât de 
sârguincioase şi de pătrunzătoare ar fi, se dovedesc a fi, în cea mai mare parte, 
neputincioase. Taina sfinţeniei nu poate fi cuprinsă, ci numai împărtăşită. Iar cel care intră 
în părtăşie cu lumina cea tainică a vieţuirii sfinte e îmbrăţişat el însuşi de această profundă 
realitate. De aceea, îndrăznind a ne apropia de măreţia Sfântului Luca, nu putem să ne 
simţim decât ca nişte grăunţe de nisip alăturate unui munte nespus de înalt. 

Cartea pe care cititorul o are în faţă îşi are începutul în anii 1920 ai veacului 
trecut. Cu toate că Sfântul Luca a fost intens preocupat de alcătuirea acestei cărţi încă din 
anii de început ai prigoanei ateiste din Rusia, a izbutit să o definitiveze abia în anii 1945- 
1947, când se apropia de vârsta de şaptezeci de ani. [In limba rusă, această carte a 
cunoscut mai multe ediţii, una dintre ele fiind şi cea apărută în anul 1997 şi publicată de 
către Institulul Teologic Ortodox „Sfântul Tihon" din Moscova] 

Fiind o lucrare apologetică (cu scop de apărare a religiei ortodoxe), Sfântul 
Ierarh Luca i-a pus acestei cărţi un titlu care să înfăţişeze şi să mărturisească în chip vădit 
ţelul cu care ea a fost scrisă, încât ea a fost numită: „Duh-Suflet-Trup". 

Propaganda antireligioasă, care s-a dezlănţuit în Rusia după anul 1917, nu 
avea o justificare temeinică, ci se autoinflama în jurul unei lozinci semidocte şi absurde, 
care proclama înfruntarea şi contradicţia de neîmpăcat dintre credinţă şi ştiinţă. Iar acest 
aşa-zis conflict era supralicitat tocmai pentru a fi batjocorită şi nimicită credinţa. 
Propaganda ateistă afirma că ştiinţa a descoperit minciuna şi a dovedit că religia este 
„opiul poporului", iar credinţa şi manifestările ei nu sunt altceva decât unelte puse „în 
slujba claselor exploatatoare". 

Insă, viaţa şi activitatea Episcopului Luca erau mărturii copleşitoare împotriva 
acestei acerbe propagande ateiste. In persoana sa nu exista nici un conflict, ci o îmbinare 
armonioasă şi o împăcare a credinţei cu ştiinţa. Şi tocmai această concepţie şi experienţă a 
sa o descrie în cartea „Duh-Suflet-Trup". 

înaintea nenumăratelor prigoane şi exiluri pe care le-a îndurat, în anul 1921, 
Sfântul Luca a fost supus şi unui proces public prin care se urmărea nu numai defăimarea 

a 

şi batjocorirea lui, ci şi să se demonstreze că Dumnezeu nu există. Insă, izbânda râvnită de 
atei nu s-a arătat nicidecum, ci dimpotrivă, s-a preschimbat într-o ruşinoasă înfrângere. 

a 

In acest proces, cea din urmă întrebare pusă Sfântului Luca de către 
acuzatorul public a fost: „Cum este posibil ca dumneavoastră să credeţi în Dumnezeu, 
părinte chirurg Voino-Iaseneţki? L-aţi văzut vreodată pe Dumnezeul dumneavoastră?". 

Răspunsul a venit neîntârziat: „Pe Dumnezeu, într-adevăr, nu L-am văzut 
niciodată, domnule acuzator public. Dar am făcut operaţii pe creier şi nu am văzut minte 
acolo înăuntru! Şi nici conştiinţă nu am văzut acolo!" (există creier vizibil, dar asta nu 
înseamnă că nu există minte şi conştiinţă, chiar dacă nu le vedem) [Arhimandritul 
Nectarie Antonopoulos, „Sfântul Arhiepiscop Luca (1877-1961) - Chirurgul fară de 

arginţi", Ed. Biserica Ortodoxă şi Egumeniţa, pag. 86] 

Unui apropiat, care nu credea în nemurire şi în înviere, Sfântul Luca i-a spus: 
„Credincioşii nu neagă niciodată datele ştiinţifice, dar consideră că deasupra lor 
stăpâneşte o putere superioară - Dumnezeu. Poate voi avea vreodată posibilitatea să le dau 
prietenilor să citească lucrarea mea „Duh-Suflet-Trup". O lectură atentă va ajuta mult în 
această problemă" [Arhimandritul Nectarie Antonopoulos, „Sfântul Arhiepiscop Luca 
(1877-1961) - Chirurgul fără de arginţi", Ed. Biserica Ortodoxă şi Egumeniţa, pag. 298- 
299]. 

Este binecunoscut faptul că Sfântul Luca nu făcea nici o intervenţie 
chirurgicală dacă în sala de operaţii nu se afla icoana Maicii Domnului cu Pruncul Hristos. 
La cinci luni după procesul public mai sus pomenit, profesorul Kassirski scria despre 
Sfântul Luca: 

„Era perioada când ritualul său religios dinainte de operaţie se mărise. Acum, 
în faţa icoanei Maicii Domnului era mereu aprinsă o candelă. înaintea operaţiei nu 
numai că făcea semnul crucii, dar rostea şi o rugăciune scurtă şi făcea cruce de trei ori în 
spaţiul sălii de operaţii înainte de a lua bisturiul în mână. Toţi ştiau că Voino-Iaseneţki era 
mare cunoscător al obiectului său, om de ştiinţă strălucit. Din acest motiv s-au obişnuit 
repede cu ciudăţeniile lui religioase şi problema aceasta nu a luat dimensiuni mari". 

Insă, îndată ce autorităţile comuniste au scos icoana din sala de operaţii, 
Sfântul Luca a încetat orice intervenţie chirurgicală. Infirmiera M.G. Nezenskaia spunea 

a 

despre Ierarh: „In treburile de natură morală, el se comporta ca şi când nu ar fi existat 
nimeni în jurul lui. Era singur în faţa conştiinţei sale. Iar autocritica la care se supunea era 
mai severă decât oricare alta". 

Valentin, unul dintre fiii Sfântului Luca - ajuns medic la rândul său - îşi 
aminteşte următoarea întâmplare: „Simţul tactil dezvoltat era, după cum se pare, înnăscut 
în tatăl meu. Odată, vorbind cu noi, copiii lui, a vrut să ne dovedească prin fapte acest 

lucru. A luat zece foi subţiri de hârtie, le-a îndoit şi apoi ne-a cerut să-i spunem să taie cu 
bisturiul oricâte foi vrem noi. I-am spus un număr de foi, de pildă şapte, şi cu o tăietură de 
bisturiu a tăiat cele şapte foi! Experimentul s-a dovedit reuşit. Am rămas uimiţi" 
[Arhimandritul Nectarie Antonopoulos, „Sfântul Arhiepiscop Luca (1877-1961) - 
Chirurgul fară de arginţi", Ed. Biserica Ortodoxă şi Egumenită, pag. 60]. 

Studenţilor săi, Sfântul Luca obişnuia să le spună: „Ca să se facă cineva 
chirurg trebuie să se fi născut chirurg. Şi trebuie să se deosebească prin trei însuşiri: să 
aibă ochi de vultur, inimă de leu şi mâini de femeie" [Arhimandritul Nectarie 
Antonopoulos, „Sfântul Arhiepiscop Luca (1877-1961) - Chirurgul fără de arginţi", Ed. 
Biserica Ortodoxă şi Egumenită], însă Sfântul Luca a dovedit că aceste înzestrări le are cu 
prisosinţă şi întru cele duhovniceşti, facându-le lucrătoare prin delicateţea, profunzimea şi 
puterea cuvintelor lui. Astfel, graiurile Sfântului Ierarh au adeverit încă o dată tăria 
cuvântului lui Dumnezeu, care „e viu şi lucrător şi mai ascuţit decât orice sabie cu două 
tăişuri, şi pătrunde până la despărţitura sufletului şi duhului, dintre încheieturi şi 
măduvă, şi destoinic este să judece simţirile şi cugetările inimii" (Evrei 4, 12). 

Spre mărturie, vom înfăţişa în continuare o întâmplare care s-a petrecut în 
zilele noastre, mai precis în anul 1996. 

O învăţătoare pe nume Galina - care preda într-o şcoală din Simferopol - 
fusese crescută într-o familie de atei din fosta U.R.S.S. şi din această pricină ea era 
departe de Biserică. In luna mai, Galina s-a îmbolnăvit, iar medicii au socotit că ar suferi 
de o răceală. Insă, cu toate că a făcut un tratament care a durat câteva săptămâni, febra ei 
nu scădea deloc. Ajungând în stare de epuizare, a fost internată în spital, fiind 
diagnosticată în cele din urmă cu cancer la plămâni. A făcut analize la mai multe spitale 
din Sevastopol, însă aici nu numai că s-a confirmat acest diagnostic, ci s-a constatat că era 
vorba de o formă gravă de cancer care înainta într-un ritm galopant. Mai mult, medicii au 

afirmat că orice intervenţie chirurgicală e zadarnică, dar cu toate acestea, la insistenţa 
apropiaţilor, în luna iulie, Galina a fost internată într-un spital oncologic. 

în aceste împrejurări dureroase, o rudă apropiată de-a bolnavei ar fi dorit să-i 
vorbească despre credinţă, însă, ştiind că Galina este atee convinsă, nu îndrăznea să facă 
acest lucru. De aceea, se ruga Sfântului Luca pentru tămăduirea celei suferinde şi cerea 
preoţilor să fie pomenită la Sfânta Liturghie care se săvârşea în biserica unde se află 
moaştele Epsicopului Luca. 

Intr-o zi, primind îndemn lăuntric, această rudă a Galinei a venit la spital şi a 
început să-i vorbească despre Ierarhul Luca. I-a adus slujba Sfântului, precum şi cartea sa 
„Duh-Suflet-Trup". Apoi i-a spus că sfintele moaşte se află în biserică şi toţi cei care 
vor să i se închine pot să o facă. Citind din cărţile care îi fuseseră aduse şi prin tainica 
lucrare a Sfântului Duh primind mărturia Sfântului Luca, Galina a hotărât ca în ziua 
următoare să meargă să se închine sfintelor moaşte ale ierarhului. A împlinit acest lucru, 
cu toate că era foarte slăbită. Ajungând la raclă, femeia bolnavă şi-a revărsat înaintea 
Sfântului Luca toată durerea care îi copleşea inima şi şi-a mărturisit groaza care o 
cuprinsese ştiind că urma să moară foarte curând. 

In ziua de 5 august, Galinei trebuiau să-i fie făcute analizele finale pentru a fi 
stabilită ziua operaţiei. Analizele au fost duse la bun sfârşit, dar spre uimirea tuturor, 
cancerul de la plămâni dispăruse fară urmă! 

In acest fel, Galina s-a încredinţat că Sfântul Luca nu i-a tămăduit numai 
sufletul, ci şi trupul. Astăzi ea lucrează la ziarul bisericesc din Simferopol, fiind ea însăşi 
mărturie a felului minunat în care Dumnezeu i-a înviat sufletul prin iubitul Său ierarh - 
Sfântul Luca. 

„Fără credinţa în înviere, mai toată suferinţa devine absurdă, lipsită de sens; 
ea poate îmblânzi sufletul îndărătnic, însă nu îl vindecă de mândria ce se ascunde în 

Pagina 8 



străfundurile lui. 

Suferinţa îmbogăţeşte experienţa vieţii însă, fără rugăciune, nu duce sufletul 
către nepătimire. 

Treptat, ea omoară şi trupul şi inima şi mintea, fără ca ele să se desăvârşească 
în cunoaşterea lui Dumnezeu. 

Când însă se atinge de suflet Lumina lumii de Sus, atunci totul se schimbă: 
mor patimile pământeşti, iar duhul se înalţă spre a vedea pe Cel Veşnic. Dăruit cu această 
binecuvântare, omul îşi trăieşte orice situaţie pământească (socială, materială, ba chiar şi 
ştiinţifică) ca pe un „accesoriu", şi nicicum nu se sinchiseşte de cariera sa pământească. Şi 
dacă va continua trăindu-se pe sine în conştiinţă smerită, atunci îi va fi dată şi mai multă 
cunoaştere despre tainele veacului ce va să fie" [Arhimandritul Sofronie, „Vom vedea pe 
Dumnezeu precum este", Editura Sophia, Bucureşti, 2005, pag. 108]. 

Considerăm că aceste cuvinte ale dumnezeiescului Părinte Sofronie Saharov 
ne înfăţişează uimitor de limpede calea cea strâmtă care duce către Dumnezeu. 

Arhiepiscopul Lazăr al Simferopolului şi Crimeii, care a participat la 
deshumarea moaştelor Sfântului Luca, spunea despre minunatul Ierarh: 

„Viaţa sa nu poate decât să emoţioneze orice suflet. A fost cu adevărat mare, 
deopotrivă ca păstor şi ca om de ştiinţă. A trăit în momente foarte grele ale Bisericii 
noastre şi ne-a dovedit prin viaţa lui că un om de ştiinţă poate să fie şi profund credincios. 
A pornit ca un simplu medic de ţară şi a evoluat ca faimos chirurg, care îşi vindeca 
bolnavii cu înalta sa erudiţie ştiinţifică. Noi, credincioşii, ştim foarte bine că nu a fost 
numai abilitatea sa, ci şi marea credinţă pe care o avea în Dumnezeu. 

El însuşi stăruia să le spună bolnavilor atunci când îi opera: «Nu este mâna 
mea care operează, ci însuşi Dumnezeu operează şi vindecă». 

Aici, în Simferopol, şi-a săvârşit slujirea sa vreme de mulţi ani şi a ajutat mii 
de oameni care şi-1 amintesc cu recunoştinţă. A fost un om al dragostei, un suflet nobil, o 
inimă mare. Este caracteristic faptul că la deshumarea moaştelor sale, paradoxal, în timp 
ce trupul i se dezintegrase, inima i-a fost găsită intactă. Ea nu s-a supus legilor 
stricăciunii. 

Se pare că şi natura a respectat această inimă plină de dragoste adevărată. 
Sfântul Luca a iubit, s-a luptat, a suferit, a ostenit, s-a primejduit, a îndurat şi a fost 
prigonit lăsându-le creştinilor - căsătoriţi şi necăsătoriţi - un model limpede de urmare a 
lui Hristos. Ca şi marele Pavel, pe toate le-a socotit gunoaie, ca să-L câştige pe Hristos. Şi 
a reuşit, deoarece a vrut aceasta cu adevărat". 

Şi tocmai pentru felul în care Domnul Iisus a proslăvit moaştele Sfântului 
Luca, pecetluind tăria de diamant a inimii şi a cuvintelor sale, am îndrăznit să 
preschimbăm titlul acestei cărţi în „Puterea inimii". Căci iată, însuşi Dumnezeu 
mărturiseşte înaintea tuturor veacurilor că Sfântul Luca II iubeşte cu dragoste care nu se 
va putea sfârşi vreodată. 

L. S. Desartovici 

„Căci cuvântul lui Dumnezeu e viu şi lucrător şi mai ascuţit decât orice sabie 
cu două tăişuri, şi pătrunde până la despărţitura sufletului şi duhului, dintre încheieturi şi 
măduvă, şi destoinic este să judece simţirile şi cugetările inimii". (Evrei 4, 12) 

„...şi întreg duhul vostru, şi sufletul, şi trupul să se păzească, fără de prihană, 
întru venirea Domnului nostru Iisus Hristos". (1 Tesaloniceni 5, 23) 



1. Ce concluzii putem trage asupra progresului actual al ştiinţei 

[In notele cuprinse în ediţia românească a acestui volum, am aşezat şi unele 
mărturii din experienţa nemijlocită a Sfântului Luca, deoarece el însuşi îi destăinuia 
părintelui Veletev - profesor al Academiei Duhovniceşti din Moscova - că în alcătuirea 
cărţii a însemnat numeroase lucruri pe care le-a trăit el însuşi. De asemenea, în măsura în 
care ne-a stat în putinţă, am încercat să identificăm savanţii şi lucrările pomenite de 
Sfântul Luca]. 

Cugetările noastre asupra relaţiei dintre trup, duh şi suflet le vom începe de 

departe. 

Până la sfârşitul secolului al 19-lea, ansamblul ştiinţelor exacte ne copleşea cu 
precizia tuturor celor tratate de către ele. Până nu demult, era înstăpânită o credinţă 



Pagina 11 



necondiţionată în dogmele fundamentale ale ştiinţei [adică în principiile şi axiomele lor ce 
erau socotite a fi imuabile. Imuabil = permanent, neschimbabil], şi abia câteva minţi alese 
vedeau fisurile măreţului edificiu al ştiinţelor clasice. Şi iată că marile descoperiri 
ştiinţifice, de la sfârşitul veacului trecut [al 19-lea] şi începutul secolului nostru, au 
zguduit pe neaşteptate înseşi temeliile acestui edificiu al ştiinţelor clasice şi au impus o 
revizuire a ideilor fundamentale ale fizicii şi mecanicii. 

Principiile, care păreau să aibă o fundamentare matematică concretă, sunt în 
prezent dezbătute de către savanţi. Cărţile - în genul lucrărilor profunde ale lui Henri 
Poincare [a fost unul dintre cei mai mari matematicieni şi fizicieni francezi şi a trăit între 
anii 1854-1912] „Ştiinţa şi ipoteza" - aduc în fiecare pagină dovezi în acest sens. Acest 
eminent matematician a demonstrat faptul că şi matematica cuprinde o multitudine de 
ipoteze şi condiţionări. Unul dintre cei mai vestiţi colegi ai lui, de la Institutul de 
Matematică, Emile Picard [matematician francez care a trăit între anii 1856-1924], 
demonstrează, într-una din lucrările sale, cât de disparate sunt principiile mecanicii, ale 
acestei ştiinţe care pretinde să formuleze legile de ansamblu ale Universului. 

Ernst Mach [fizician şi filozof austriac care a trăit între anii 1838-1916], în 
lucrarea sa „Istoria mecanicii", împărtăşeşte o părere asemănătoare: „Bazele mecanicii, în 
aparenţă cât se poate de simple, sunt de fapt extrem de complexe. Ele se întemeiază pe 
experienţe nerealizate încă sau chiar imposibil de realizat şi în nici un caz nu pot fi privite 
drept axiome matematice. 

Fizicianul Lucien Poincare [fizician francez care a trăit între anii 1862-1920] 

scrie: 

„Nu au mai supravieţuit teorii grandioase, recunoscute de către toţi, în raport 
cu care cercetătorii să se afle în unanimitate (unanimitate = acord total de idei, de opinii). 
O anarhie (dezordine) bine cunoscută domneşte în domeniul ştiinţelor naturale şi nici una 
dintre legi nu se arată a fi cu adevărat necesară. Noi asistăm la dizolvarea ideilor vechi şi 

nu la o încheiere a cercetărilor ştiinţifice. Ideile, care pentru predecesorii noştri păreau 
temeinic fundamentate, sunt supuse re-analizării. In prezent, se renunţă la ideea că toate 
fenomenele pot fi explicate din punct de vedere mecanic. Sunt contestate înseşi bazele 
mecanicii: noile evidenţe au zguduit credinţa în însemnătatea absolută a legilor care erau 
considerate fundamentale". 

Dar dacă în urmă cu 30-40 de ani puteam vorbi despre faptul că fizica şi 
mecanica experimentau o stare de anarhie (haos), în prezent aceasta nu mai corespunde 
realităţii. Revoluţionara dizolvare a principiilor şi a cunoştinţelor fundamentale ale fizicii 
a condus către elaborarea unor noi concepţii, mult mai profunde şi mai exacte decât cele 
anterioare. Mai mult, aceste concepţii nu resping vechea mecanică clasică, ci o abordează 
ca pe o teorie relativă, care are limitele sale de aplicabilitate, destul de mărginite. 

Astfel, spre exemplu, s-a dovedit că în lumea celor mai mici particule 
cunoscute nouă - molecule, atomi, electroni etc. - mecanica clasică îşi încetează 
aplicabilitatea şi trebuie să cedeze locul unei teorii mult mai precise, dar care în acelaşi 
timp este mai complexă şi mai abstractă: mecanica cuantică . Cu toate acestea, mecanica 
cuantică nu este ceva ce contrazice integral mecanica clasică, ci o include pe aceasta ca pe 
un domeniu înrudit, necesar în examinarea obiectelor cu masă moleculară suficient de 
mare. 

Pe de altă parte, pentru procesele care se desfăşoară cu viteze mari de 
deplasare, apropiate de cea a luminii, mecanica clasică încetează, de asemenea, să mai 
aibă aplicabilitate şi este necesar să fie înlocuită cu mult mai riguroasa teorie a mecanicii 
relativiste , care se bazează pe teoria relativităţii a lui Einstein [Albert Einstein este autorul 
teoriei relativităţii, datorită căreia a primit premiul Nobel pentru fizică în anul 1921. A 
trăit între anii 1879-1955]. 

Legile constanţei elementelor nu mai există, deoarece este incontestabil 
dovedită transformarea unor elemente în altele. S-a constatat că există elemente cu aceeaşi 
masă atomică, dar cu proprietăţi chimice diferite. Acum câţiva ani, un astfel de fenomen 
ar fi fost privit cu ironie de către chimişti (T. Svedberg - Theodor Svedberg a fost un 
chimist suedez, devenind laureat al premiului Nobel pentru chimie în anul 1926. A trăit 
între anii 1884-1971). 

Sunt speranţe pentru dovedirea complexităţii structurii atomilor şi de aceea se 
poate presupune că atomii mai grei sunt alcătuiţi din atomi mai uşori. Foarte probabil că 
toate elementele - într-un final - sunt constituite din hidrogen. Conform acestei ipoteze, 
atomul de heliu este constituit din patru atomi de hidrogen poziţionaţi foarte compact. La 
rândul său, atomul de hidrogen este constituit din două particule, electron şi proton. 

Atomul a încetat să mai constituie unitatea primordială a materiei, deoarece s- 
a constatat că structura lui este extrem de complexă. Particulele cele mai mici ale materiei 
cunoscute în prezent sunt electronii şi pozitronii. Şi unii, şi alţii au aceeaşi masă, dar se 
deosebesc prin sarcina electrică: electronul are sarcină electrică negativă, iar pozitronul 
pozitivă. 

In afara acestor particule, sunt şi altele cu o greutate mai mare: protonii şi 
neutronii, care alcătuiesc nucleul. Şi masa lor este asemănătoare (de 1840 ori mai mare 
decât greutatea electronilor), dar în timp ce protonul este încărcat pozitiv, neutronul nu are 
sarcină electrică. 

In ultima vreme, în componenţa razelor cosmice care ajung în atmosfera 
noastră din spaţiul interstelar, a fost descoperită o serie întreagă de noi particule a căror 
greutate se cuprinde într-un interval destul de larg (de la 100 la 30.000 de mase 
electronice). Aceste particule poartă diverse denumiri: mezoni (sau mezotroni), varitroni, 

etc. De asemenea, s-a constatat că aceste particule nu sunt absolut constante. Protonii se 
pot transforma în neutroni şi invers, electronii, unindu-se cu pozitronii, pot să înceteze să 
existe ca particule, transformându-se în radiaţie electromagnetică. Pe de altă parte, în 
condiţii cunoscute, câmpul electromagnetic poate „genera" câteva perechi de electroni- 
pozitroni. Particulele detectate în radiaţia cosmică pot să îşi modifice semnificativ masa în 
procesul de interferenţă cu atomii atmosferei. 

în literatura actuală în materie de fizică, transformarea unei perechi electron- 
pozitron în radiaţie este numită „anihilare" (distrugere) a materiei, procesul invers fiind 
numit „materializare". 

Materialiştii consecvenţi consideră aceşti temeni condiţionat-acceptabili, 
deoarece distorsionează starea reală a lucrurilor. Ei afirmă că nu există nici o transformare 
a energiei în masă, deoarece masa şi energia aparţin unei realităţi - materiei, şi particulele 
care apar au energie, iar energia posedă masă. 

Această ultimă afirmaţie, pentru noi, cei educaţi în spiritul vechilor noţiuni ale 
fizicii, este cu desăvârşire revoluţionară. însă noi suntem foarte departe de a putea 
proclama biruinţa asupra materialismului. 

Noi nu avem dreptul şi nici motivul de a sta împotriva realizărilor celor mai 
importante ale fizicii modeme. Din faptul că particulele pot să-şi modifice masa - după 
cum s-a demonstrat în ultima vreme cu particulele din radiaţiile cosmice - sau pur şi 
simplu să-şi înceteze existenţa ca particule, transformându-se în radiaţie electromagnetică 
(„anihilarea" electronilor şi a pozitronilor), nu se pot trage concluzii asupra dispariţiei 
materiei, câmpul electromagnetic trebuind să fie considerat o altă formă a materiei. 

Amândouă aceste forme pot trece din una în cealaltă, asemenea substanţei 
lichide care poate lua formă solidă sau gazoasă. Insă astfel de transformări se desfăşoară 
doar cu condiţia respectării legilor conservării energiei. Energia nu poate să dispară sau să 
apară din nimic. Ea poate doar să-şi schimbe starea sau forma, rămânând cantitativ 

aceeaşi. 

In prezent, fizicienii au renunţat la ipoteza existenţei unei oarecare substanţe 
eterice imponderale şi în acelaşi timp absolut elastice, înlocuind-o cu noţiunea de câmp 
electromagnetic. Câmpul electromagnetic nu este substanţă în sensul mecanic comun al 
acestui cuvânt. El nu posedă greutate, duritate, elasticitate, nu este constituit din particule 
etc. Dar posedă energie şi în acest sens trebuie privit drept una dintre formele de existenţă 
ale materiei. El este generat de mişcarea şi interacţiunea particulelor elementare - 
electroni şi altele. Pe de altă parte, el însuşi acţionează asupra acestor particule iar în 
condiţii cunoscute poate chiar să le genereze. 

In locul greutăţii, durităţii şi elasticităţii, câmpul electromagnetic posedă alte 
caracteristici care îi determină proprietăţile. Aceste caracteristici sunt amplitudinea şi 
orientarea forţelor electrice şi magnetice în diferite coordonate spaţiale. De legile care 
guvernează câmpul electromagnetic şi interacţiunea acestuia cu sarcinile electrice se 
ocupă electrodinamica - un domeniu aparte al fizicii -, însă legile mişcării şi interacţiunii 
particulelor materiale constituie obiectul de studiu al mecanicii . 

In câmpul electromagnetic sunt „absorbiţi" într-un final toţi produşii disocierii 
materiei. Indiferent de corpurile care se disociază şi de modul dezagregării, produşii 
acestei disocieri sunt întotdeauna aceiaşi. Fie că este vorba despre fisiunea nucleelor 
substanţelor radioactive, fie că e vorba de emisiile din oricare metal sub acţiunea luminii, 
de emisiile produse ca urmare a reacţiei chimice sau a arderii, produşii acestor emisii sunt 
întotdeauna constanţi, deşi calitatea şi cantitatea pot diferi. 

Materia se descompune în particulele elementare: neutroni, protoni, mezoni, 
electroni, pozitroni, etc. Prin mişcarea şi interacţiunea acestor particule, are loc generarea 
câmpului magnetic, a oscilaţiilor magnetice şi electrice de amplitudine variată, a radiaţiei 
infraroşii, a luminii albe, a radiaţiei ultraviolete şi a radiaţiei gama. 

Fenomenele electrice stau la baza tuturor reacţiilor chimice şi unii încearcă să 

reducă la acestea toate celelalte forţe. S-a determinat că şi lumina este una dintre formele 
energiei electromagnetice, iar curentul electric, de asemenea, are şi structură corpusculară 
sau, după cum incorect zic unii, structură atomică (desigur, nu pot fi numite atomi 
particulele din care este alcătuit curentul electric). Mulliken [Robert Sanderson Mulliken a 
fost un chimist şi fizician american care a primit premiul Nobel pentru chimie în anul 
1966. A trăit între anii 1896-1986] defineşte electricitatea cu prudenţă şi suficient de 
acceptabil. Iată cuvintele lui: „Eu nu am încercat să răspund la întrebarea «Ce este 
electricitatea?», ci m-am mulţumit să stabilesc ce nu ar fi aceasta ca şi constituţie, căci ea 
întotdeauna ni se prezintă ca şi o fracţiune exactă a unei oarecare unităţi electrice... 
Electricitatea este ceva mult mai de bază decât atomii materiei, deoarece este parte 
componentă considerabilă a celor o sută de atomi diferiţi. Exact la fel, electricitatea are 
ceva asemănător materiei, fiind alcătuită din părţi constitutive, însă se deosebeşte de 
materie prin faptul că toate părţile din care e compusă, în măsura în care acestea pot fi 
supuse determinării, sunt cu desăvârşire egale". 

Teoria corpusculară a electricităţii este o mare realizare a fizicii teoretice. 
Insă, desigur, nu putem spune că, drept consecinţă a structurii sale corpusculare, 
electricitatea a încetat să mai fie energie şi a devenit ceva material. Nici fizicienii nu 
afirmă acest lucru, ci doar susţin că energia posedă masă, iar masa aparţine unei anume 
realităţi - materia. Desigur, aceasta nu este confundarea energiei cu materia, căci 
electricitatea, oricât ar fi ea de apropiată ca structură de materie, rămâne pentru noi 
energie şi, mai mult, o componentă importantă şi de bază a energiei atomice. 

Intre timp, această bază a existenţei fizice a lumii ne-a devenit cunoscută abia 
în urmă cu 300 de ani. Mii de ani, electricitatea le rămăsese necunoscută oamenilor. 

Abia în urmă cu 50 de ani, ştiinţa s-a îmbogăţit prin cunoaşterea unor forme 
de energie extrem de importante: undele radio, radiaţia infraroşie, radiaţiile catodice, 
radioactivitatea şi energia intraatomică. Aceasta din urmă este neînchipuit de grandioasă şi 

de puternică şi stă la baza dinamicii întregii lumi, dând naştere energiei solare şi devenind 
cunoscută cu 300 de ani mai târziu decât electricitatea. 

însă oare ne conferă aceasta dreptul să presupunem sau chiar să afirmăm că în 
lume mai există şi alte forme de energie, necunoscute nouă, poate mult mai importante 
pentru lume decât energia atomică? 

Ştim că 34% din spectrul solar nu este perceput de către ochiul uman. Şi doar 
o parte nesemnificativă din aceste 34 de procente, care e constituită de radiaţiile ultraroşii 
(e vorba de radiaţiile vizibile), ultraviolete, infraroşii, a fost studiată şi au fost înţelese 
formele care stau la baza acestor radiaţii. Dar ce se poate reproşa presupunerii, chiar 
convingerii, că dincolo de liniile lui Fraunhover [Joseph von Fraunhover este un fizician 
german care a trăit între anii 1787-1826] se ascund o mulţime de taine, forme de energie 
necunoscute nouă, foarte probabil mult mai fine decât energia electrică? Din punct de 
vedere material, şi aceste forme încă necunoscute de energie trebuie să fie forme 
deosebite de existenţă a materiei. 

Chiar şi aşa, noi nu avem nimic de spus împotriva acestora, deoarece credem 
în puterea ştiinţei. Insă dacă nici electricitatea nu poate fi numită materie şi neîndoielnic 
trebuie considerată energie - care poate genera sau în care se pot transforma particulele 
materiale, care au o anumită masă şi anumite proprietăţi fizice - atunci avem oare dreptul 
să presupunem că vor fi descoperite, cu timpul, astfel de forme de existenţă ale materiei 
(mai exact energii) care ar trebui numite semi-materiale? 

Dar însuşi termenul de „semi-material" conţine întru sine recunoaşterea 
existenţei „nematerialului". 

Unde este însă temeiul pentru negarea legilor credinţei noastre şi a credinţei în 
existenţa energiei pur duhovniceşti, pe care noi o socotim primordială şi născătoare a 
tuturor formelor energiei fizice, iar prin acestea şi a materiei însăşi? 

Aşadar, cum ne închipuim această energie duhovnicească? 

Pentru noi, ea este atotputernica dragoste a lui Dumnezeu. Dragostea nu poate 
să se închidă întru sine însăşi, căci însuşirea ei de căpătâi este trebuinţa de a se revărsa 
asupra cuiva şi asupra a ceva, şi această trebuinţă a dus la zidirea lumii de către 
Dumnezeu. „Cu cuvântul Domnului cerurile s-au întărit, şi cu duhul gurii Lui 
toată puterea lor" (Psalmi 32, 6). Prin energia dragostei, care s-a revărsat după voia cea 
preabună a Domnului, s-a dat de către Cuvântul lui Dumnezeu început tuturor formelor de 
energie, care la rândul lor au generat mai întâi particulele materiei, iar apoi, prin acestea, 
şi întreaga lume materială. 

In altă direcţie, dragostea dumnezeiască revărsată a zidit şi întreaga lume 
duhovnicească, lumea fiinţelor îngereşti cugetătoare, mintea omenească şi întreaga lume a 
fenomenelor psiho-duhovniceşti (Psalmi 103, 4-5 şi 32, 6). 

Dacă noi nu cunoaştem numeroasele forme de energie - neîndoielnic 
lucrătoare -, aceasta ţine de vădita puţinătate a cunoaşterii vieţii pământeşti prin sărmanele 
cinci simţuri pe care le avem şi datorită faptului că încă nu s-au găsit metode ştiinţifice şi 
reactivi pentru depistarea celor care nu sunt accesibile simţurilor noastre. 

Dar oare este adevărat faptul că avem doar cinci organe de simţ şi nu avem 
alte organe şi mijloace de percepere nemijlocită? Nu este oare posibilă ascuţirea 
vremelnică a capacităţii acestor organe pentru perceperea formelor de energie adecvate 
lor? Acuitatea vederii vulturului, mirosul foarte fin al câinelui întrec într-o mare măsură 
capacitatea de percepţie a omului. Porumbeii posedă, un simţ al orientării necunoscut 
nouă, care le coordonează impecabil zborul. Este binecunoscută acutizarea auzului şi a 
simţului tactil la cei orbi. Eu presupun că factori incontestabili de ordin psihic - despre 
care vom şi vorbi în continuare - ne obligă nu doar să admitem posibilitatea ascuţirii celor 
cinci simţuri ale noastre, ci şi să le adăugăm acestora inima ca organ special al simţului, 
centru al trăirilor şi organ al cunoştinţei noastre. 

2. Inima în calitate de organ al cunoaşterii supreme 



încă din antichitate, grecii numeau prin cuvintele foni, cardia, nu doar 
propriu-zis inima, ci şi sufletul, starea sufletească, convingerea, cugetul, şi chiar şi 
înţelepciunea, mintea, credinţa (convingerea), etc. Din vremurile de demult, „intuiţia 
poporului" aprecia la justa valoare rolul important al inimii în viaţa omului. „Atunci când 
inima încetează să bată, viaţa a luat sfârşit" - de aceea unii numesc inima „motorul vieţii". 
Noi acum ştim bine că starea fizică şi duhovnicească depind în bună măsură de 
funcţionarea normală a inimii. 

In viaţa de zi cu zi ni se întâmplă să auzim că inima „suferă", „doare" etc. Iar 
în paginile de beletristică citim că „inima tânjeşte", „inima se bucură", „inima simte" etc. 
Astfel, inima se adevereşte a fi un organ al simţului şi încă unul extrem de cuprinzător şi 
de fin. 

Este de trebuinţă să ne oprim asupra acestui fapt, deoarece toate fenomenele 
indicate poartă întru sine un profund raţionament fiziologic, aşa cum remarcă I.P. Pavlov. 
In epoca îndepărtată, când strămoşii noştri se aflau într-o perioadă de dezvoltare 
incipientă, la toţi factorii de stres [externi], ei reacţionau aproape exclusiv printr-o 
activitate musculară, care predomina asupra tuturor celorlalte acte reflexe. Iar activitatea 
musculară este legată în cel mai strâns mod de activitatea inimii şi a vaselor sanguine. La 
omul modem civilizat, reflexele musculare s-au redus aproape la minim, însă, relativ la 
aceste reflexe, modificările activităţii cardiace s-au păstrat bine. 

Omul civilizat contemporan, prin intermediul efortului asupra sinelui, învaţă 
să-şi ascundă reflexele musculare şi doar modificările activităţii cardiace mai sunt un 
indiciu despre trăirile sale. In acest fel, inima rămâne pentru noi un organ al simţului care, 
într-un mod foarte precis, ne arată starea noastră subiectivă, pe care o vădeşte întotdeauna. 

Pentru medic este important să menţionăm că pe cât de bine are loc reglarea 
funcţiei cordului, condiţionată fiind de activitatea musculară - desigur, nu exagerată -, pe 
atât de prost este realizată reglarea funcţiei cardiace în cazul unor diverse îngrijorări, care 
nu conduc la activitate musculară. Din această pricină este atât de uşor afectată inima 
persoanelor liber profesioniste, care nu suportă eforturi fizice majore, fiind în schimb 
expuse excesiv la îngrijorările vieţii. Astfel gândeşte despre inimă un anatomopatolog 
(Despre moartea omului), precum şi marele fiziolog, academicianul I.R Pavlov (Cursul 
de fiziologie, sub redacţia profesorului Savici, 1924). 

La acestea vom adăuga câteva observaţii. Inervaţia inimii este impresionant 
de bogată şi de complexă. Ea este în întregime întreţesută cu o reţea de fibre ale 
sistemului nervos simpatic şi prin aceasta este strâns legată de sistemul nervos cerebral şi 
spinal. Ea primeşte prin nervul vag (nervul vag este unul dintre cei doisprezece nervi 
cranieni, determinant pentru funcţionarea aparatului respirator, circulator şi digestiv) un 
întreg sistem de fibre cerebrale, prin care i se transmit complexele acţiuni ale sistemului 
nervos central şi foarte probabil că se trimit spre creier impulsurile centripete senzitive ale 
inimii. Sunt încă puţin studiate şi sunt pline de necunoscute funcţiile sistemului nervos 
simpatic şi vegetativ, însă deja ne este suficient de limpede că acestea sunt extrem de 
importante şi de multiple. Pentru noi este de o importanţă covârşitoare faptul că, 
neîndoielnic, aceşti noduli şi fascicule nervoase au un rol de căpătâi în fiziologia 
simţurilor. Astfel, cunoştinţele noastre de anatomia şi fiziologia inimii nu doar că nu ne 
împiedică, ci ne determină mai degrabă să considerăm inima organul cel mai important al 
simţului şi nu doar motorul central al circulaţiei sanguine. 

Dar Sfânta Scriptură ne spune despre inimă mult mai multe. Despre inimă se 
grăieşte aproape în fiecare pagină a Bibliei, iar cel care o citeşte pentru întâia oară nu 
poate să nu observe că inimii i se acordă importanţă nu doar ca unui organ primordial al 
simţirilor, ci şi ca organului cel mai important al cunoaşterii - organ al gândirii şi al 



Pagina 21 



perceperii trăirilor duhovniceşti. Mai mult, în întreaga Scriptură inima este organul de 
comunicare a omului cu Dumnezeu şi prin urmare ea este organul cunoaşterii supreme. 

Cu adevărat, după Sfânta Scriptură, rolul inimii în domeniul simţurilor este 
atotcuprinzător: 

Ea „se veseleşte" (Ieremia 15, 16; Estera 1, 10; Psalm 103, 16; Pildele lui 
Solomon 15, 13, 15; 17, 22; Judecători 16, 25), 

„Se bucură" (Plângerile lui Ieremia 5, 15; Pildele lui Solomon 15, 30; 23, 15; 
27, 9; Isaia 66, 14; Psalmi 12, 6; 15, 9; 72, 21; Ecclesiastul 2, 10), 

„Se necăjeşte" (Psalmi 12, 2; 24, 18; Ieremia 4, 19), 

„Se tulbură" (Ieremia 4, 19), 

„Se nelinişteşte" (4 Regi 6, 11), 

„Se sfâşie" (Psalmi 72, 25), 

„Freamătă de furie" (Faptele apostolilor 7, 54), 

„Arde" lăuntric (Luca 24, 32). 

Ea „se mânie împotriva Domnului" (Pildele lui Solomon 19, 3), 

„Este plină de răutate" (Ecclesiastul 9, 3), de „curvie" (Matei 5, 28), 
„zavistie" (Iacov 3, 14), „semeţie" (Pilde 16, 5), de „curaj" şi de „frică" (Psalmi 26, 5; 
Levitic 26, 36), de „necurăţia" patimilor (Romani 1, 24) şi este „doborâtă de ocară" 
(Psalmi 68, 23). 

Dar ea simte şi mângâierile (Filimon 1, 7), este capabilă de marele simţământ 
al nădăjduirii în Dumnezeu (Psalmi 27, 9; Pildele lui Solomon 3, 5), de „zdrobire pentru 
păcatele sale" (Psalmi 33, 19) şi poate fi sălaş „al blândeţii şi smereniei" (Matei 11, 29). 

Pe lângă această multitudine de simţiri, inima are putinţa de a-L simţi pe 
Dumnezeu, putere despre care vorbeşte Apostolul Pavel în Areopagul atenian: „Ca să II 

caute pe Dumnezeu, doar L-ar pipăi şi L-ar găsi, deşi nu e departe de fiecare dintre noi" 
(Faptele apostolilor 17, 27). 

Despre simţirea lui Dumnezeu sau, mai bine spus, despre lucrarea harică a 
Duhului lui Dumnezeu asupra inimii, ne vorbesc mulţi nevoitori plini de evlavie şi mulţi 
cuvioşi părinţi. Toţi aceştia le-au simţit - mai mult sau mai puţin intens - pe aceleaşi 
despre care mărturiseşte Proorocul Ieremia: „Dar iată era în inima mea ceva, ca un fel de 
foc aprins" (Ieremia 20, 9). 

De unde acest foc? Ne răspunde Sfântul Efrem Şirul, marele purtător al 
harului lui Dumnezeu: „Cel de nepătruns pentru toată mintea intră în inimă şi sălăşluieşte 
întru ea, Cel nevăzut celor cu ochii de foc Se sălăşluieşte în inimă. Pământul este aşternut 
picioarelor Lui, iar inima curată II poartă întru sine" şi, vom adăuga, II contemplă fară de 
ochi, după cuvântul lui Hristos: „Fericiţi cei curaţi cu inima, că aceia vor vedea pe 
Dumnezeu" (Matei 5, 8). 

Asemenea citim şi la Sfântul Ioan Scărarul: „Focul duhovnicesc, care vine 
întru inimă, înviază rugăciunea, iar după învierea şi înălţarea ei la ceruri se pogoară foc 
ceresc în cămara sufletului". 

Dar iată şi cuvintele Marelui Macarie: „Inima cârmuieşte toate mădularele, iar 
când harul va cuprinde toate cămările inimii, atunci el stăpâneşte peste toate cugetele şi 
lucrările, căci acolo şi mintea, şi cugetele sunt duhovniceşti... acolo trebuie să căutăm: 
scris este oare harul legii Duhului?". 

Unde „acolo"? In organul principal, unde este prestolul harului şi unde sunt şi 
mintea, şi toate cugetările sufletului - adică în inimă. 

Insă nu vom continua cu relatări asemănătoare ale celor care aveau o vieţuire 
duhovnicească cât se poate de profundă. Dintr-acestea se pot găsi o mulţime în Filocalie. 
Toţi nevoitorii vorbesc, din experienţa personală, despre faptul că, la o aşezare sufletească 

întru bunătate şi evlavie, se simte în inimă bucurie, pace adâncă şi căldură, acestea 
crescând fară oprire prin rugăciunea neîncetată, statornică şi fierbinte şi prin săvârşirea 
faptelor bune. Dimpotrivă, lucrarea duhului diavolului şi a slugilor lui asupra inimii nasc 
îngrijorarea tulburată, aprinderea vătămătoare şi răceala, precum şi neliniştea neostoită 
(continuă). Tocmai după aceste trăiri ale inimii ne sfătuiesc nevoitorii să ne socotim starea 
duhovnicească şi să deosebim Duhul luminii de duhul întunericului. 

Nu doar la astfel de trăiri, mai mult sau mai puţin limpezi, se mărgineşte 
capacitatea inimii în comunicarea cu Dumnezeu. Oricât de îndoielnic li s-ar părea celor 
necredincioşi, noi afirmăm că prin intermediul inimii putem percepe anumite cuvinte ca 
insuflări ale lui Dumnezeu. Iar aceasta nu stă numai în putinţa celor sfinţi. 

De pildă şi eu, asemenea multora, nu o singură dată am trăit aceasta extrem de 
intens şi cu o adâncă emoţie duhovnicească. Citind sau ascultând cuvintele Sfintei 
Scripturi, dintr-o dată eram cuprins de un simţământ cutremurător că acestea sunt cuvinte 
ale lui Dumnezeu, adresate nemijlocit mie. Ele sunau pentru mine asemenea unui tunet, 
asemenea fulgerului străbăteau mintea şi inima mea. Absolut pe neaşteptate, fraze aparte, 
parcă se desprindeau pentru mine din contextul Scripturii, erau înveşmântate în lumină 
strălucitoare şi se întipăreau în chip de neşters în conştiinţa mea. Şi întotdeauna aceste 
fraze asemenea fulgerului - cuvinte ale lui Dumnezeu - erau în acel moment pentru mine 
cele mai importante şi cele mai necesare insuflări, povăţuiri şi chiar proorocii, care 
nestrămutat s-au plinit mai târziu. 

Puterea lor a fost uneori colosală, cutremurătoare, de necomparat cu puterea 
unor oarecare influenţe psihice. 

[In vremea în care Sfântul Luca era doctor în Pereslavl Zaleski (1915-1916), 
s-a hotărât să-şi descrie experienţa medicală într-o carte pe care s-a gândit să o intituleze 
„Eseuri despre chirurgia infecţiilor septice". A început lucrul şi, îndată ce a scris prologul, 

a trăit o experienţă neobişnuită. Iată ce mărturiseşte chiar Sfântul Luca în autobiografia sa: 
„Am alcătuit planul cărţii, am scris prologul şi atunci, dintr-o dată, mi-a venit în minte 
acest gând ciudat: «Când această carte va fi încheiată, va fi semnată cu numele unui 
episcop». Desigur, niciodată nu îmi trecuse prin minte că aş fi putut deveni vreodată preot 
şi episcop, dar cele pe care noi nu le cunoaştem despre viaţa noastră, Domnul 
Atotcunoscător le ştie pentru fiecare din noi, atunci când ne găsim încă în pântecele maicii 
noastre. Şi [...] acest gând ciudat, după câţiva ani, s-a împlinit"]. 

După ce, din pricina unor împrejurări independente de mine, mi-am părăsit 
pentru mai mulţi ani slujirea arhierească, odată, în timpul slujbei Utreniei de duminică, 
când urma să se citească Evanghelia, am simţit o emoţie din cauza unei presimţiri tulburi 
că îndată avea să petreacă ceva înfiorător. Atunci mi-au răsunat cuvintele pe care eu 
însumi le citisem adeseori cu multă pace: „Simone, fiul lui Iona, Mă iubeşti tu pe Mine 
mai mult decât aceştia? Paşte oile Mele" (Ioan 21, 15). Această mustrare a Domnului, 
chemarea la reluarea slujirii abandonate, m-a cutremurat dintr-o dată atât de puternic, 
încât până la sfârşitul slujbei am tremurat cu tot trupul, iar apoi toată noaptea nu am închis 
un ochi şi apoi, vreme de o lună şi jumătate, la fiecare aducere-aminte a acestui eveniment 
neobişnuit, mă cutremuram cu tânguire şi lacrimi. 

Să nu gândească cei sceptici că eu însumi mi-am inoculat această trăire prin 
amintiri triste despre slujirea arhierească abandonată şi prin mustrări ale conştiinţei. 
Dimpotrivă, eram concentrat atunci asupra bolii mele şi a operaţiei ce urma, şi eram în cea 
mai normală stare sufletească, foarte departe de orice exaltare. 

[Intr-o altă împrejurare, Sfântul Luca povesteşte mai amănunţit despre acest 

eveniment: 

„In vremea aceea, nu aveam gânduri duhovniceşti deosebite. Dar iată ce mi s- 

a întâmplat. Am mers la mănăstire pentru slujbă. Ieromonahul a săvârşit Vecernia şi 
Utrenia. Eu eram în altar. Ieromonahul se pregătea să citească Evanghelia la slujba 
Utreniei. Deodată, am simţit o tulburare inexplicabilă care creştea din ce în ce şi a ajuns la 
apogeu în ceasul citirii. După minunea prinderii peştilor, Hristos vorbeşte cu Petru: 
„Simone, fiul lui Iona, Mă iubeşti tu pe Mine mai mult decât aceştia? Paşte oile Mele" 
(Ioan 21, 15). Cuvintele acestea ale lui Iisus le-am ascultat cu strângere de inimă şi cu 
cutremurare adâncă, ca şi când mi s-ar fi adresat mie şi nu lui Petru. 

Tremuram din tot corpul, nu puteam să aştept sfârşitul slujbei. M-am dus la 
mitropolitul Serafim şi i-am povestit întâmplarea. Mi-a spus că şi el a avut în viaţă 

A 

sentimente asemănătoare. In următoarele două-trei luni, de fiecare dată când mi aminteam 
ceea ce trăisem în vremea citirii Evangheliei, tremuram din tot corpul şi lacrimile curgeau 
râu din ochii mei"] 

E cu putinţă ca Sfinţii Prooroci să fi auzit nemijlocit cuvintele lui Dumnezeu, 
pe care le-au perceput cu inima: „Fiul omului - îmi zice iar Acela - primeşte în inima ta şi 
ascultă cu urechile tale toate cuvintele ce am să-ţi vorbesc" (Iezechiel 3, 10). 

„Inima mea spune cele de la Tine: «Căutaţi chipul Meu»; şi eu voi căuta 
Chipul Tău, Doamne" (Psalmi 26, 8). [In ediţia românească a Sfintei Scripturi, aici avem: 
„Una am cerut de la Domnul, pe aceasta o voi căuta: să locuiesc în casa Domnului în toate 
zilele vieţii mele, ca să văd frumuseţea Domnului şi să cercetez locaşul Lui" (Psalmi 26, 
7-8)] 

Proorocul Ieremia vorbeşte în proorociile sale despre chemarea sa ca despre 
un dialog nemijlocit cu Dumnezeu. 

Proorocul Iezechiel, descriind vederea neobişnuită a slavei lui Dumnezeu, 
spune că, fiind căzut cu faţa la pământ, „atunci am auzit glasul Celui Ce grăieşte, Care mi- 
a zis: «Fiul omului, scoală în picioare, că am să-ţi vorbesc». Şi cum mi-a zis Acela 

vorbele acestea, a intrat Duhul în mine şi m-a ridicat în picioare şi am ascultat pe Cel Ce- 
mi vorbea" (Iezechiel 2, 1-2). 

Toţi Proorocii grăiesc în numele lui Dumnezeu: „şi a spus mie Domnul", „aşa 
grăieşte Domnul", „acesta a fost cuvântul Domnului către mine". Ei primeau descoperirea 
de la Dumnezeu aievea sau în vis - prin vedenii (Iezechiel - cap. 40-48; visul lui Daniel - 
cap. 7, vedeniile lui Daniel - cap. 8-10; vedenia lui Amos - cap. 8-9; vedenia lui Zaharia - 
cap. 1-6). 

Iată ce ne zic Sfinţii Părinţi despre aceste felurite modalităţi de primire a 
descoperirilor lui Dumnezeu: 

„Dacă cineva presupune că vedeniile prooroceşti, arătările şi descoperirile au 
fost rod al fanteziei şi s-au petrecut în mod firesc, să cunoască unul ca acesta că îşi 
îndreaptă paşii departe de ţinta cea dreaptă şi de adevăr. Căci Proorocii [şi învăţătorii] - 
care şi în vremurile de acum sunt purtători ai tainelor celor sfinte - nu prin rânduiala şi 
desfăşurarea firească [naturală] au văzut şi au închipuit cele dumnezeieşti, ci acestea mai 
presus de fire au fost întipărite şi închipuite în mintea lor, în chip de negrăit, prin puterea 
şi harul Sfântului Duh, după cum spune Sfântul Vasile cel Mare: «Printr-o putere de 
negrăit primeau Proorocii vedenia în mintea lor, având-o neîmprăştiată şi curată, iar 
cuvântul lui Dumnezeu îl auzeau tunător întru ei». Pe lângă aceasta, Proorocii vedeau 
vedeniile prin lucrarea Duhului, Care întipărea cele văzute în înaltele [măreţele] lor minţi. 

Şi Grigorie Teologul zice: «Acesta (adică Duhul Sfânt) lucra întru început în 
puterile îngereşti şi cereşti, apoi întru Părinţi şi Prooroci, dintre care unii II vedeau sau II 
cunoşteau pe Dumnezeu, alţii înainte-vedeau cele ce aveau să fie, când în mintea lor înaltă 
primeau astfel de vedenii de la Duhul Sfânt, prin care se făceau martori ai celor viitoare, 
precum şi ai celor prezente»" (monahii Calist şi Ignatie). 

[In traducerea românească a Filocaliei, acest pasaj îl regăsim astfel: 

„Dacă unii socotesc că vederile, chipurile şi descoperirile Proorocilor au luat 
naştere prin închipuire şi prin desfăşurare naturală, aceştia să ştie că sunt duşi departe de 
la ţinta dreaptă şi de la adevăr. Căci Proorocii, şi învăţătorii de acum ai celor sfinte, au 
văzut şi au prins cele ce le-au văzut şi le-au prins în chipuri nu după vreo rânduială şi 
desfăşurare naturală, ci mintea fiindu-le întipărită dumnezeieşte şi mai presus de fire, 
printr-o putere negrăită şi prin harul Sfântului Duh. Căci zice Marele Vasile: «Cei ce au 
mintea neîmprăştiată şi curată, primesc în ea întipăriri printr-o oarecare putere negrăită şi 
aud în ei răsunând oarecum cuvântul lui Dumnezeu». Şi iarăşi: «Proorocii vedeau prin 
întipărirea ce se săvârşea în mintea lor». 

Iar Grigorie, de Dumnezeu Cuvântătorul, zice: «Acesta, adică Duhul Sfânt, 
lucra mai întâi în puterile îngereşti şi cereşti». Şi puţin mai departe: «Apoi în Părinţi şi în 
Prooroci, dintre care unii închipuiau pe Dumnezeu sau II cunoşteau, iar alţii cunoşteau de 
mai înainte viitorul, întipărindu-li-se de Duhul, şi aflându-se cu cele viitoare ca cu cele de 
faţă» (Filocalia românească, voi 8, Cele 100 de capete, cap. 67, pag. 136-137)] 

In acest citat din scrierile lui Calist şi Ignatie, nu este vorba despre perceperea 
de către Prooroci cu inima a revelaţiilor dumnezeieşti, ci despre perceperea lor cu mintea, 
însă în continuare vom arăta că Sfânta Scriptură atribuie inimii acele funcţii care sunt 
considerate de către ştiinţa psihologiei ca aparţinând minţii, şi anume inima este numită 
organ al cunoaşterii supreme. 

Scriptura ne vorbeşte nu doar despre capacitatea inimii de a percepe lucrarea 
Sfântului Duh al lui Dumnezeu, ci o prezintă drept organ pe care Dumnezeu îl 
desăvârşeşte şi îl îndreptează, drept centru al vieţii noastre duhovniceşti şi al cunoştinţei 
lui Dumnezeu. 

Iată o înşiruire de texte scripturistice care mărturisesc aceasta cu o mare 

limpezime: 



Pagina 28 



„Şi le voi da o singură inimă. Şi duh nou voi pune în ei; scoate-voi din trupul 
lor inima cea de piatră şi le voi da inimă de carne" (Iezechiel 11, 19). 

„Că Tu eşti Domnul Dumnezeul nostru, şi Te vom lăuda pe Tine, Doamne. Că 
pentru aceea ai dat frica Ta în inimile noastre, ca să chemăm numele Tău şi să Te lăudăm 
întru înstrăinarea noastră, că am abătut de la inima noastră toată nedreptatea părinţilor 
noştri, care au păcătuit înaintea Ta" (Baruh 3, 6-7). 

„Care arată fapta Legii scrisă în inimile lor" (Romani 2, 15). 

„Lepădaţi de la voi toate păcatele voastre cu care aţi greşit şi vă faceţi o inimă 
nouă şi un duh nou" (Iezechiel 18, 31). 

„Ca Dumnezeul Domnului nostru Iisus Hristos, Tatăl slavei, să vă dea vouă 
duhul înţelepciunii şi al descoperirii, spre deplina Lui cunoaştere, şi să vă lumineze ochii 
inimii, ca să pricepeţi care este nădejdea la care v-a chemat, care este bogăţia slavei 
moştenirii Lui" (Efeseni 1, 17-18). 

„Că s-a învârtoşat inima poporului acestuia şi cu urechile sale greu a auzit şi 
ochii săi i-a închis, ca nu cumva să vadă cu ochii şi cu urechile să audă şi cu inima să 
înţeleagă şi să se întoarcă la Mine şi să-i vindec" (Isaia 6, 10). 

„A trimis Dumnezeu pe Duhul Fiului Său în inimile noastre" (Galateni 4, 6). 

„Şi Hristos să Se sălăşluiască, prin credinţă, în inimile voastre" (Efeseni 

3, 17). 

„Şi pacea lui Dumnezeu, care covârşeşte orice minte, să păzească inimile 
voastre" (Filipeni 4, 7). 

„Şi voi pune frica Mea în inima lor" (Ieremia 32, 40). 

„Da- voi legile Mele în inimile lor" (Evrei 10, 16). 

„Că iubirea lui Dumnezeu s-a vărsat în inimile noastre" (Romani 5, 5). 
„El a strălucit în inimile noastre" (2 Corinteni 4, 6). 

în pilda semănătorului, însuşi Domnul spune că sămânţa cuvântului Său 
dumnezeiesc se seamănă în inima omului şi se păstrează de către om, dacă inima este 
curată, sau este furată de către diavol, dacă inima nu poate sau nu este vrednică să o 
păstreze. 

Cu inima se săvârşesc cele mai înalte lucrări ale duhului omului - credinţa în 
Dumnezeu şi dragostea pentru El. 

„Căci cu inima se crede spre dreptate, iar cu gura se mărturiseşte spre 
mântuire" (Romani 10, 10). 

„Şi crede în inima ta" (Romani 10, 9). 

„Să iubeşti pe Domnul Dumnezeul tău cu toată inima ta" (Matei 22, 37). 

„De iubiţi pe Domnul Dumnezeul vostru din toată inima voastră..." 
(Deuteronom 13, 3). 

„Să iubeşti pe Domnul Dumnezeul tău din toată inima ta" (Deuteronom 6, 5). 

„Ci pe Domnul, pe Hristos, să-L sfinţiţi în inimile voastre" (1 Petru 3, 15). 

Cu inima ne rugăm, şi una dintre cele mai înalte forme de rugăciune este 
strigarea tăcută a inimii către Dumnezeu. Astfel se ruga Ana, mama proorocului Samuil, 
pentru a-i fi dăruit acest mare fiu. 

Pe muntele Sinai, Dumnezeu i-a spus lui Moise: „De ce strigi către Mine?" - 
iar el se ruga fară de cuvinte grăite, nu-şi mişca buzele. 

„Inima lor strigă către Dumnezeu", spune Proorocul Ieremia (Plângerea lui 
Ieremia2, 18-19). 

Acest fapt e bine exprimat de către Landry [probabil că este vorba de Sfântul 
Landry, episcop francez de Paris, trecut la cele veşnice în anul 661. Este prăznuit de 
Biserica Ortodoxă în 10 iunie], în cartea sa „Rugăciunea": „Odată, îngerul i-a spus unui 
suflet înflăcărat: «Ce este ceea ce faci tu cu adevărat? Cutremuri palatul ceresc şi acolo nu 
se aud decât strigătele tale», însă acest suflet nu rostise nici un cuvânt, ci doar inima lui se 
tulburase, iar această mişcare nevăzută fusese îndestulătoare să clatine înălţimile cereşti". 

Inima este sălaşul binelui şi al răului, după cum a spus Domnul Iisus Hristos: 

„Pui de vipere, cum puteţi să grăiţi cele bune, odată ce sunteţi răi? Căci din 
prisosul inimii grăieşte gura. Omul cel bun din comoara lui cea bună scoate afară cele 
bune, pe când omul cel rău, din comoara lui cea rea scoate afară cele rele" (Matei 12, 34- 
35). Şi încă: „Iar cele ce ies din gură pornesc din inimă şi acelea spurcă pe om. Căci din 
inimă ies: gânduri rele, ucideri, adultere, desfrânări, furtişaguri, mărturii mincinoase, 
hule" (Matei 15, 18-19). 

Inima este prestolul (altarul) conştiinţei noastre, îngerul nostru păzitor: „Fiii 
mei, să nu iubim cu vorba, numai din gură, ci cu fapta şi cu adevărul. In aceasta vom 
cunoaşte că suntem din adevăr şi în faţa lui Dumnezeu vom afla odihnă inimii noastre, 
Fiindcă, dacă ne osândeşte inima noastră, Dumnezeu este mai mare decât inima noastră şi 
ştie toate." (1 Ioan 3, 18-20). 

Despre minunata capacitate a inimii i-a spus Proorocul Elisei slugii sale, 
Ghehazi: „Oare inima mea nu te-a întovărăşit, când omul acela s-a dat jos din căruţă şi a 

venit în întâmpinarea ta?" (4 Regi 5, 26). Astfel, şi inimile maicilor iubitoare, neîncetat îşi 
însoţesc toţi fiii, însă, desigur, nu cu aceeaşi străvedere proorocească precum însoţea 
inima lui Elisei pe Ghehazi. 

Inima nu este destinată numai simţirii şi comunicării cu Dumnezeu. Sfânta 
Scriptură mărturiseşte că ea este şi organul dorinţei, izvorul voirilor, al cugetelor bune şi 
rele. 

„Va veni Domnul... şi va vădi sfaturile inimilor" (1 Corinteni 4, 5). 
„Cuvânt bun a răspuns inima mea" (Psalmi 44, 1). 
„Bunăvoinţa inimii mele. ..pentru Israel" (Romani 10, 1). 

„Tot lucrul... 1-a făcut cu toată tragerea sa de inimă" (2 Paralipomena (Cartea a doua a 
Cronicilor) 31, 21). 

„Mergea pe calea inimii sale" (Isaia 57, 17). 

„Trăieşte după îndărătnicia inimii lui" (Ieremia 13, 10). 

„Până nu va împlini şi înfăptui planurile inimii Sale" (Ieremia 23, 20). 

„Domnul îţi va împlini ţie cererile inimii tale" (Psalmi 36, 4). 

„Inima care urzeşte gânduri viclene" (Pildele lui Solomon 6, 1 8). 

„Inima celui rău este fără de îndurare" (Pildele lui Solomon 12, 10). 

„Dar poporul acesta are inimă îndârjită şi răzvrătită" (Ieremia 5, 23). 

„După dorirea inimii lui i-ai dat lui" (Psalmi 20, 2). 

„Pururea rătăcesc cu inima" (Psalmi 94, 11). 

„Cele rele sunt în inimile lor" (Psalmi 27, 4). 

„Multe puneri la cale frământă inima omului" (Pildele lui Solomon 19, 21). 

Se poate vedea cu deplină claritate din aceste texte că anume prin dorinţele şi 
înclinaţiile inimii este determinată purtarea omului, alegerea căii lui. Şi, după cum vom 
vedea din cele ce urmează, simţirile şi dorinţele determină şi orientarea gândirii noastre. 
Insă inima nu doar ne orientează gândirea. Oricât de straniu le va părea tuturor celor care 
consideră de neschimbat învăţătura psihologiei despre minte ca organ al gândirii şi al 
cunoaşterii, anume inima, după Sfânta Scriptură, gândeşte, simte şi voieşte. Să nu se 
grăbească cititorul să închidă această carte, ajungând la această afirmaţie de neacceptat 
pentru mulţi. Şi filozoful Bergson - pe care pe bună dreptate trebuie să-1 considerăm unul 
dintre cei mai mari gânditori - îi atribuie inimii un loc de frunte în procesul cunoaşterii. 
[Henri Bergson a fost un scriitor şi filozof francez, laureat al premiului Nobel pentru 
literatură în anul 1927. A trăit între anii 1859-1941] 

Să începem dar, iarăşi, cu textul Scripturii: 

„Nu v-a dat Domnul Dumnezeu inimă ca să pricepeţi" (Deuteronomul 29, 4). 

„Toate cugetele şi dorinţele inimii lor" (Facerea 6, 5). 

„Risipit-a pe cei mândri în cugetul inimii lor" (Luca 1,51). 

„Cunoscând cugetul inimii lor" (Luca 9, 47). 

„Ca să cunoşti gândurile inimii tale" (Daniel 2, 30). 

„Gura mea va grăi înţelepciune şi cugetul inimii mele pricepere" (Psalmi 48, 

3). 

„In putere stă omului să plăsmuiască planuri în inimă" (Pildele lui Solomon 

16, 1). 

„Cuvântul lui Dumnezeu... să judece... cugetările inimii" (Evrei 4, 12). 

„De cele ce ziceţi în inimile voastre" (Psalmi 4, 4). 

„Pentru ce cugetaţi cele rele în inimile voastre?" (Matei 9, 4). 

„Ce cugetaţi în inimile voastre?" (Luca 5, 22). 

„Cugetau în inimile lor" (Marcu 2, 6; Luca 3, 15). 

„Şi am pus înţelepciune în inima oricărui om iscusit" (Ieşirea 31,6). 

„Dăruieşte dar robului tău inimă înţeleaptă" (3 Regi 3, 9). 

„Când înţelepciunea se va sui la inima ta" (Pildele lui Solomon 2, 10). 

„Inima lor este împietrită si nu pot să înţeleagă" (Isaia 44, 18). 

„Voi să recunoaşteţi cu toată inima voastră" (Iosua Navi 23, 14). 

„Din răutatea lor iese nedreptatea şi cugetele inimii lor ies la iveală" (Psalmi 

72, 7). 

„înţelepciunea sălăşluieşte în inima celui înţelept" (Pildele lui Solomon 14, 

33). 

„Nebunia în inima lor dăinuieşte" (Ecclesiastul 9, 3). 

„Inima celor uşuratici va judeca sănătos..." (Isaia 32, 4). 

„Inima nebunului este ca un vas spart şi nici o ştiinţă nu va ţine... Gura 
înţeleptului se va căuta întru adunare şi cuvintele lui le va cugeta în inimă" (Cartea 
înţelepciunii lui Isus, fiul lui Sirah (Ecclesiasticul) 21, 15 şi 19). 

„Sfat şi limbă, ochi, urechi şi inimă a dat omului ca să cugete" (Cartea 
înţelepciunii lui Isus, fiul lui Sirah (Ecclesiasticul) 17, 5). 

„Ca să se descopere gândurile din multe inimi" (Luca 2, 35). 

„Pentru ce se ridică astfel de gânduri în inima voastră" (Luca 24, 38). 

Să ne oprim la citatul din urmă. Cum intră aceste „gânduri în inima voastră"? 
De unde intră? Dacă intră în inimă înseamnă că nu iau naştere în aceasta. Desigur, 
Scriptura nu tăgăduieşte faptele fiziologice adeverite şi nu neagă rolul creierului în 
procesul de gândire şi nu doar în cel de gândire, ci şi în toate procesele psihice. 

In cuvintele citate mai sus, ale monahilor Calist şi Ignatie, episcopii Vasile cel 
Mare şi Grigorie Teologul explică proorociile şi vedeniile prin înrâurirea (influenţa) harică 
a Duhului Sfânt asupra minţii proorocilor, procesele de gândire având loc în creier. Da, 
desigur, însă gândirea nu se limitează doar la activitatea scoarţei cerebrale şi nu se 
isprăveşte cu aceasta. Noi cunoaştem că în creier există centrii motori şi senzitivi, centrii 
respiratori şi vasomotori, centrii termici, precum şi alţii, însă nu se regăseşte printre 
aceştia centrul afectivităţii. Nimeni nu ştie unde este centrul bucuriei şi al tristeţii, al 
mâniei şi al fricii, al trăirii religioase şi estetice. Deşi de la toate organele de simţ şi, în 
general, de la toate organele corpului sunt îndreptate către creier fibre nervoase care se 
termină în celulele din centrii senzitivi, ele însă sunt doar purtătoare ale senzaţiilor vizuale 
şi auditive, olfactive şi gustative, tactile, termice, locomotoare ş.a. Şi acestea sunt doar 
senzaţii. Iar a nu face diferenţă între senzaţii şi trăiri [simţiri] înseamnă a face o gravă 
eroare psihologică. 

Dacă am putea, ceea ce desigur este de neconceput, să oprim dinamica 
fulgerătoare şi complexă a proceselor psihice şi să examinăm fiecare element în parte, în 
stare statică, atunci senzaţiile s-ar prezenta ca impulsuri pentru apariţia gândurilor, a 
trăirilor, a dorinţelor şi a actelor volitive. Iar gândurile, disociate de creier, s-ar dovedi a fi 
nefmalizate, un material neprelucrat, care ar urma să fie supus unei prelucrări profunde 
finale în inimă - locaşul trăirilor şi al voinţei. 

Noi nu ştim în ce chip sunt transmise către inimă gândurile care iau naştere în 
creier, însă gândurile, ca acte pur psihologice , spre deosebire de senzaţii, ca acte 

fiziologice , nu au nevoie de transmitere anatomică. Nu au nevoie de astfel de căi nici 
trăirile [simţirile], care se nasc în inimă în funcţie de unele sau altele din gânduri şi care în 
mare parte contribuie la formarea acestora [adică a gândurilor]. 

Insă nu doar de la creier primeşte inima aceste gânduri prelucrate, percepţiile 
senzoriale, ci ea însăşi posedă capacitatea minunată şi extrem de importantă de a primi din 
lumea duhovnicească senzaţii exogene, cu desăvârşire improprii organelor de simţ, 
senzaţii de ordin suprem. 

Aceste senzaţii din inimă se transmit minţii, în creier, şi în mare măsură 
determină, direcţionează şi modifică toate procesele psihice ce au loc în minte şi în duh. 
Să cercetăm şi alte fragmente scripturistice expuse mai sus: 

„Ca să se descopere gândurile din multe inimi" (Luca 2, 35). 

„înţelepciunea sălăşluieşte în inima celui înţelept" (Pildele lui Solomon 

14, 33). 

„Nebunia în inima lor dăinuieşte" (Ecclesiastul 9, 3). 

Dacă putem vorbi despre cugetele inimii, despre aceea că inima serveşte drept 
centru şi locaş al înţelepciunii, atunci înseamnă că în inimă nu doar se împlinesc - simţitor 
şi cu voinţă - gândurile născute în creier şi nu doar sunt percepute influenţele duhovniceşti 
exogene transmise către creier, ci în inimă aceste percepţii nasc, de asemenea, gânduri, 
cugete, tot aşa cum percepţiile senzoriale servesc drept impulsuri şi material pentru 
activitatea de gândire a creierului. 

Prin urmare, inima este al doilea organ de percepţie, de cunoaştere şi de 
gândire. Dintru această activitate, în ea se naşte cunoaşterea şi se odihneşte înţelepciunea. 
Iar dacă inima este lipsită de harul lui Dumnezeu şi nu percepe din lumea transcendentală 

insuflările Duhului Sfânt de bunătate şi de adevăr, ci are aplecare pentru primirea duhului 
răutăţii, al minciunii şi al mândriei, atunci nebunia se naşte şi locuieşte întru ea. 

Intelectualiştii socotesc drept adevăr indubitabil faptul că noi cunoaştem 
realitatea prin intermediul minţii, al cărei organ anatomo-fiziologic ei îl consideră a fi, 
bineînţeles, creierul. Dar deja din veacul al 17-lea, în efervescenţa dogmelor carteziene, 
atunci când intelectualismul era în floare, matematicianul şi genialul gânditor Blaise 
Pascal a reuşit să găsească limita şi neputinţa minţii şi a propus ca ea să fie înlocuită cu 
acea capacitate de cunoaştere care s-ar fi deosebit prin nemijlocire (adică prin faptul de a 
fi directă) şi prin utilitate în cercetarea adevărului. [Blaise Pascal a fost un matematician, 
fizician şi filozof francez, având contribuţii în numeroase domenii ale ştiinţei. A trăit între 
anii 1623-1662]. 

Ceea ce ulterior Bergson a denumit în chip definitoriu intuiţie, Pascal a numit 
simţ al rafinamentelor, simţ al cugetării, simţ al inspiraţiei, inimă, instinct. Insă, în 
lucrarea sa, Gânduri, [această lucrare a lui Pascal a apărut postum (1670), iar titlul ei 
original era Les pensees], toate aceste cuvinte definesc deopotrivă cunoaşterea nemijlocită 
a realităţii şi conştientizarea realităţii vii, care sunt în opoziţie faţă de ştiinţa şi de calculele 
raţionale. In primele sale lucrări, Pascal a stabilit această nouă diferenţă între „gândirea 
geometrică" şi „simţul fin". Gândirea geometrică este anume ceea ce noi numim 
modalitate de gândire raţională şi logică, iar simţul fin este gândirea intuitivă. 

Pascal spunea: „Mintea acţionează încet, luând în considerare multe principii 
care trebuie să fie întotdeauna evidente, astfel încât mintea de îndată oboseşte şi se 
împrăştie, neavând posibilitatea să le menţină concomitent. Simţul lucrează altfel: el 
acţionează într-o clipită şi mereu este gata de acţiune". 

Concluzia lui este următoarea: „Prin urmare, trebuie să ne bizuim pe «simţ», 
altfel nădejdea noastră mereu se va clătina". 

Apoi urmează celebra afirmaţie: „Inima îşi are raţiunile sale, necunoscute 

minţii" şi Pascal adaugă: „Inima II simte pe Dumnezeu, nu mintea". 

Imaginea despre cunoaştere şi despre bogăţia de cuvinte a vieţii noastre 
duhovniceşti, care ni se dă prin Sfânta Scriptură, este cu desăvârşire incompatibilă cu 
intelectualismul, cu doctrina filozofică care afirmă că orice realitate poate fi cunoscută şi 
este accesibilă doar capacităţii de cunoaştere a minţii. Intelectualismul vede în 
cunoaşterea liberă, speculativă, activitatea desăvârşită a omului şi chiar unica activitate 
demnă de acesta. Dar ce este şi mai important, el recunoaşte realitatea prin lucruri 
[obiecte] doar în măsura în care ele pot fi percepute de minte. 

Cu ce putem compara pretenţiozitatea unei astfel de doctrine arogante, care 
refuză să accepte ca realitate tot ceea ce nu poate fi cuprins în mintea noastră săracă şi 
mărginită? Intelectualiştii ignoră tot ceea ce atât de viu şi neîndoielnic se percepe de către 
inimă din lumea transcendentală, tot ceea ce este perceput de către „simţul fin" pascalian. 
Căci şi filozoful antic Epicur [filozof grec care a trăit între anii 341-270 înainte de 
Hristos] a spus că toate obiectele percepute sunt adevărate şi reale, deoarece a spune că 
lucrul este adevărat e aceeaşi cu a spune că lucrul există. Aşadar, de ce nu ar fi adevărate 
percepţiile înalte ale inimii? 

Numai creierul este socotit organ al minţii şi al voinţei, iar măduva spinării 
este considerată doar un sistem de căi de transmitere şi organ de activitate reflexă şi 
trofică. Insă dacă unei broaşte decapitate i se aplică o excitaţie cutanată, ea manifestă 
activitate raţională, îndreptată în sensul îndepărtării agentului excitant, iar la continuarea 
excitaţiei începe să alerge şi se ascunde la fel ca o broască nedecapitată. In războaiele 
furnicilor, care nu au creier, se observă foarte clar intenţionalitatea şi prin urmare şi 
raţiunea, care nu se deosebeşte prin nimic de cea umană. Este foarte evident faptul că nu 
doar creierul, ci şi ganglionii insectelor, măduva spinării şi sistemul nervos simpatic al 
vertebratelor servesc drept organe ale voinţei. 

Intr-un mic tratat teologic este cu neputinţă să expui cât de cât explicit fie şi 

ideile de bază ale minunatei şi profundei filozofii de viaţă a lui Bergson. Voi spune doar 
că el a trasat o cale absolut nouă către cunoaşterea vieţii şi, cu o uimitoare adâncime de 
gând, a descoperit absoluta incapacitate a intelectualismului de a cuprinde această 
filozofie. 

Nu doar Pascal a fost un mare predecesor al lui Bergson pe această cale 
revoluţionară a filozofiei. De metoda de cunoaştere a lui Bergson este apropiată metoda 
de introspecţie a lui Mâine de Biran [Francois Mâine de Biran a fost un filosof francez 
care a trăit între anii 1766-1824] pentru studiul realităţii în conştiinţa omului. El crede că 
nu se poate percepe realitatea altfel decât întru „viul propriu". Nici observaţiile fine, nici 
cugetările raţionaliste nu sunt capabile să obţină aceasta. 

Schopenhauer [Arthur Schopenhauer a fost un filozof german, cunoscut mai 
ales prin teoria sa asupra primatului „voinţei" în sfera reprezentării lumii şi în 
comportamentul uman. A trăit între anii 1788-1860] a fost cel dintâi care a dovedit că 
toate concepţiile zămislite de gândire, care lucrează în van şi sunt lipsite de conţinut, nu 
pot fi altceva decât himere, bune doar pentru satisfacerea „profesorilor de filozofie", că 
gândirea posedă doar concepte formale, că este doar o „capacitate deşartă". El opune 
minţii intuiţia. 

Bergson a avut o cugetare minunată şi cu totul nouă despre creier - idolul 
intelectualiştilor. El presupune că diferenţa dintre măduva spinării - care reacţionează în 
mod reflex la impulsurile primite - şi creier constă doar în complexitate şi nu în caracterul 
funcţiilor. In creier doar se înregistrează impulsul venit din afară şi se alege modul potrivit 
de reacţie, ca răspuns. Bergson spune: „Creierul nu este altceva decât un lucru asemănător 
unei centrale telefonice: rolul lui se reduce la transmiterea informaţiei sau la prelucrarea 
ei. El nu va adăuga nimic la cele primite". Toate organele de simţ trimit fibre nervoase; în 
creier se află sistemul motor şi el reprezintă centrul în care semnalele din periferie se 
cuplează cu un mecanism motor sau altul. 

Deja, prin însăşi structura sa, creierul dovedeşte că funcţia lui este să 
transforme o excitaţie exogenă într-o reacţie de răspuns. Fibrele nervoase aferente, care 
aduc semnalul de excitaţie, se termină în celulele scoarţei cerebrale, în zona senzorială, iar 
acestea sunt conectate prin alte fibre cu zonele motorii, cărora li se transmite excitaţia. In 
cazul multitudinii de conexiuni, creierul are o infinitate de posibilităţi de a modifica 
reacţiile de răspuns la excitaţia exterioară şi acţionează ca şi un comutator. 

Sistemul nervos, şi în special creierul, nu este un aparat al 
imaginaţiei pure şi al cunoaşterii, ci doar un instrument destinat acţiunii. 

[sublinierea aparţine textului original]. 

„Creierul nu este organul gândirii, al simţirii şi al cunoaşterii, ci el este acela 
care ancorează cunoaşterea, simţirile şi gândurile în viaţa reală, le determină să ia aminte 
la nevoile reale şi le face capabile pentru o lucrare folositoare. Creierul este, de fapt, un 
organ al atenţiei la viaţă, al adaptării la realitate" [„Duh şi trup. Tu şi viaţa", 20 decembrie 
1921]. 

Orişicât ar fi de uimitor, aceste gânduri copleşitoare ale marelui filozof, 
corespund aproape în întregime cu noua învăţătură a genialului nostru fiziolog Ivan 
Petrovici Pavlov despre activitatea nervoasă superioară. Mai mult, suntem îndreptăţiţi să 
spunem că, înainte cu puţin de Pavlov, Henri Bergson a anticipat printr-o gândire pur 
filozofică esenţa învăţăturii fiziologice, elaborată în mod experimental după modalitatea 
de studiu a reflexelor condiţionate ale sistemului nervos. 

[Ivan Petrovici Pavlov a fost un fiziolog, psiholog şi medic rus, căruia i-a fost 
acordat premiul Nobel pentru medicină în anul 1904. A trăit între anii 1849-1936. Privitor 
la I.P. Pavlov, medicul chirurg N.A. Ovcinikov povesteşte un lucru ce s-a petrecut atunci 
când a mers să-1 întâlnească pe Sfântul Luca: 

„Era pe 27 februarie 1946, a zecea comemorare a morţii lui Ivan Pavlov. Se 
înserase şi drumurile Tambovului erau pline de lume. M-am îndreptat spre casa bătrânului 

şi am sunat la uşă. Am fost surprins când m-au anunţat că în ziua aceea nu-1 voi putea 
vedea pe Arhiepiscopul Luca, întrucât era foarte ocupat. Am insistat, spunându-mi 
numele, calitatea de medic şi scopul vizitei, sperând că voi fi primit. Monahul care îl 
slujea pe Arhiepiscop s-a dus a doua oară şi mi-a transmis că voi fi primit în ziua 
următoare, la ora zece dimineaţa. într-adevăr, în ziua următoare, exact la ora zece, am 
intrat în biroul lui. Am constatat că Arhiepiscopul, în toată noaptea trecută, făcuse 
rugăciuni pentru odihna sufletului academicianului Ivan Petrovici Pavlov". 

Trebuie menţionat că Sfântul Luca se afla în corespondenţă cu I.R Pavlov. 
Intr-una din aceste scrisori, Ierarhul îi spunea marelui savant: „II slăvesc pe Domnul, care 
v-a dăruit atâtea harisme şi Care a binecuvântat marile dumneavoastră lucrări. In afară de 
respectul adânc pe care vi-1 port, primiţi dragostea şi binecuvântarea mea pentru evlavia 
dumneavoastră despre care mi-au vorbit cei care v-au cunoscut mai bine şi mai 
îndeaproape"] 

Pentru fundamentarea celor spuse, trebuie să pun înainte câteva citate din 
cartea lui Pavlov - „Experienţa de douăzeci de ani a studiului obiectiv al activităţii 
nervoase superioare ale animalelor" -, însă mai întâi de toate trebuie să explicăm ce sunt 
astfel de reflexe condiţionate şi ce numeşte Pavlov analizatori. 

Fiecare animal are o multitudine de reflexe înnăscute permanente, pe care 
Pavov le numeşte necondiţionate. Astfel, spre exemplu, animalul se aruncă de îndată spre 
hrana pe care o vede, îşi trage piciorul dacă este aplicat un stimul, melcul se retrage în 
cochilia lui dacă este atins, nou-născutul face gestul mişcării de supt la apropierea de 
sânul mamei. 

Dar, în rând cu aceste reflexe necondiţionate, la animalele superioare, şi 
anume la câini - animale pe care Pavlov a experimentat -, pot fi cultivate, de asemenea, 
reflexe artificiale pe care el le numeşte condiţionate (le-am putea numi totodată temporare 

sau dobândite). Astfel, spre exemplu, dacă pentru o anumită perioadă de timp, până să i se 
dea mâncare câinelui, acesta va primi în cadrul unor experimente una şi aceeaşi excitaţie 
condiţionată sub formă de sunet de o anumită amplitudine sau semnal luminos sau 
atingere a pielii, atunci această excitaţie condiţionată va acţiona deopotrivă cu imaginea 
ori mirosul cărnii (excitant necondiţionat): la semnalul condiţionat, câinele imediat va 
începe să secrete salivă şi va manifesta obişnuita excitaţie motorie ca atunci când vede 
hrana. Semnalul condiţionat a dus la formarea unui nou reflex, provizoriu, condiţionat. 

Aşadar, cum se formează aceste reflexe? La excitarea cu un semnal 
condiţionat a celulelor retinei (membrana vizuală a ochiului), care percep lumina, a 
celulelor organului cortical care percep sunetele, şi a formaţiunilor terminale ale nervilor 
senzitivi ai pielii, care percep excitaţiile senzitive şi de durere, toate aceste senzaţii se 
transmit prin fibrele nervilor senzitivi către acele zone ale scoarţei cerebrale responsabile 
pentru perceperea specifică a acestor excitaţii (aria nervului optic este situată în zona 
occipitală a emisferelor cerebrale, a celui auditiv - în zona temporală etc). Celulele 
scoarţei cerebrale, primind excitaţia, o analizează şi, conform cu rezultatele analizei, 
transmit impuls către centrii subiacenţi ai sistemului nervos central şi spinal pentru 
acţiunea efectoare corespunzătoare (efecte): motor, secretor, vasomotor etc. 

Aceşti centri subiacenţi sunt numiţi efectori. Pavlov numeşte analizator 
întregul sistem constituit din celule specifice de percepţie ale organului de simţ, de la care 
pornesc fibrele nervoase ale nervului senzitiv, prelungirile acestora - fibrele substanţei 
albe şi terminaţiile acestora - celulele nervoase din scoarţa emisferelor cerebrale. Creierul 
prezintă o mulţime nenumărată de astfel de analizatori. Printre aceştia, afară de cei ce 
pornesc de la cele cinci organe de simţ, sunt o mulţime de alţi analizatori care transmit 
semnale de la toate organele corpului nostru şi care semnalizează scoarţei emisferelor 
cerebrale toate fenomenele ce au loc în corpul nostru. Aşadar, creierului îi revine 
grandioasa sarcină de a analiza toate aceste excitaţii şi de a răspunde la acestea prin reacţii 

ale centrilor efectori. 

Acum ne vor fi pe înţeles următoarele extrase din cartea lui Pavlov: 

„Din punctul de vedere al reflexelor condiţionate, marile emisfere cerebrale se 
prezintă ca un complex de analizatori, care au sarcina de a descompune complexitatea 
lumii exterioare şi interioare în elemente şi evenimente aparte, pentru ca ulterior să 
realizeze conexiunea acestora cu diversele activităţi ale organismului". 

„Bazându-ne pe fapte concrete, putem afirma că marile emisfere cerebrale 
sunt un ansamblu de analizatori, care descompun complexitatea lumii exterioare şi 
interioare în elemente şi evenimente aparte şi apoi realizează conexiunea fenomenelor 
analizate cu o activitate sau alta a organismului". 

„Marile emisfere cerebrale constituie un organ al organismului animal, organ 
care este specializat în a realiza în permanenţă un echilibru cât mai desăvârşit între 
organism şi mediul extern, organ al reacţiei corespunzătoare, nemijlocite, ca răspuns la 
diversele combinaţii şi variaţii ale fenomenelor lumii înconjurătoare şi, într-o măsură 
cunoscută, organul specific pentru progresul continuu al organismului animal". 

„Ariile motorii ale emisferelor cerebrale sunt arii receptoare - sau, altfel spus, 
sfera principală - iar răspunsul motor la excitaţia scoarţei este în esenţă un răspuns reflex. 
Prin aceasta se defineşte unitatea întregii scoarţe cerebrale a emisferelor. Astfel, scoarţa 
constituie doar un aparat receptor, care analizează multilateral şi sintetizează excitaţiile 
aferente, care doar prin intermedierea fibrelor descendente conexe ajung la organele 
efectoare". 

„în lobii frontali nu se desfăşoară oarecare mecanisme care să fie superioare 
celor din restul emisferelor. Despre nişte mecanisme de ansamblu, care să se desfăşoare în 
lobii frontali, nici nu poate fi vorba. Bineînţeles că acolo nu există nici un fel de elemente 
extrem de importante [aparte], care ar determina desăvârşirea absolută a activităţii 

nervoase". 

I.R Pavlov, asemenea lui Bergson, presupune că diferenţa dintre creier şi 
măduva spinării constă doar în complexitate [structurală] şi nu în caracterul funcţiilor. El 
şi şcoala sa consideră posibilă aplicarea la fiziologia creierului uman a descifrării 
activităţii nervoase superioare la câine din experimentele cu reflexele condiţionate. 

Dacă la câine se pot obţine doar reflexe condiţionate secundare, pe baza celor 
primare, la maimuţe numărul lor este mult mai mare, iar la om este posibilă cu certitudine 
suprapunerea unor reflexe dobândite peste altele, precedente lor, prin aceasta ele 
continuând neîncetat să crească în complexitate pe parcursul vieţii umane prin realizarea 
noilor conexiuni nervoase cerebrale ce dau posibilitatea perfecţionării activităţii cerebrale 
şi lărgirea volumului de cunoaştere. Această activitate a creierului - una dintre cele mai 
complexe - presupune doar reflexele, iar această nouă fiziologie a creierului, după cum 
credem, trebuie să ia locul învăţăturii psihologice despre asocieri. 

Dar oare nu acelaşi lucru îl zicea şi Bergson: „Creierul nu este altceva decât 
un lucru asemănător unei centrale telefonice: rolul lui se reduce la transmiterea 
informaţiei sau la prelucrarea ei. El nu va adăuga nimic la cele primite"? 

O mare semnificaţie au cercetările lui Pavlov şi ale colaboratorilor săi asupra 
importanţei fiziologice a lobilor frontali ai emisferelor cerebrale. Până de curând, aceşti 
lobi au fost consideraţi drept cea mai importantă parte din creier, centri ai activităţii 
psihice superioare, organ al gândirii şi chiar şi „locaş al sufletului". 

Dar Pavlov nu a găsit în lobii frontali nici o structură extrem de importantă, 
care ar fi confirmat „desăvârşirea cea mai înaltă a activităţii nervoase", iar scoarţa acestor 
lobi frontali ai emisferelor cerebrale prezintă zone senzoriale asemenea scoarţei din toate 
celelalte părţi. întreaga scoarţă a emisferelor, cea mai perfecţionată parte a creierului, este 
alcătuită doar dintr-o multitudine de analizatori, de analizatori şi de analizatori. Iar dacă în 
scoarţa cerebrală nu s-a găsit loc pentru un oarecare centru al trăirilor, cu atât mai mult 

acesta nu trebuie căutat în nucleii cenuşii ai trunchiului cerebral care, după cum parţial 
este cunoscut, au funcţii exclusiv fiziologice. Scoarţa cerebrală analizează senzaţiile şi nu 
trăirile [simţirile]. 

Iar dacă creierul nu poate fi considerat organ al simţirilor, atunci aceasta 
confirmă în mare măsură spusele Sfintei Scripturi despre inimă ca organ al trăirilor 
[simţirilor] în general, şi în special al trăirilor supreme. 

Aceste cercetări ale lui Pavlov corespund observaţiilor chirurgilor asupra 
multor răniţi cu abcese ale lobilor frontali. De regulă, acestea nu sunt însoţite deloc de 
modificări ale psihicului sau de tulburări ale funcţiei superioare de gândire. Voi relata doar 
două exemple grăitoare, din propria mea experienţă. 

Unui tânăr rănit i-am evacuat [curăţat] un abces enorm (aproximativ 50 cm 
cubi de puroi) - care, tară îndoială, a distrus întreg lobul frontal stâng - şi nu am constat 
absolut nici o tulburare psihică postoperatorie. 

Acelaşi lucru pot să-1 afirm despre un alt bolnav, operat pentru un chist 
meningeal uriaş. La deschiderea cranială largă am constat cu uimire faptul că craniul era 
lipsit de conţinut cerebral în jumătatea sa dreaptă, iar emisfera dreaptă era retractată, astfel 
încât era cu neputinţă a-i distinge elementele. 

Aşadar, dacă creierul nu poate fi considerat organ al simţirilor şi organ 
exclusiv al cunoaşterii, atunci aceste lucruri confirmă în mare măsură învăţăturile Sfintei 
Scripturi despre inimă ca organ al trăirilor în general, şi în special al trăirilor supreme. 

3. Creierul si duhul. Duhul în natură. 



„Şi totuşi, continuăm să fim convinşi de faptul că mintea este atributul 
creierului, iar legătura dintre minte şi creier ni se pare într-atât de evidentă, încât nu putem 
gândi aceşti doi termeni unul tară de altul. De aici, în virtutea unei generalizări 
neîntemeiate, ajungem la concluzia că trupul şi duhul se subordonează unul altuia. Şi 
aceasta deoarece ne-am obişnuit să confundăm noţiunile de minte şi duh. Mintea, desigur, 
nu este duh, ci doar o manifestare a duhului. Mintea este raportată la duh ca o parte la 
întreg. Duhul este mult mai cuprinzător decât mintea dar, în virtutea concepţiei noastre 
intelectualiste refractare, noi vedem în termenul de minte întregul duh" (Frank 
Grandman). 

„Duhul [spiritul] depăşeşte limitele creierului în toate planurile. Activitatea 
creierului se reduce la transpunerea în mişcare a unei mici părţi din ceea ce se întâmplă în 
conştiinţă" (Bergson, Evoluţia creatoare). 

Aşadar, ce ştim noi despre duh? Din Sfânta Scriptură şi din câteva dintre 
manifestările duhului în natură şi în om ştim suficient de multe. 

1 . Cuviosul Serghie de Radonej [Sfântul Serghie de Radonej este prăznuit 
de Biserica Ortodoxă în 25 septembrie şi 3 iulie] era cu fraţii în trapeza mănăstirii. Dintr-o 
dată s-a ridicat de la masă, a făcut plecăciune către apus şi a grăit: „Bucură-te şi tu, 
păstorule al turmei lui Hristos, şi binecuvântarea Domnului să fie cu tine". Fraţii l-au 
întrebat cu mirare: „Cui îi vorbeşti, Cuvioase Părinte?". Sfântul a răspuns: „Acum, în 
dreptul mănăstirii noastre, la opt verste depărtare, s-a oprit Episcopul Ştefan din Perm 
[Sfântul Ştefan, Episcopul Permului, are ziua de prăznuire în 26 aprilie], care este în drum 

către Moscova. El a făcut închinăciune Sfintei Treimi şi a spus: «Pace ţie, frate întru 
Domnul». Iată că eu i-am răspuns". Câţiva dintre fraţi s-au grăbit către acel loc şi l-au 
ajuns din urmă pe Episcopul Ştefan. Acesta a adeverit cele spuse de Cuviosul Serghie. 

2. Inginerul Karl Perl, materialist convins, s-a despărţit de prietenul său K., 
care pleca către Moscova, în timp ce Karl a rămas să locuiască în Taşkent, cu un alt 
inginer. O dată s-a trezit la orele trei din noapte datorită unui strigăt puternic, care îi 
spunea pe nume: „Karl Ivanovici!". El a aprins o lumânare şi, după ce 1-a trezit pe 
colocatarul său, au verificat împreună tot apartamentul, însă nu au aflat pe nimeni. Intru 
marea sa uimire a notat data acestui eveniment straniu şi peste o săptămână a primit o 
înştiinţare despre sinuciderea prietenului său K, tocmai la ora şi data la care el auzise acel 
strigăt tainic. Strigarea sinucigaşului de dinainte de moarte, plină de dor şi dragoste, a 
străbătut instantaneu o distanţă de 3300 kilometri şi a fost percepută de către creierul lui 
Karl Perl, care dormea. 

3. Domnişoara Green, dintr-un oraş al Angliei, stând pe verandă după 
prânz, vede aievea această imagine: de malul unui lac mare se apropie o cabrioletă în care 
călătoresc două domnişoare tinere. In vecinătatea malului abrupt al lacului, una din roţile 
acestei trăsuri se rupe brusc şi cabrioleta cade în lac dimpreună cu caii şi vizitiii. Cu toţii 
se îneacă şi chiar în acest moment domnişoara Green îşi aude numele într-un strigăt plin 
de disperare. După o lună primeşte o scrisoare de la fratele său, care îi descrie moartea 
fiicei sale şi a prietenei ei întocmai aşa cum le văzuse ea. 

Acest ultim exemplu, l-am citat din cartea extrem de interesantă a 
academicianului Charles Richet [Charles Richet a fost un fiziolog francez, având 
numeroase contribuţii în neurochimie, digestie, termoreglare şi respiraţie. Ca apreciere a 

activităţii sale, în anul 1913 i s-a decernat Premiul Nobel pentru medicină şi fiziologie. A 
trăit între anii 1850-1935] (Tratat de metapsihologie - lucrarea „Trăite de Metapsychique" 
a fost publicată la Paris în anul 1922), mare fiziolog şi naturalist, unul dintre 
metapsihologii remarcabili, metapsihologia fiind o ştiinţă nouă care a luat naştere la 
sfârşitul veacului trecut [al 19-lea], elaborată de savanţi vestiţi din diferite ţări. 
Metapsihologia şi-a stabilit drept scop să studieze, cu ajutorul tuturor mijloacele cercetării 
ştiinţifice, multitudinea fenomenelor psihice neînţelese şi tainice, respinse de către 
psihologia oficială drept superstiţii sau poveşti. 

Insă pot să respingă în mod preconceput aceste fenomene numai aceia care nu 
le cunosc şi nici nu le-au studiat cu o obiectivitate profund ştiinţifică, precum au făcut 
Charles Richet, Oliver Lodge (Oliver Lodge a fost un fizician englez care a trăit între anii 
1851-1940) şi alţi savanţi de talie, care au publicat deja suficiente scrieri în materie de 
metapsihologie. 

In cartea lui Richet sunt relatate foarte multe fapte de acest fel, unul mai 
uimitor ca altul. El le analizează cu o mare rigoare ştiinţifică şi ajunge la o astfel de 
concluzie: „In univers există vibraţii (puteri) care trezesc sensibilitatea noastră şi 
condiţionează o adevărată cunoaştere a realităţii, pe care în mod normal simţurile noastre 
nu ne-o pot da. Aceste puteri noi şi stranii trebuie să prilejuiască o revoluţie în psihologie, 
să o reconstituie din temelie". 

Doctorul în ştiinţe Kotik (Naum Kotik a fost un neurolog de origine rusă şi a 
trăit între anii 1876-1920) - care a scris o carte destul de interesantă despre fenomene ale 
transmisiei gândului, constatate în mod cert de către el (Emanarea energiei psihofizice 
- titlul original al acestei lucrări în limba germană este: Die Emanation der 
psychophysischen Energie: Eine experimentelle Untersuchung iiber die unmittelbare 
Gedankenubertragung im Zusammenhang mit der Frage iiber die Radioaktivitât des 
Gehirns; a fost publicată la Wiesbaden în anul 1908.) - explică aceste lucruri astfel: 

„Gândul este energie emanată spre exterior. El are proprietăţi fizice şi psihice 
şi îl putem numi energie psihofizică. Această energie, născută în creier, se răspândeşte 
spre extremităţile trupului. Se transmite cu dificultate prin aer şi mai uşor prin conductori 
metalici. E posibil ca ea să nu fie exclusiv specifică gândului uman; probabil că toate 
lucrurile emană o anumită energie vibrantă, deoarece subiecţii senzitivi percep nu doar 
ceea ce spune experimentatorul, ci recunosc şi obiecte care nu gândesc". 

Dar ce îi dă temei doctorului Kotik să considere energia nevăzută emanată de 
către creierul care gândeşte nu doar psihică, ci psihofizică? Doar faptul că la conectarea 
experimentatorului cu subiectul senzitiv prin intermediul unui fir metalic gândurile 
sunt receptate ceva mai bine. Insă un întreg şir de factori, citaţi de către Richet, 
mărturisesc despre faptul că şi în lipsa oricărui contact are loc transmiterea energiei 
necunoscute, care - prin obişnuinţa noastră nestrămutată de a explica cele neînţelese şi 
necunoscute prin cele înţelese şi cunoscute - este considerată drept nişte vibraţii materiale, 
cu obârşia în oarecare oscilaţii moleculare (de asemenea, necunoscute) ale substanţei 
creierului. Cei care se mulţumesc cu explicaţii primitive, se liniştesc îndestulător dacă li 
se spune că din creier sunt emanate nişte fluctuaţii electrice. Insă de ce să nu recunoaştem 
împreună cu Richet că la baza fenomenelor de telepatie (transmiterea gândurilor şi a 
trăirilor la distanţă) şi de străvedere, stau puteri necunoscute nouă prin mijloacele actuale 
ale ştiinţei, cu desăvârşire inexplicabile, chiar stranii, după cum se exprimă el? Şi 
bineînţeles că oricine va citi importanta lui carte va fi cuprins de înfricoşare. 

Eu presupun că deocamdată avem dreptul să tragem doar o concluzie, însă 
extrem de însemnată: în afară de excitaţiile comune, proprii organelor noastre de simţ, 
creierul şi inima noastră pot percepe stimuli mult mai importanţi, emanaţi de creierul şi de 
inima altor oameni, de animale şi de întreaga natură înconjurătoare, precum şi - ce este şi 
mai important - din lumea transcendentală (superioară), necunoscută nouă. Prin ce altceva 
dacă nu prin forţe de ordin transcendental (superior) putem explica astfel de fapte precum 

cele comunicate de Richet? 

1. M. Hialon a confirmat veridicitatea următoarei întâmplări stranii 
petrecute cu M.M. Greedy, directorul ziarului Daily Telegraph. Odată, într-o duminică, pe 
când se afla în biserica Sfântului Ioan, acesta a simţit dintr-o dată o insuflare foarte 
puternică... Această insuflare era asemenea unei voci care îi spunea: „Intoarce-te la 
redacţie!". Porunca era atât de imperativă, încât M.M. Greedy a alergat ca un nebun prin 
biserică, pe străzi, a intrat în redacţie şi, spre uimirea colaboratorilor, a smucit uşa 
cabinetului său. Lampa cu petrol ardea pe masă cu flăcări mari şi toată încăperea era plină 
de fum. 

2. Doamna Tomelli din Saint Martin, străduindu-se într-o seară să 
adoarmă, 1-a văzut dintr-o dată pe fiul său că este izbit de o caretă şi se află pe moarte. 
Noaptea, în vreme de furtună, ea aleargă 5 kilometri pe drumul Costa de Borge şi îşi 
găseşte fiul în şanţul de la marginea drumului. 

3. William James relatează următorul caz: tânăra domnişoară Berta a 
dispărut în data de 31 octombrie 1898 în Enfield şi mai mult de o sută de oameni au fost 
trimişi pentru a cerceta pădurea şi malul lacului. Un scafandru a căutat-o în lac, însă nu a 
găsit-o nicidecum. In noaptea de 2 spre 3 ianuarie, o femeie care se afla la 8 kilometri de 
Enfield a văzut corpul Bertei într-un anume loc. Dimineaţa a mers pe pod şi i-a arătat 
scafandrului locul exact unde putea să găsească corpul Bertei, care se afla cu capul în jos 
şi era atât de ascunsă, încât el a văzut doar galoşul dintr-un picior. După aceste indicaţii, 
scafandrul a găsit corpul printre buşteni, la 6 metri adâncime. Apoi a mărturisit: „Mie nu 
îmi este frică de cadavrele din apă, însă m-am cutremurat la cuvintele femeii de pe pod. 
Cum se face că a venit de la o distanţă de 8 kilometri ca să-mi arate unde este corpul celei 

moarte? Cadavrul era într-o văgăună adâncă, cu capul în jos, iar în apă era atât de 
întuneric, încât nu vedeam nimic". 

Ultimele două exemple fac parte din domeniul străvederii, pe care Richet o 
numeşte cu un termen nou - criptostezie. Această denumire este potrivită şi pentru faptele 
neobişnuite pomenite în continuare: 

1. In închisoarea Blue, un deţinut s-a spânzurat cu propria cravată. 
Doctorul Dufaly a tăiat o bucată din acea cravată, a învelit-o în mai multe hârtii şi a dat-o 
unei somnambule pe nume Măria. Ea a spus că în hârtie este „ceva care a omorât un om, o 
sfoară... nu, o cravată"; deţinutul care s-a spânzurat ucisese un om. De asemenea, ea a 
spus că omul a fost omorât cu toporul şi a indicat şi locul în care fusese aruncat toporul. 
Şi, într-adevăr, în locul arătat de către Măria au găsit acel topor. 

2. în 2 decembrie, Charles Richet a întâlnit o cunoscută a sa, o domnişoară 
cu numele Stella şi i-a spus: „Merg să ţin un curs despre veninul de şarpe". Stella 
manifestase şi altă dată străvedere minunată şi i-a spus de îndată: „Eu am văzut astă- 
noapte şerpi sau, mai bine zis, ţipari". Iată în continuare cuvintele lui Richet: „Atunci eu, 
tară a-i spune de ce, am rugat-o să îmi relateze visul. Iată cuvintele ei, cu exactitate: «Mai 
degrabă au fost doi ţipari, decât şerpi, căci am văzut că aveau burta alb-strălucitoare şi 
pielea lipicioasă. Şi mi-am spus: nu iubesc aceste animale, dar îmi este neplăcut că sunt 
chinuite». Acest vis era într-o uimitoare concordanţă cu ceea ce făcusem cu o zi în urmă, 
în 1 decembrie. In acea zi făcusem experimente cu ţipari. Vrând să iau sânge de la ei, am 
pus doi ţipari pe masă. Am reţinut abdomenul alb-strălucitor şi pielea lipicioasă. Au fost 
fixaţi pe masă, pentru a li se scoate inima. Bineînţeles, nu i-am spus despre acestea Stellei, 
pe care nici nu o văzusem de mult şi care nu avea nici un contact cu persoanele care 

vizitează laboratorul meu". 

Discutând pe marginea evenimentelor de acest gen, Richet ajunge la concluzia 
că toţi oamenii, probabil chiar şi cei mai puţin sensibili, posedă alte mijloace de 
cunoaştere decât cele obişnuite. Insă, la cei insensibili, aceste capacităţi sunt extrem de 
diminuate, aproape imperceptibile. In mod tainic, gândul unui om este comunicat 
gândurilor altor oameni. Noi nu suntem izolaţi, noi suntem într-o legătură nevăzută cu toţi 
oamenii. Şi neîndoielnic este un adevăr în ceea ce este numit „spiritul turmei". Valul 
puternic de simpatie sau mânie, de nemulţumire sau entuziasm creează - într-o adunare 
întrunită într-un teatru, forum sau parlament - o solidaritate aproape deplină. 

Acest val poate înlătura toate obstacolele. Oare această emoţie a gloatei nu 
poate fi comparată cu transmiterea gândului în cadrul unui experiment? (Richet). Avântul 
plin de abnegaţie al unui soldat curajos poate să atragă după sine întreaga armată. Acest 
val puternic de curaj şi vitejie, revărsat dintr-o inimă înflăcărată, aprinde sute de inimi în 
jur, care îl percep aşa precum o antenă percepe undele radio. Cum altfel putem numi 
puterea atoatebiruitoare care năştea [pricinuia] în Evul Mediu întregi epidemii psihice - ce 
în chip neraţional şi nestăvilit antrenau sute de mii de oameni în cruciade - decât măreaţa 
energie spirituală! 

Oare nu este vădit că valul de energie negativă a duhului rău ne cuprinde 
sufletul când vedem faţa schimonosită de ură a duşmanului şi ochii care scapără scântei, 
iar inima ni se strânge de frică? 

Ca un şuvoi liniştit şi dulce se revarsă dragostea mamei spre pruncul alipit de 
sânul ei sau dragostea fierbinte a soţului către iubita sa soţie. Cu o lumină paşnică, 
molcomă şi veselă se umple sufletul omului care lucrează neîncetat faptele iubirii şi ale 
milostivirii, atunci când de unul ca acesta se atinge harul lui Dumnezeu. 

Aşadar, ce este aceasta dacă nu energia duhovnicească a iubirii? 



Pagina 52 



„Vărsa- voi Duhul Meu peste tot trupul" (Ioil 3,1). 

Dumnezeu este Duh. Dumnezeu este dragoste şi revărsarea Duhului Lui este 
revărsarea dragostei peste tot ce este viu. Iubirea făureşte. Prin nemărginita revărsare - 
atoateziditoare şi atoatecuprinzătoare - de energie duhovnicească a dragostei lui 
Dumnezeu, a fost creat universul. El (universul) a fost zidit din nimic -„din nimic" 
deoarece nu a existat o ... [materie] primordială, [probabil se referă la cuvântul „materie" - 
acest cuvânt lipseşte în original (nota ediţiei ruse)] 

Materie veşnică nu există, după cum nu există materie în general („materia" 
aşa cum e înţeleasă în accepţiunea vechilor ştiinţe clasice), ci doar energie în diversele ei 
forme, ale cărei concentrări se şi relevă în forma materiei. Materia este o formă stabilă a 
energiei intraatomice, iar căldura, lumina, electricitatea sunt forme instabile ale aceleiaşi 
energii. Procesul de scindare a atomilor, adică de dezagregare a materiei, se reduce la 
transferul energiei intraatomice din starea de echilibru constant în cea instabilă, numită 
electricitate, lumină, căldură etc, materia transformându-se astfel gradual în energie. 

In primul capitol am vorbit despre fisiunea atomilor ca fenomen ce eliberează 
forme de energie tot mai fine, care tind tot mai mult spre ceva nematerial. 

Aşadar, ce ne împiedică să facem acest ultim pas şi să recunoaştem existenţa 
energiei duhovniceşti, pe deplin nemateriale, şi să o considerăm forma primară, 
generatoarea şi sursa tuturor formelor de energie fizică? Doar negarea apriorică (teoretică) 
a Duhului şi a lumii duhovniceşti, negare înverşunată şi neînţeleasă, căci o multitudine de 
factori ne obligă imperativ să ţinem seama de ei şi să recunoaştem, deopotrivă cu 
necuprinsa lume materială, mult mai importanta lume duhovnicească. 

„Duhul Tău Cel fără stricăciune este întru toate" (Cartea înţelepciunii lui 

Solomon 12, 1). 

„Oare nu umplu Eu cerul şi pământul? - zice Domnul" (Ieremia 23, 24). 

„Dacă ar lua înapoi la Sine Duhul Său şi suflarea Sa, toate făpturile ar pieri 
deodată şi omul s-ar întoarce în ţărână" (Iov 34, 14-15). 

„Lua-vei duhul lor şi se vor sfârşi şi în ţărână se vor întoarce. Trimite-vei 
duhul Tău şi se vor zidi şi vei înnoi faţa pământului" (Psalmi 103, 30-3 1). 

„Duhul este Cel Ce dă viaţă" (Ioan 6, 63). 

„In mâna Lui, El ţine viaţa a tot ce trăieşte şi suflarea întregii omeniri" (Iov 

12, 10). 

„Şi stelele strălucesc la locul lor şi se veselesc. Chematu-le-a şi ele au zis: 
«Iată-ne!». Ele strălucesc cu bucurie pentru Cel Care le-a făcut" (Baruh 3, 34-35). 

„Cu bucurie dealurile se vor încinge. Imbrăcatu-s-au păşunile cu oi şi văile 
vor înmulţi grâul; vor striga şi vor cânta" (Psalmi 64, 13-14). 

Şi mulţi psalmi, şi cântarea lui Anania, Azaria şi Misail sunt pline de duhul 
hilozoismului [Hilozoismul este o concepţie filozofică potrivit căreia întreaga materie este 
socotită vie, însufleţită, având capacitatea de a simţi şi de a gândi]. 

In toate aceste texte ale Sfintei Scripturi, se vădeşte cu foarte mare limpezime 
ideea despre lucrarea şi vierea [viaţa] tuturor şi a toate întru Duhul lui Dumnezeu. Nu 
putem vorbi despre o „natură moartă". Nu sunt limite clare între natura organică şi cea 
anorganică. Acesta este punctul de vedere al ştiinţelor moderne. 

Despre aceasta mărturisesc clar filozofia lui Fichte [Johann Gottlieb Fichte a 
fost un filozof german care a trăit între anii 1762-1814] şi a lui Lotz [Johannes Lotz a fost 
un filozof german care a trăit între anii 1903-1992] şi cugetarea profundă a lui Leibniz 

[Gottfried Leibniz a fost un filozof şi matematician german, fiind unul dintre cei mai 
importanţi filozofi ai vremii sale. A trăit între anii 1646-1716]. 

Iată cuvintele celui din urmă, care sunt în concordanţă cu textele Sfintei 

Scripturi: 

„Ar fi existat o lacună în creaţie, dacă lumea materială ar fi fost potrivnică 
duhului. Cine tăgăduieşte existenţa sufletului la animale, iar la alte corpuri viaţa în 
general, acela nu recunoaşte puterea lui Dumnezeu, deoarece el introduce ceva 
împotrivitor lui Dumnezeu şi naturii, anume absenţa absolută a acestor puteri, altfel spus, 
vidul metafizic, care este la fel de absurd ca şi spaţiul vid sau golul fizic". 

In spaţiul cosmic, se perindă la nesfârşit nenumărate stele şi planete, niciodată 
încetinind dintru mişcarea lor. Doar prin puterea acestei mişcări sunt menţinute în spaţiul 
cosmic corpuri neînchipuit de grele. Se mişcă miliarde de stele, planete şi asteroizi, 
meteoriţi şi comete. Prin acţiunea vântului, a şuvoaielor de apă, prin frecarea gheţarilor ce 
alunecă, prin fluctuaţiile de temperatură, prin lovirea valurilor de ţărm, se schimbă 
înfăţişarea pământului. Printr-o puternică acţiune a forţelor vulcanice subterane, se 
formează noi piscuri de munţi ori cratere. 

In vârtejul mişcărilor de veacuri se distrug şi iarăşi iau naştere nenumărate 
lumi stelare şi are loc marele proces al dezvoltării, mişcarea supremă în întreg universul. 

Aproape cu viteza luminii se mişcă fară încetare atomii şi electronii, razele X, 
ionii şi tot ceea ce rezultă din fisiunea materiei. Prin mişcarea neîncetată a moleculelor, în 
celule se menţine viaţa organismelor. Gândul omului este însoţit de mişcarea moleculară 
din celulele nervoase. Linişte nu aflăm nici în moarte, care nu este altceva decât 
schimbarea unor secvenţe de stări de echilibru de scurtă durată. 

Dacă este atât de evident că mişcarea constituie esenţa şi legea fundamentală 
a vieţii, atunci este cu neputinţă ca această lege universală să nu guverneze şi viaţa 
duhului. 

Legea fundamentală a mişcării pentru întreaga fire şterge hotarul dintre viu şi 
neviu. Mişcarea constituie esenţa materiei. Şi dacă este necesar să admitem că, în 
organismele vii, mişcarea - care stă la baza fenomenelor lor psihice - se produce şi se 
determină de către duhul vieţii, de către energia duhului, atunci trebuie să admitem că şi 
lumea anorganică trebuie socotită ca şi săvârşire a aceluiaşi duh. 

Energia duhovnicească revărsată din Duhul lui Dumnezeu, energia dragostei, 
lucrează în întreaga fire şi face să vieze totul. Ea este izvorul vieţii şi nu există nimic 
neviu. Mişcarea în lumea anorganică, ca şi în cea organică, este manifestare a vieţii, deşi 
într-o formă minimală, puţin cunoscută nouă. Legătura de temelie dintre lumea anorganică 
şi cea organică confirmă acest lucru, căci viaţa plantelor se naşte din pământ, iar de la 
acesta primeşte hrană toată lumea animală. Dintru aceleaşi elemente chimice şi conform 
aceloraşi legi fizice sunt organizate atât lumea anorganică, cât şi cea organică. Aceeaşi 
lege universală a dezvoltării guvernează întreaga zidire, neputând fi stăvilită, neputând 
exista o delimitare clară între lumea „nevie" şi lumea fiinţelor vii. Iar cea mai importantă 
însuşire a lumii vii - însufleţirea ei - nu se poate ivi dintr-o dată la graniţa dintre aceasta şi 
lumea anorganică. 

[Grăind despre rugăciunea de pocăinţă, dumnezeiescul Părinte Sofronie 
Saharov scrie: 

„Intr-o astfel de rugăciune, mintea-duhul nostru se cuprinde în Mintea lui 
Dumnezeu; primeşte înţelesul lucrurilor, care înţeles nu poate fi exprimat deplin în graiul 
nostru de toate zilele. De pildă: Totul a fost zidit prin voia lui Dumnezeu, prin gândirea 
Sa. Dumnezeu gândeşte lumea, iar gândirea Sa făcătoare devine fiinţă făcută. Nu materia, 

ci gândirea lui Dumnezeu Făcătorul are întâietate. Noi trăim această lume nu numai prin 
prisma cunoaşterii experimentale, ci o privim şi într-alt chip, în Duh (Evrei 11, 1-3)" - 
[Arhimandritul Sofronie, „Vom vedea pe Dumnezeu precum este", Editura Sophia, 
Bucureşti, 2005, pag. 373]] 

întreaga zidire este pătrunsă de energia duhovnicească, însă doar în formele 
de dezvoltare (de creaţie) superioare această energie se conturează ca duh liber, conştient 
de sine. 

Tot ce este viu e înzestrat cu simţire. Insă metode precise de cercetare 
demonstrează că materia nu este doar extrem de mobilă (mercurul în termometru se ridică 
numai la atingere), ci că posedă şi o sensibilitate inconştientă superioară sensibilităţii 
conştiente a fiinţelor vii. 

Bolometrul, care are partea principală constituită dintr-un fir de platină, este 
atât de sensibil încât reacţionează la acţiunea unui fascicul slab de lumină care este 
capabil să ridice temperatura doar cu a suta milioana parte dintr-un grad. Stelle a 
demonstrat că este suficient să te atingi de un fir metalic pentru ca în acesta să 
apară curent electric. Este cunoscut că undele hertziene acţionează asupra metalelor la 
distanţe de sute de kilometri, determinând apariţia în acestea a oscilaţiilor electrice. In 
baza acestui fenomen a fost construit telegraful tară fir. Prin experienţe ingenioase, Stelle 
a demonstrat că metalelor le este proprie „oboseala" - iar după „repaus" această 
„oboseală" trece - şi că asupra lor acţionează iritant şi oprimant substanţele toxice. 

Fiinţele vii se deosebesc de lumea „moartă" (anorganică) prin aceea că se 
hrănesc şi se înmulţesc. Ştiinţa încă nu cunoaşte dacă aceste funcţii sunt proprii şi 
mineralelor... Insă sunt temeiuri să ne aşteptăm ca ştiinţa viitorului să descopere indicii şi 
asupra acestora. 

încă de acum a fost descoperit în unele minerale un ferment care prin acţiunea 

sa este analog hormonilor sexuali, care au efect de grăbire a creşterii somatice şi a 
maturizării sexuale la fetuşii de animale. Dar noi cunoaştem că, în organismele vii, 
fermenţii servesc în special în procesul digestiei. Am putea fi atunci îndreptăţiţi să 
presupunem că fermenţii minerali sunt necesari pentru hrănirea mineralelor - desigur, nu 
la fel ca într-un organism -, care însă se realizează într-o formă necunoscută? 

Oare nu este posibil ca reacţiile chimice care au loc permanent în lumea 
anorganică să aibă rolul de alimentare? Oare pământul nu însetează, nu are nevoie de apă, 
ca şi tot ce este viu? Substanţa minerală se caracterizează prin forma sa cristalină, precum 
o fiinţă vie prin organizarea sa anatomică. înainte de a atinge o anumită formă, cristalul, 
ca şi o fiinţă vie sau o plantă, trece prin anumite etape de evoluţie: începe de la o stare 
granulară, care trece apoi într-una fibrilară şi, în final, devine una omogenă. Asemenea 
animalelor şi plantelor, un cristal deformat îşi recuperează deformarea. Cristalul prezintă o 

a 

structură organizată. Cristalele au două forme de înmulţire. In anumite condiţii - spre 
exemplu: de presiune, de concentraţie a soluţiei, etc. - soluţiile pot cristaliza, însă doar 
atunci când în acestea este cufundat un fragment de cristal. Cristalele formate ulterior pot 
fi considerate descendente din acel cristal, precum bacteriile care s-au dezvoltat într-o 

a 

soluţie sunt descendente din bacteriile pe care le-am introdus în acea soluţie. Insă există 
astfel de condiţii de mediu în care cristalizarea se desfăşoară fară introducerea 
„germenilor" (fragmentelor) de cristal. 

Trebuie să cumpănim asupra cuvintelor mult-pătimitorului Iov: „De la Duhul 
Lui este splendoarea cerului" (Iov 26, 13). [în ediţia românească a Sfintei Scripturi avem: 
„Suflarea Lui înseninează cerurile"] 

A 

Raportul dintre duh şi formă este de o mare şi profundă însemnătate. In 
formele materiale, se reflectă în chip viu duhul specific materiei. Mai mult decât atât, 
duhul creează forme. 

Acest lucru este extrem de evident în formele trupului omenesc. Este adevărat 
că acestea nu corespund întotdeauna cu profilul duhovnicesc al omului. Nu doar ochii sunt 
oglinda sufletului, ci toate formele trupului şi mişcările sunt în corespondenţă cu sufletul 
şi cu duhul său, precum e înfăţişat omul viclean de către Solomon (Pildele lui Solomon 
6, 12-14) [„Omul de nimic, omul necinstit şi viclean umblă cu minciuna pe buze. Face cu 
ochiul, dă din picioare, face semne cu degetele. In inima lui e vicleşug, pururea se 
gândeşte la rău şi seamănă gâlceavă" (Pildele lui Solomon 6, 12-14)]. 

In exteriorul de ansamblu al omului, este reflectată starea lui duhovnicească. 
Un duh de învârtoşare şi cruzime orientează elementele somatice încă din procesul de 
embriogeneză şi creează forme urâte şi respingătoare, care îl reflectă. Un duh curat şi 
blând îşi creează un locaş plin de frumuseţe şi fineţe. Aduceţi- vă aminte de Madonele lui 
Rafael, de Gioconda lui Leonardo da Vinci. 

Prin ce altceva dacă nu prin acţiunea formatoare a duhului poate fi explicată 
diferenţa uimitoare, extrem de fină, între două fizionomii, în special feminine: aceleaşi 
contururi extrem de asemănătoare ale ochilor, ale nasului, ale gurii, aproape aceleaşi 
dimensiuni şi proporţii ale feţei şi ale capului, însă o faţă este vulgară, iar alta este rafinată 
şi frumoasă. 

O cercetare atentă evidenţiază că această diferenţă a înfăţişării duhovniceşti în 
prezenţa unor forme somatice asemănătoare depinde de detalii mici şi fine: un contur al 
sprâncenelor uşor diferit, buze foarte subţiri, mărimea şi forma deschiderii ochilor şi iată, 
avem înainte un alt chip duhovnicesc. Uimitorul chip al Giocondei este realizat prin acele 
trăsături fine prin care Leonardo da Vinci, pe parcursul câtorva ani, a înfăţişat chipurile 
feminine. 

Asemenea geniului lui Leonardo da Vinci, acţionează, în timpul dezvoltării 
embrionare, energia duhovnicească proprie cromozomilor celulelor sexuale şi creează 
chipuri vii ale frumuseţii şi ale urâţeniei, ale delicateţii şi tandreţii, ale curăţiei şi iubirii, 

ale brutalităţii, cruzimii respingătoare şi răutăţii. Aceste forme înnăscute [congenitale] 
devin tot mai vădite în viaţa postembrionară pe măsura dezvoltării duhului într-o direcţie 
sau alta. 

Importanţa frumuseţii în natură este multilaterală şi, bineînţeles, ea nu se 
epuizează doar în scopul împerecherii sexuale. Masculii păsărilor nu sunt înzestraţi cu 
penaj viu şi frumos şi nu cântă minunat doar pentru atragerea femelelor. Nu doar pentru 
atragerea insectelor care poartă pe picioruşele lor polenul strălucesc cu frumuseţe şi bună 
mireasmă florile. Marile frumuseţi ale naturii nu au doar scopuri utilitare. 

Ansamblul şi elementele frumuseţii şi ale urâţeniei în natură, percepute de 
către om, se transformă înăuntrul său în opere de artă şi ştiinţă, aceste motoare uriaşe ale 
dezvoltării omenirii. De la formele simple de frumuseţe, de la rotunjimile şi plasticitatea 
liniilor care ne încântă ochiul, de la proporţiile şi simetriile formelor, de la splendorile şi 
forţa clar-obscurului sau combinarea armonioasă a culorilor şi a sunetelor, natura ajunge 
până la ansamblurile grandioase pline de putere şi măreţie duhovnicească. 

De duhul unei forţe grandioase sunt pătrunse masivele montane învăluite de 
nori întunecaţi şi valurile oceanului bântuite de furtună, care năpădesc asupra stâncilor de 
pe ţărm. Duhul veşniciei şi al nemărginirii se revarsă în sufletele noastre de la miliardele 
de stele ale cerului nopţii. Câtă bucurie şi pace ne aduc culorile blânde ale răsăritului şi 
câmpiile şi lacurile învăluite de lumina lunii! Natura vădeşte valoarea supremă a 
frumuseţii morale şi repulsia faţă de urâţenie în ochii blânzi şi curaţi ai oamenilor buni, în 
înfăţişarea respingătoare a răufăcătorilor şi a infamilor. Şi dacă aceasta este într-atât de 
evident, atunci în aceste forme ale frumuseţii şi ale urâţeniei morale noi percepem în mod 
real iradierea duhului frumuseţii şi a duhului răutăţii, care influenţează inimile noastre; 
aşadar nu suntem oare îndreptăţiţi să afirmăm că la baza acelor profunde percepţii 
duhovniceşti pe care le primim de la frumuseţea sau urâţenia formelor lumii anorganice 
stau influenţe, proprii întregii naturi, care acţionează asupra noastră, în chip asemănător 

energiei duhovniceşti? 

Nu este important că materia amorfa (fară formă precisă) nu produce 
nicidecum asupra noastră impresia ordinii duhovniceşti, ci este important că Duhul e 
asociat cu forma. Noi vorbim despre faptul că Duhul orientează dezvoltarea corpurilor 
omeneşti în forme corespunzătoare. Acum vom spune că prin contribuţia creatoare 
a Duhului se creează şi formele lumii anorganice, toate formele creaţiei. In acea acţiune 
profund duhovnicească, chiar interacţiune morală, pe care o produce asupra noastră 
frumuseţea naturii pătrunse de energie duhovnicească, trebuie să vedem ţelul şi 
însemnătatea frumuseţii. Dacă creaţia ar fi fost ceea ce îşi închipuie materialiştii, atunci în 
ea nu ar fi existat frumuseţea formelor create de către Duhul. 

Am primit un buchet de flori. O, câtă frumuseţe delicată, fermecătoare, este 
cuprinsă în aceste splendide mici creaţii ale lui Dumnezeu! Şi pe lângă aceasta, cât sunt de 
minunate prin micimea, prin simplitatea lor plină de smerenie! Dantelăriile fine ale 
micilor inflorescenţe albe, albăstrii şi roz, violete şi albastre ne privesc cu ochii curaţi ai 
petalelor şi ai corolelor lor şi revarsă asupra noastră minunata lor mireasmă. Oare nu este 
evident că aceasta este o propovăduire tăcută a curăţiei duhovniceşti? Trebuie să ai o 
inimă cu totul împietrită ca să nu auzi acest glas al lui Dumnezeu, care răsună atât de 
limpede în simplitatea şi în frumuseţea formelor materiale ale naturii. Este adeverit că 
femeile iubesc foarte mult florile şi aceasta face cinste inimilor lor. 

4. Duhul plantelor şi al animalelor 



însufleţirea animalelor este limpede mărturisită de către Sfânta Scriptură. Iată 
stihuri care confirmă acest fapt: 

„Cine ştie dacă duhul omului se urcă în sus şi duhul dobitocului se coboară în 
jos, către pământ?" (Ecclesiastul 3, 21). 

„Doamne, Dumnezeul duhurilor şi a tot trupul" (Numerii 16, 22). 

„Şi Domnul Dumnezeu, Care făcuse din pământ toate fiarele câmpului şi toate 
păsările cerului, le-a adus la Adam, ca să vadă cum le va numi; aşa ca toate fiinţele vii să 
se numească precum le va numi Adam" (Facerea 2, 19). 

„Pentru că viaţa a tot trupul este în sânge... de aceea am zis fiilor lui Israil: Să 
nu mâncaţi sângele nici unui trup" (Leviticul 17, 11, 14). 

Sângele animalelor jertfite este sfânt şi sfinţeşte, deoarece în el se regăseşte 
sufletul animalului, suflarea Duhului Sfânt. Din această pricină nu este îngăduit a-1 folosi 
în mâncare. 

„Duhul este cel ce dă viaţă" (Ioan 6, 63). 

„Duh de viaţă de la Dumnezeu a intrat în ei" (Apocalipsa 11, 11). 

In rugăciunea către Duhul Sfânt, II numim „Dătător de viaţă". Şi dacă şi în 
lumea anorganică este atât de evidentă prezenţa Duhului Sfânt, atunci desigur că şi 
plantele şi animalele trebuie să fie considerate însufleţite. Cel mai obişnuit, cel mai 
răspândit dar al Duhului Sfânt este duhul vieţii, şi acesta, desigur, este caracteristic nu 
doar animalelor, ci şi plantelor. Hinduşii şi alte popoare asiatice privesc plantele cu totul 

altfel decât europenii. Ei recunosc însufleţirea plantelor. 

Plantele, cu întreaga lor făptură, percep cu aviditate (pasiune, lăcomie) 
lumina, aerul, umiditatea, de care depinde întreaga lor viaţă. Ele se bucură de vânt, de 
lumină, de rouă, de ploaie, deci simt izvoarele lor de viaţă. De ce dar să nu admitem că ele 
percep şi simt viu aceste izvoare ale vieţii şi ale bucuriei lor - foarte probabil, în mod 
absolut diferit decât omul sau animalele, care nu au nevoie necondiţionată de lumină ca 
plantele? Plantele, poate mult mai intens decât animalele, simt caracteristicile cele mai 
fine ale solului, în care atât de bogat sunt ramificate rădăcinile lor, de care, la fel ca şi de 
lumină şi de aer, depinde viaţa lor. Ştim noi oare cât de selectiv îşi aleg din sol diferite 
plante substanţele hrănitoare necesare anume lor şi nu altor plante? Oare nu este 
neîndoielnic că, pentru aceasta, plantele trebuie să fie înzestrate cu o sensibilitate aparte, 
care le lipseşte animalelor şi oamenilor? (Fechner. Gustav Theodor Fechner a trăit între 
anii 1801-1887 şi a fost un psiholog german. El este fondatorul psiho fizicii). 

„Nu trebuie să considerăm nervii drept un substrat indispensabil vieţii 
duhovniceşti. Corzile sunt «nervii» viorii şi ai pianului. Insă şi fară să aibă strune, 
instrumentele de suflat produc o muzică minunată. Plantele nu au un sistem nervos 
vegetativ - fară de care la om şi la animalele superioare este imposibilă desfăşurarea 
proceselor de digestie, respiraţie, metabolice - şi totuşi, aceste procese au loc şi la plante" 
(Fechner). 

Dacă întoarcem o frunză de viţă de vie cu partea inferioară către lumină, 
atunci ea se va răsuci cu îndârjire ca să expună la lumină partea sa superioară. 

Instinctele de mişcare sunt uimitoare la plantele căţărătoare. La început, 
planta creşte în înălţime, apoi îşi îndoaie [îndreaptă] tulpina pe orizontală şi descrie un 
cerc, căutând sprijin. Cu cât mai lungă creşte tulpina, cu atât mai larg este cercul pe care îl 
descrie, iar dacă planta nu îşi află sprijin, înaintează mai departe. în cele din urmă, tulpina 

nu mai rezistă propriei sale greutăţi, cade pe pământ şi începe să se târască, în căutarea 
unui nou suport pentru căţărare. însă şi în acest caz se conduce după principiul 
selectivităţii, căci planta nu se va înfăşură în jurul suporturilor anorganice sau organice 
moarte, ci întotdeauna în jurul plantelor vii, de care se încolăceşte cu aviditate (lăcomie), 
căci rădăcinile sale aflate în pământ vor muri repede şi ea se va lipsi de hrană, pe care mai 
târziu o va absorbi prin papile din planta pe care se caţără. 

Sunt cunoscute manifestările de somn ale plantelor, când frunzele se îndoaie 
sau se pliază, florile îşi pleacă [înclină] corola şi se închid. Minunat sunt coordonate 
mişcările pistilului unor flori pentru fecundarea cu polen. 

Seara, pe un câmp înflorit, mulţime de floricele se întorc către soare, de parcă 
I-ar înălţa lui Dumnezeu o rugăciune de seară, iar după asfinţit adorm adânc, pentru ca 
dimineaţa, îndreptându-se spre răsărit, să întâmpine iar soarele cu rugăciunea de 
dimineaţă, plină de bucurie. Mireasma florilor este ofrandă adusă lui Dumnezeu. Florile 
sunt cădelniţe. Nuferii se deschid larg sub cerul senin, se îndulcesc de lumină şi aer, îşi 
adună petalele şi se cufundă în apă atunci când se înnoptează. 

Intre lumea vegetală şi animală nu putem delimita o graniţă, căci în lumea 
protozoarelor unicelulare sunt multe forme extrem de asemănătoare, dintre care unele 
servesc drept temei lumii vegetale, iar altele - lumii animale, şi este aproape cu neputinţă 
să le deosebeşti. Astfel de forme animale simple, ca hidra comună sau parameciul, sunt 
extrem de asemănătoare cu plantele şi, după funcţiile lor vitale, aproape că nu se 
deosebesc de acestea. 

De la clasa protozoarelor se ramifică două lumi grandioase de fiinţe vii: ale 
plantelor şi ale animalelor. Complexitatea lumii vegetale a ajuns până la forme uimitoare, 
ca florile minunat mirositoare, palmierii şi chiparoşii eleganţi, măreţii cedri de Liban, 
stejarii puternici şi arborii sequoia, care trăiesc până la trei mii de ani. Comparativ cu 
acestea, par cu totul neînsemnate forme primitive ca polipii, holoturiile (castraveţii de 

mare), stelele de mare şi viermii, şi ar fi ciudat să recunoaştem însufleţirea acestor forme 
inferioare de viaţă animală, dar cu toate acestea să nu recunoaştem însufleţirea formelor 
vegetale superioare sau chiar grandios organizate. 

Este cu totul neîndoielnic că întreaga lume vegetală şi animală e înzestrată cu 
darul primordial al Duhului Sfânt - duhul vieţii. 

Pentru majoritatea naturaliştilor, sunt absurde şi sinistre învăţăturile vitaliştilor 
şi ale neovitaliştilor despre noua putere de viaţă, [vitalismul este un curent idealist în 
biologie conform căruia în organisme sunt forţe supranaturale care dirijează procesele 
biologice] 

însă vă rog să luaţi în considerare următoarele fapte. 

Conform rezultatelor cercetărilor lui Spallanzani (Lazzaro Spallanzani a fost 
un biolog şi fiziolog italian care a trăit între anii 1729-1799), în apa de mlaştină şi în 
nisipul ţevilor de scurgere trăiesc rotiferi planctonici, care pot fi uscaţi împreună cu 
nisipul şi păstraţi în vase de sticlă. Dacă după trei-patru ani umezim nisipul cu apă, 
rotiferii, care de obicei sunt gelatinoşi -, acum, în stare uscată (încât dacă îi fixăm cu un 
ac, se fărâmiţează ca o granulă de sare) - reînvie. Ei pot suporta o deshidratare şi o uscare 
până la +54 grade, pe când, dacă sunt în apă în stare vie, mor dacă apa atinge +25 de 
grade. 

John Franklin (John Franklin a fost un explorator britanic care a trăit între anii 
1786-1847), în prima sa călătorie pe ţărmul nord-american al Oceanului îngheţat de Nord, 
vedea cum peştii, care îngheţau imediat ce erau scoşi din apă, se transformau într-o masă 
congelată, încât puteau fi tăiaţi bucăţi cu toporul, organele interne fiind şi ele îngheţate. 
Cu toate acestea, când aceşti peşti erau dezgheţaţi lângă foc - fără să fi fost răniţi sau tăiaţi 
anterior -, unii dintre ei înviau. Aceste exemple ne indică faptul că, deşi în organism a 
dispărut orice semn de viaţă, totuşi, în condiţii favorabile, capacitatea ca în el să înceapă o 
nouă activitate vitală se poate păstra, în cazul în care nu au avut loc astfel de schimbări 

anatomice şi fiziologice care să facă imposibilă recuperarea funcţiilor vitale. Este 
cunoscut că grâul, meiul şi muştarul găsite în sarcofagele mumiilor egiptene - care au o 
vechime de 3000 de ani -, dacă nu au fost supuse acţiunilor dăunătoare, în care să fi fost 
posibile procese fermentative ce le-ar fi putut afecta, pot da roade bune dacă sunt plasate 
în condiţii favorabile de umiditate şi căldură. 

Următoarea experienţă a fost realizată de către Jean Becquerel la Paris, în anul 
1909 (Jean Becquerel a fost un fizician francez care a trăit între anii 1878-1953). Seminţe 
de grâu, lucernă şi muştar alb au fost uscate în vid timp de şase luni la temperatura de 
+40° C şi apoi sigilate în eprubete de sticlă vidate. Aceste eprubete au fost expediate la 
Londra şi acolo au fost ţinute timp de trei săptămâni în atmosferă umedă, la aproximativ 
-190° C, şi apoi încă 77 de ore în hidrogen lichid, la -250°. La Paris eprubetele au fost 
redeschise şi seminţele au fost puse într-un mediu umed la +28°. S-a dovedit că încolţirea 
s-a desfăşurat absolut normal. Nu s-a constatat nici o diferenţă comparativ cu probele de 
seminţe care fuseseră păstrate în condiţii obişnuite. La o temperatură joasă, de -250°, orice 
indiciu asupra unei activităţi vitale este exclus. Nici chiar cele mai energice reacţii 
chimice nu se pot desfăşura la o astfel de temperatură joasă. 

Din aceste experienţe vedem că este posibilă moartea temporară, dacă 
acţiunea care împiedică activitatea vitală nu conduce la distrugerea organismului 
(Svedberg, „Degradarea energiilor"). 

Dacă este atât de evident că moartea temporară a seminţelor şi a animalelor nu 
împiedică renaşterea vieţii întru acestea, oare nu suntem îndreptăţiţi să afirmăm că acest 
fenomen este cu putinţă în ele prin acţiunea unei puteri necunoscute nouă, energia vitală, 
care nu e supusă deloc acţiunii agenţilor distructivi care afectează viaţa seminţelor şi a 
plantelor? Iar o astfel de energie, bineînţeles că nu poate fi decât energie duhovnicească - 
puterea de viaţă dătătoare a Duhului Sfânt. 

Faptele minunate - menţionate mai devreme - de viaţă şi de însufleţire ale 

plantelor, ne îndreptăţesc să fim de acord cu Eduard Hartmann (Eduard von Hartmann a 
fost un filozof german care a trăit între anii 1842-1906), când acesta afirmă că plantele 
posedă imaginaţie [reprezentare] şi voinţă inconştiente. Leibniz atribuie monadelor 
(organism unicelular, simplu, microscopic) o imaginaţie şi o tendinţă difuză. Iar planta 
este o monadă. 

Convingerea noastră asupra însufleţirii plantelor desigur că nu tăgăduieşte 
părerea Sfântului Antonie cel Mare privitor la inadmisibilitatea recunoaşterii duhului la 
plante. Iată graiurile sale: 

„Am scris cuvântul acesta împotriva celor care îndrăznesc să spună că 
plantele şi animalele au duh, spre aducerea la cunoştinţă a celor neştiutori. Plantele au o 
viaţă fizică, însă suflet nu au. Omul este numit animal raţional deoarece are minte şi este 
capabil să acumuleze cunoştinţe. Celelalte animale pământeşti şi din văzduh, care au glas 
în ele, au suflet şi duh. Toate cele care cresc şi se târăsc pot fi însă numite vii, deoarece 
trăiesc şi cresc, însă nu putem spune că unele ca acestea au suflet. 

Făpturile vii sunt de patru feluri: unele dintre acestea sunt nemuritoare şi au 
duh - precum sunt îngerii, altele au viaţă, duh şi suflare [suflet] - precum sunt oamenii, 
altele au numai duh şi suflare [suflet], ca animalele, iar altele au doar viaţă - precum 
plantele. Viaţa în plante dăinuieşte şi tară duh, tară suflet, fară minte şi tară nemurire; însă 
celelalte, fară viaţă, nu pot să fie. Orice suflet omenesc este pururi mişcător" („Filocalia 
rusească", voi. 1, pag. 93). 

[In traducere românească, cuvântul Sfântului Antonie îl regăsim astfel: 

„Stihul acesta l-am scris pentru cei mai simpli spre dreaptă ştiinţă, pentru că 
unii au avut îndrăzneala să spună, cu necredinţă, că ierburile şi legumele ar fi însufleţite. 
Le spun acestora: 

Ierburile au viaţa firii, suflet însă n-au. Iar omul se numeşte animal raţional 

pentru că are minte şi este capabil de ştiinţă. Celelalte dobitoace pământeşti şi din aer au 
glas în ele fiindcă au duh (pneuma) şi suflet. Şi toate cele care cresc şi scad sunt 
vieţuitoare, fiindcă vieţuiesc şi cresc, dar pentru aceea nu au şi suflet. Iar deosebirile 
vieţuitoarelor sunt patru: unele sunt nemuritoare şi însufleţite, ca îngerii, altele au minte, 
suflet şi duh, ca oamenii, altele au numai duh şi suflet, ca dobitoacele, iar altele numai 
viaţă, ca ierburile. In ierburi dăinuieşte viaţa fară suflet, fară duh şi fară minte. Iar toate 
celelalte, fară viaţă, nu pot să fie. Şi tot sufletul omenesc este într-o mişcare necontenită 
de la un loc la altul" („Filocalia românească", voi. 1, învăţături despre viaţa morală, cap 
166)] 

Desigur că aici nu există contradicţie. Noi nu atribuim plantelor suflet în acel 
sens propriu omului şi animalelor, ci doar imaginaţie [reprezentare] şi voinţă inconştiente. 

Sfântul Antonie cel Mare, vorbind despre duhul animalelor, desigur că avea în 
vedere animalele superioare şi nu pe cele asemenea gastropodelor, moluştelor, bureţilor, 
ori pe cele asemenea infuzorilor, despre a căror existenţă sau apartenenţă la lumea animală 
nici nu putea să aibă închipuire. Desigur, aceste forme inferioare de viaţă animală nu se 
situează mai presus decât plantele în ce priveşte însufleţirea lor, ci chiar mai jos decât 
acestea, şi al lor este doar duhul vieţii, dimpreună cu toate animalele. 

Aşadar, de aceea, să pătrundem în cele ce sunt accesibile cunoaşterii noastre: 
cele privitoare la duhul animalelor superioare şi al omului. 

5. Sufletul animalelor si al omului 



După presupunerile fiziologilor, activitatea conştiinţei, adică activitatea 
psihică, trebuie considerată ca un sistem extrem de complex de reflexe necondiţionate şi 
condiţionate, care au existat dinainte şi care se formează în permanenţă ca înlănţuire de 
percepţii transmise de receptori către creier şi supuse în creier analizei pentru elaborarea 
reacţiei motorii de răspuns. 

Genialul nostru cercetător al sistemului nervos central, I.R Pavlov, defineşte 
conştiinţa astfel: 

„Conştiinţa o văd ca activitate nervoasă a unui anumit sector al emisferelor 
cerebrale mari, la un moment dat, în anumite condiţii de excitaţie optimă (probabil aceasta 
ar fi una medie). In acelaşi moment, tot restul emisferelor cerebrale mari se află într-o 
stare de excitaţie mai mult sau mai puţin redusă. 

în ariile cu excitabilitate optimă ale emisferelor cerebrale mari, se formează 
cu uşurinţă reflexe condiţionate noi şi se constituie cu uşurinţă diferenţierea. Altfel spus, 
acesta este sectorul creativ al emisferelor cerebrale mari. Alte arii, cu excitabilitate redusă, 
nu sunt capabile de aşa ceva şi funcţiile acestora cuprind, în majoritate, reflexele 
constituite anterior, care se manifestă stereotip în prezenţa stimulilor corespunzători. 

Activitatea acestor arii constituie ceea ce noi numim subiectiv activitate 
inconştientă, automată. Sectorul cu activitate optimă nu este, desigur, un compartiment 
consolidat, dimpotrivă, se deplasează pe întreaga suprafaţă a emisferelor cerebrale, în 
funcţie de conexiunile dintre centre şi, sub influenţa stimulilor corespunzători, se modifică 
şi sectorul cu excitabilitate redusă. Insă, dacă ar fi fost posibil să vedem prin cutia 
craniană şi dacă zonele cu excitabilitate redusă a emisferelor cerebrale ar fi luminoase, 

atunci am putea vedea la un om, care gândeşte conştient, cum pe suprafaţa emisferelor lui 
cerebrale se deplasează în permanenţă o pată luminoasă care îşi schimbă neîncetat forma 
şi dimensiunile, cu contururi neregulate, înconjurată în restul suprafeţei emisferelor 
cerebrale de o umbră mai mult sau mai puţin intensă". 

Noi acceptăm o astfel de imagine profund ştiinţifică despre activitatea 
conştiinţei, însă nu o considerăm exhaustivă (întreagă, completă). Chiar suntem dispuşi să 
subscriem ideii de bază a materialismului, anume că „existenţa determină conştiinţa", însă 
cu condiţia unei concepţii materialiste mult mai puţin înguste asupra existenţei. 

Pentru a înfăţişa înţelegerea noastră asupra conştiinţei, trebuie să o 
subdivizăm în acte, stări şi volum. Gândul curge asemenea unui izvor. Gândul străluceşte 
cu o lumină vie. Gândul pătrunde adâncurile existenţei. 

Atitudini volitive (determinate de coinţa proprie) liniştite şi gândite. Explozii 
volitive neaşteptate - o lovitură cu cuţitul în inima celui care te-a jignit. Permanenta 
încordare a voinţei pe parcursul vieţii, orientată spre atingerea planurilor şi a scopurilor 
principale. O iubire liniştită şi nepătimaşă. O bucurie estetică adâncă, liniştită. Patimi 
înverşunate, mânie, frică. Credincioşie faţă de Dumnezeu, Care călăuzeşte întreaga viaţă. 
Acestea sunt acţiuni ale conştiinţei şi sunt determinate de către: 1) percepţiile organelor de 
simţ, 2) senzaţiile organice ale corpului nostru, 3) percepţiile fiinţei noastre 
transcendentale, 4) percepţii din lumea duhovnicească superioară, 5) acţiunile duhului 
nostru. 

Actele conştiinţei noastre nu sunt izolate. Gândul este însoţit mereu de trăire 
[simţire]; trăirea şi voinţa - de către gând; iar trăirea - de acţiuni volitive, actele voinţei 
fiind întotdeauna legate de trăire şi de gânduri, complexul acestor acte desfăşurate 
concomitent determinând starea conştiinţei. Aceste stări ale conştiinţei se schimbă în 
permanenţă, căci actele conştiinţei sunt în continuă mişcare. 

Prin bogăţia, diversitatea şi profunzimea actelor şi a stărilor conştiinţei se 
conturează volumul conştiinţei care, de asemenea, se modifică în permanenţă, de obicei în 
sensul sporirii sale. La actele şi la stările conştiinţei participă permanent duhul nostru, 
determinându-le şi orientându-le. La rândul său, duhul sporeşte şi se modifică în funcţie 
de activitatea conştiinţei noastre, de actele şi de stările ei în parte. 

Aceasta este înţelegerea noastră despre plinătatea activităţii psihice a omului. 
Insă nu doar omul are suflet, ci şi animalele. „Sufletul animalului este în sângele lui" şi 
animalul, ca şi omul, este alcătuit din duh, suflet şi trup. 

Ce este sufletul? In reprezentarea cea mai simplă, la animale este un complex 
de percepţii organice şi senzoriale, gânduri şi trăiri, urme de amintiri sau doar un complex 
de senzaţii organice (la animalele inferior organizate), consolidate de conştiinţa de sine 
(de către minte la animalele superior organizate). Duhul primitiv al animalelor constituie 
doar suflarea vieţii (la cele inferioare). Pe măsura avansării pe scara complexităţii, 
sporeşte şi duhovnicescul (partea duhovnicească) lor şi la suflarea vieţii se adaugă 
mugurii minţii, voinţei şi simţirii. 

La om, sufletul este mult mai înalt în esenţa lui, căci duhul care participă la 
lucrarea sa este de necomparat cu duhul animalelor. El se poate învrednici de darurile cele 
mai înalte ale Duhului Sfânt, pe care Sfântul Prooroc Isaia (11, 2-3) le numeşte duhul 
temerii de Dumnezeu, duhul cunoştinţei, duhul sfatului şi al tăriei, duhul luminării, duhul 
înţelegerii, duhul înţelepciunii, Duhul Domnului sau darul bunei-credinţe şi al desăvârşitei 
luminări. 

Duhul şi sufletul omului sunt unite în chip nedespărţit, în timpul vieţii, într-o 
singură alcătuire; însă la oameni pot fi văzute felurite măsuri [trepte] de înduhovnicire. 
Sunt oameni „duhovniceşti", după cuvântul Apostolului Pavel (1 Corinteni 2, 13- 
15). Aşa cum am citat pe Sfântului Antonie cel Mare mai sus, sunt oameni-dobitoace, 
oameni-iarbă şi oameni-îngeri. Cei dintâi nu se deosebesc prea mult de dobitoace, căci 

înduhovnicirea lor este extrem de scăzută, iar cei din urmă se aseamănă duhurilor celor 
tară de trup, care nu au nici suflet, nici trup. 

Aşadar, sufletul poate fi definit ca o totalitate de percepţii organice şi 
senzitive, urme de amintiri, gânduri, trăiri şi acte volitive, dar fară participarea obligatorie 
în acest complex a manifestărilor superioare ale duhului, care nu sunt proprii animalelor şi 
unor oameni [în sensul că manifestările superioare ale duhului nu sunt caracteristice, nu 
sunt specifice unor oameni tocmai din propria lor voinţă, lucrare şi închidere în cugetul 
trupesc şi stricăcios, căci altfel fiecare om are potenţial deplin pentru a atinge 
desăvârşirea]. Despre aceştia vorbeşte Apostolul Iuda, spunând că sunt „oameni fireşti, 
care nu au Duhul" (Iuda 1, 19). [„Domnul Dumnezeu a zis: «Nu va rămâne Duhul Meu 
pururea în oamenii aceştia, pentru că sunt numai trup»" (Facerea 6, 3)] 

In timpul vieţii, în conştiinţa de sine, viaţa duhului se întrepătrunde strâns cu 
acele acte psihice care sunt comune oamenilor şi animalelor, adică cu senzaţiile organice 
şi percepţiile senzitive; acestea din urmă, la rândul lor, sunt indisolubil legate de viaţa 
trupului - în special a creierului - şi dispar odată cu moartea trupului. De aceea, sufletul 
primitiv al animalelor este muritor, cum muritoare sunt şi acele elemente ale conştiinţei 
omului care izvorăsc din trupul mort (percepţiile organice şi senzoriale). 

Sunt nemuritoare acele elemente ale conştiinţei care sunt legate de viaţa 
duhului. Nemuritor este duhul, care, după cum vom arăta în continuare, poate exista fară 
legătura cu sufletul şi cu trupul. Materialiştii neagă nemurirea sufletului tocmai pentru că 
nu vor nicidecum să cunoască ceva despre duh. Iar despre nemurirea conştiinţei, înţeleasă 
strict fiziologic, noi nici nu vorbim. 

Aşadar, să vedem acum dacă Sfânta Scriptură ne îndreptăţeşte să înţelegem 
duhul şi sufletul aşa cum am arătat anterior. Credem că modul în care înţelegem noi duhul 
şi sufletul este absolut conformă Revelaţiei. 

Cuvântul „suflet" este folosit în Scriptură cu diferite sensuri. In limbajul 

comun, înseamnă pur şi simplu orice om: 

„Nici un suflet dintre voi nu va pieri" grăieşte Apostolul Pavel împreună- 
călătorilor săi de pe corabie (Faptele apostolilor 27, 22). 

„Intru opt suflete a păstrat seminţia lui Noe" (2 Petru 2, 5). 

„Sufletul care păcătuieşte va muri" (Iezechiel 18, 20). 

Sau [cuvântul] „suflet" este sinonimul vieţii: 

„Şi sufletul lui va fi pradă..." (Ieremia 21,9). 

„Au murit cei ce căutau să ia sufletul Pruncului" (Matei 2, 20). 

„Pâinea lor pentru sufletul lor" (Osea 9, 4). [în ediţia românească a Sfintei 
Scripturi avem: „Ca o pâine de jale este pâinea lor" (Osea 9, 4)] 

„Nu vă îngrijiţi pentru sufletul vostru, ce veţi mânca şi ce veţi bea" (Matei 6, 

25). 

Dar iată câteva versete în care este evident că se vorbeşte despre ceea ce poate 
fi numit „suflet animal": 

„Sufletul lor într-înşii se sfârşea... că a săturat suflet însetat şi suflet flămând a 
umplut de bunătăţi... urât-a sufletul lor orice mâncare... sufletul lor întru primejdii 
încremenea" (Psalmi 106, 5, 9, 18, 26). 

„Şi va paşte el... sufletul lui se va sătura în muntele lui Efraim" (Ieremia 

50, 19). 

„Prada voi împărţi şi-mi voi sătura sufletul de răzbunare" (Ieşirea 15, 9). 

„Flămândul visează că mănâncă... şi sufletul lui e slăbit... visează că bea... şi 
sufletul lui e însetat" (Isaia 29, 8). 

„Sufletul care binecuvântează va fi îndestulat" (Pildele lui Solomon 11, 25). 

„Sufletul celui leneş pofteşte, însă în zadar. Numai sufletul celor silitori este 
îndestulat" (Pildele lui Solomon 13, 4). 

„Sufletului trândav îi va fi foame" (Pildele lui Solomon 19, 15). 

„Sufletul sătul calcă mierea în picioare" (Pildele lui Solomon 27, 7). 

„Intru bunătăţi se va desfată sufletul vostru" (Isaia 55, 2). 

„Sufletul lor va fi ca o grădină bine udată" (Ieremia 31, 12) (aici este vorba 
despre bunătăţile pământeşti). 

„S-a lipit sufletul lui de Dina" (Facerea 34, 3). 

„Şi sufletul lui aşteaptă această plată" (Deuteronomul 24, 15). 

„Sufletul lui e dezgustat de cele mai bune bucate" (Iov 33, 20). 

„Suflete al meu, auzi glasul trâmbiţei" (Ieremia 4, 19). 

„Voi hrăni sufletele preoţilor cu grăsime" (Ieremia 31, 14). 

„Tot ce doreşte sufletul tău, voi face pentru tine" (1 Regi 20, 4). 



Fie ca aceia care s-au obişnuit cu ideea nemuririi sufletului să nu se tulbure de 
cuvintele noastre privitoare la nemurirea duhului. Aceasta nu este o inovaţie, căci într-o 
mulţime de locuri din Sfânta Scriptură - în care este vorba despre moarte - se vorbeşte 

despre părăsirea trupului de către duh, iar nu de către suflet. 

„Precum trupul tară de duh mort este, şi credinţa tară de fapte moartă este" 
(Iacov 2, 26). [în ediţia românească a Sfintei Scripturi, aici avem trecut „suflet" în loc de 
„duh"] 

„Cine stie dacă duhul omului se urcă în sus si duhul dobitocului se coboară în 
jos, către pământ?" (Ecclesiastul 3, 21). 

„Şi a propovăduit şi duhurilor (nu sufletelor!) ţinute în închisoare" (1 Petru 

3, 19). 

„...şi de duhurile drepţilor celor desăvârşiţi" (Evrei 12, 23). 

„Şi duhul ei (al fiicei lui Iair) s-a întors şi a înviat îndată" (Luca 8, 55). 

„In mâinile Tale îmi voi da duhul meu" (Psalmi 30, 5). 

„Părinte, în mâinile Tale încredinţez duhul Meu. Şi acestea zicând, Şi-a dat 
duhul" (Luca 23, 46). 

„Doamne, Iisuse, primeşte duhul meu!" (Faptele apostolilor 7, 59). 

„Ieşi-va duhul lor şi se vor întoarce în pământ. In ziua aceea vor pieri toate 
gândurile lor" (Psalmi 145, 4). 

„Şi ca pulberea să se întoarcă în pământ cum a fost, iar duhul să se întoarcă la 
Dumnezeu, Care 1-a dat" (Ecclesiastul 12, 7). [în ediţia românească a Sfintei Scripturi, 
aici avem „sufletul" în loc de „duhul"] 

Aceste ultime două versete sunt remarcabil de importante pentru întemeierea 

părerii noastre, anume că sunt muritoare acele elemente ale activităţii sufletului care sunt 
legate de viaţa trupului: simţurile şi procesele de gândire, strâns legate de activitatea 
creierului. 

„In ziua aceea vor pieri toate gândurile lor", adică va înceta activitatea 
conştiinţei, pentru care sunt necesare toate percepţiile creierului viu. „Ieşi-va" nu sufletul, 
ci duhul „şi se va întoarce la Dumnezeu", adică în veşnicie (Psalmi 145, 4). Trupul „se va 
întoarce în pământ", ceea ce a şi fost, iar duhul „se va întoarce la Dumnezeu, Care 1-a dat" 
(Ecclesiastul 12, 7). 

Şi duhul animalelor, desigur că trebuie să fie nemuritor, căci şi acesta îşi are 
începutul [obârşia] în Duhul lui Dumnezeu, Duhul cel fără de moarte. 

Ideea despre nemurirea duhului animalelor este evident exprimată în 
cunoscutele cuvinte ale lui Pavel, despre nădejdea oricărei făpturi, „pentru că şi făptura 
însăşi se va izbăvi din robia stricăciunii, ca să fie părtaşă la libertatea măririi fiilor lui 
Dumnezeu" (Romani 8, 21). 

în puţine locuri din Sfânta Scriptură, moartea este definită ca ieşire a 
sufletului (iar nu a duhului) din trup (Facerea 35, 18; Faptele apostolilor 20, 10; Psalmi 
15, 10). Acest lucru se explică uşor prin faptul că îndeobşte în Biblie şi cu seamă în 
Psalmi, cuvântul „suflet" este folosit cu sensul general acceptat, adică drept un ansamblu 
al întregii activităţi sufleteşti şi duhovniceşti. Insă noi aceasta şi spunem, că, în timpul 
vieţii, duhul şi sufletul omului sunt unite într-o singură formă, care poate fi simplu numită 
suflet. 

în acest sens trebuie înţelese şi acele versete în care este vorba despre sufletul 
Domnului nostru Iisus Hristos: 

„Şi fiindcă Şi-a dat sufletul ca jertfa pentru păcat..." (Isaia 53, 10). 

„Că n-a fost lăsat în iad sufletul Lui" (Faptele apostolilor 2, 31). 
„întristat este sufletul Meu până la moarte" (Matei 26, 38). 
„Acum sufletul Meu e tulburat" (Ioan 12, 27). 

„Scăpat de chinurile sufletului Său, va vedea rodul ostenelilor Sale" (Isaia 

53, 11). 

Domnul a pătimit şi a murit după firea Sa omenească, de aceea sunt pe înţeles 
aceste versete. Insă chiar despre „sufletul" lui Dumnezeu însuşi se vorbeşte în 
următoarele versete: 

„Căci sufletul Meu prinsese scârbă de ei şi sufletul lor nu Mă mai putea suferi 
pe Mine" (Zaharia 11,8). 

„Şi sufletul Lui n-a îngăduit suferinţele lui Israil" (Judecători 10, 16). [în 
varianta românească este trecut astfel: „Şi S-a îndurat Domnul de suferinţele lui Israel"] 

„Iar pe cel ce iubeşte nedreptatea, îl urăşte sufletul Meu" (Psalmi 10, 5). 

Insă, desigur, aceasta nu este decât o metaforă. Nu se poate vorbi despre 
sufletul Duhului în mod absolut, ca despre sufletul omului - duh limitat şi întrupat. Aici 
poate fi vorba doar de o analogie cu duhul omenesc, conform căreia noi Ii atribuim lui 
Dumnezeu raţiune, gândire, voinţă şi simţăminte. Astfel înţelegem şi chipul lui Dumnezeu 
în om. 

Mai sus am vorbit despre conştiinţa de sine. Cum trebuie înţeleasă? Conştiinţa 

Pagina 77 



personalităţii se structurează la om din senzaţiile organice, percepute de la trup, din 
percepţiile primite de la organele lui de simţ, din tot cumulul de amintiri, din înţelegerea 
duhului său, din caracter şi dispoziţii. 

Unde se constituie din aceste elemente conştiinţa de sine, care este subiectul 
său? Nu este mintea - aşa cum în mod obişnuit o înţeleg unii -, ci duhul. Căci mintea este 
doar parte a duhului şi nu întreg duhul, iar partea nu poate cuprinde întregul. Aceasta este 
o concluzie importantă, la care vom face referire mai târziu, când vom vorbi despre 
nemurire. Şi acest lucru nu e neîntemeiat, ci se bazează pe cuvintele Apostolului Pavel: 
„Căci cine dintre oameni ştie cele ale omului, decât duhul omului, care este în el? Aşa şi 
cele ale lui Dumnezeu, nimeni nu le-a cunoscut, decât Duhul lui Dumnezeu" (1 Corinteni 
2, 11). 

Esenţa cea mai profundă a fiinţei noastre nu o cunoaştem cu mintea, ci cu 
duhul. Conştiinţa de sine este lucrarea duhului, şi nu a minţii. Lucrarea harului lui 
Dumnezeu dăruită nouă o cunoaştem nu prin duhul acestei lumi (1 Corinteni 2, 12), ci cu 
duhul nostru, primit de la Dumnezeu. 

Un astfel de gând se cuprinde şi în cuvintele înţeleptului Solomon: „Duhul 
omului este un sfeşnic de la Domnul - el cercetează toate cămările trupului" (Pildele lui 
Solomon 20, 27). 

In Sfânta Scriptură putem găsi multe trimiteri la duh, ca putere supremă a 
activităţii noastre duhovniceşti. Iată câteva exemple: 

„Cel ce seamănă în trupul său însuşi, din trup va secera stricăciune; iar cel ce 
seamănă în Duhul, din Duh va secera viaţă veşnică" (Galateni 6, 8). 

„Dar nu este întâi cel duhovnicesc, ci cel firesc, apoi cel duhovnicesc" (1 

Corinteni 15, 46). 

Aceasta înseamnă că înduhovnicirea este realizarea cea mai înaltă a sufletului 
omenesc. [înduhovnicire în înţelesul de sporire întru cele ale duhului pe calea biruinţei 
asupra morţii, căci moartea este cel din urmă vrăjmaş al firii omeneşti (1 Corinteni 15, 
26)] 

„Iar roadă Duhului este dragostea, bucuria, pacea, îndelunga-răbdare, 
bunătatea, facerea de bine, credinţa, blândeţea, înfrânarea, curăţia" (Galateni 5, 22-23). 

„Cu duhul fiţi fierbinţi" (Romani 12, 11). 

„Fiindcă el, în duh, grăieşte taine" (1 Corinteni 14, 2). 

„Dar duhul din om şi suflarea Celui Atotputernic dau priceperea" (Iov 32, 8). 

„Căci duhul este osârduitor, dar trupul e neputincios" (Matei 26, 41). 

„Iar cuvântul meu şi propovăduirea mea nu stăteau în cuvinte de înduplecare 
ale înţelepciunii omeneşti, ci în adeverirea Duhului şi a puterii" (1 Corinteni 2, 4). 

„Lepădaţi de la voi toate păcatele voastre cu care aţi greşit şi vă faceţi o inimă 
nouă şi un duh nou" (Iezechiel 18, 3 1). 

Aici este cuprinsă ideea legăturii strânse dintre inimă şi duh, care întăreşte 
ceea ce am afirmat despre rolul primordial al inimii pentru conştiinţă. 

„Şi s-a bucurat duhul meu de Dumnezeu, Mântuitorul Meu" (Luca 1, 47). 

De Dumnezeu se bucură, lui Dumnezeu I se închină, către Dumnezeu tinde şi 
se apropie duhul omenesc. Şi, desigur, aceasta este însuşirea supremă a sufletului nostru. 
Bineînţeles, această manifestare, dintre cele mai desăvârşite ale înduhovnicirii sufletului 

omenesc, poate fi numai un dar al Duhului Sfânt. Despre aceasta, mărturiseşte foarte 
limpede Revelaţia: 

„Pune-voi înăuntrul vostru Duhul Meu" (Iezechiel 36, 27). 

„Şi pentru că sunteţi fii, a trimis Dumnezeu pe Duhul Fiului Său în inimile 
noastre, care strigă: Ava, Părinte!" (Galateni 4, 6). 

„Căci Dumnezeu nu ne-a dat duhul temerii, ci al puterii şi al dragostei şi al 
înţelepciunii" (2 Timotei 1, 7). 

„Iar nouă ni le-a descoperit Dumnezeu prin Duhul Său" (1 Corinteni 2, 10). 

„Că unuia i se dă, prin Duhul Sfânt, cuvânt de înţelepciune, iar altuia, după 
acelaşi Duh, cuvântul cunoştinţei" (1 Corinteni 12, 8). 

„Spre a fi locaş al lui Dumnezeu în Duh" (Efeseni 2, 22). 

„Vă voi da inimă nouă şi duh nou vă voi da; voi lua din trupul vostru inima 
cea de piatră şi vă voi da inimă de carne. Pune-voi înăuntrul vostru Duhul Meu şi voi face 
să umblaţi după legile Mele şi să păziţi şi să urmaţi rânduielile mele" (Iezechiel 36, 26- 
27). 

„Domnul... care zideşte duhul omului înăuntrul său" (Zaharia 12, 1). 
„Şi ce este născut din Duh, duh este" (Ioan 3, 6). 
„Pentru că Dumnezeu nu dă Duhul cu măsură" (Ioan 3, 34). 
„Fiindcă ne-a dat din Duhul Său" (1 Ioan 4, 13). 

„Dacă cineva nu are Duhul lui Hristos, acela nu este al Lui" (Romani 8, 9). 
„Iar noi nu am primit duhul lumii, ci Duhul cel de la Dumnezeu" (1 Corinteni 

2, 12). 

Pogorârea Duhului Sfânt asupra Apostolilor a dovedit în mod real adevărul 
afirmat în aceste versete - duhul omenesc îşi are începutul [obârşia] în Duhul lui 
Dumnezeu. 

Toţi cei care cunosc Sfânta Scriptură ştiu cât de numeroase sunt, atât în 
Vechiul, cât şi în Noul Testament, textele despre diavol şi duhurile necurate şi despre 
reaua [nefasta] lor influenţă asupra duhului omenesc. Iar Sfântul Apostol Ioan Teologul, în 
cea dintâi Epistolă a sa (1 Ioan 4, 18), vorbeşte făţiş despre duhul lui Antihrist. Influenţa 
acestui duh - potrivnic Duhului lui Dumnezeu - asupra inimii omeneşti este imensă. 

Definind mai devreme prin ce anume sunt determinate actele conştiinţei, 
vorbeam despre percepţii din lumea duhovnicească superioară. Şi aveam în vedere 
acţiunea asupra duhului omenesc a Duhului lui Dumnezeu şi a duhului lui Satana. 

Aşadar, de unde şi cum a luat naştere duhul Satanei? 

Mândria este antiteza smereniei, răutatea şi ura sunt antiteza iubirii, hula de 
Dumnezeu este antiteza iubirii către Dumnezeu, iubirea de sine şi iubirea de avuţie sunt 
antiteza iubirii de oameni. Negativul [răul] se iveşte în clipa pierderii pozitivului [binelui] 
şi se dezvoltă neîncetat. Bezna se naşte prin pierderea luminii, frigul - prin pierderea 
căldurii, împietrirea şi înţepenirea - prin pierderea mişcării. Duhul Satanei s-a născut din 
pierderea iubirii faţă de Dumnezeu. 

Duhul lui Dumnezeu şi duhul Satanei acţionează pretutindeni şi asupra a tot 
ce-i viu. Viul este capabil să perceapă cele înrudite lui. Din aer animalele primesc 
oxigenul, iar plantele bioxidul de carbon. Sunt fiinţe care nu au nevoie de lumină şi care o 
evită. Unele bacterii (aşa-numitele anaerobe) pot să trăiască doar în lipsa oxigenului, iar în 
prezenţa aerului pier. Oamenii înrudiţi după duh cu Satana primesc duhul lui şi se 
dezvoltă neîncetat întru acesta. Despre aceasta ne vorbeşte metaforic Sfântul Apostol 
Pavel: „Pentru că suntem lui Dumnezeu bună mireasmă a lui Hristos între cei ce se 
mântuiesc şi între cei ce pier; unora, adică, mireasmă a morţii spre moarte, iar altora 

mireasmă a vieţii spre viaţă. Şi pentru acestea, cine e destoinic (vrednic)?" (2 Corinteni 
2, 16). 

Oamenii înrudiţi după duh cu Dumnezeul-Dragoste, primesc Duhul Sfânt şi se 
desăvârşesc neîncetat [necurmat] întru bunătate şi iubire. Despre certitudinea influenţei 
din afară asupra duhului omului, mărturisesc însuşi Domnul Iisus Hristos şi Proorocul 
Iezechiel: 

„Duhul suflă unde voieşte şi tu auzi glasul lui, dar nu ştii de unde vine, nici 
încotro se duce" (Ioan 3, 8). 

„Duhul este cel ce dă viaţă, trupul nu foloseşte la nimic" (Ioan 6, 63). 

„Cuvintele pe care vi le-am spus sunt duh şi sunt viaţă" (Ioan 6, 63). 

„Şi cum mi-a zis Acela vorbele acestea, a intrat Duhul în mine şi m-a ridicat în 
picioare, şi am ascultat pe Cel Ce-mi vorbea" (Iezechiel 2, 2). 

In sufletul omului, duhul a intrat din afară. Acelaşi lucru îl spun şi Apostolii: 
„Pavel a fost silit de Duhul să mărturisească iudeilor" (Faptele apostolilor 

18, 5). 

„Iar acum iată că fiind eu legat cu Duhul, merg la Ierusalim" (Faptele 
apostolilor 20, 22). [în ediţia românească a Sfintei Scripturi, în loc de „fiind eu legat cu 
Duhul" avem „fiind eu mânat de Duhul"] 

Prin lucrarea lui Dumnezeu, este cu putinţă chiar transmiterea duhului de la 
un om la altul: 

„Duhul lui Ilie s-a odihnit peste Elisei" (4 Regi 2, 15). 

„Şi voi lua din duhul care este peste tine şi voi pune peste ei" (Numerii 

11, 17). 



Ce vom spune despre duhul animalelor? 

Acestea, asemenea oamenilor, prin fire sunt purtătoare ale unui anume duh. 
Animale de aceeaşi specie pot fi curajoase ori temătoare, răutăcioase sau posomorâte, 
blânde şi vesele. Lor nu le sunt proprii formele superioare de înduhovnicire ca 
religiozitatea, simţul moral, cugetarea filozofică şi ştiinţifică sau percepţia rafinată 
artistică şi muzicală. Insă, dragostea şi muguri ai altruismului (generozitatea) şi, de 
asemenea, un simţ estetic le sunt caracteristice şi animalelor. 

Lor nu le este proprie forma cea mai înaltă a dragostei, cea dumnezeiască, ci 
doar iubirea familială; însă, întru această dragoste, lebedele şi guguştiucii probabil că îi 
întrec şi pe oameni. Sunt cunoscute la perechile de lebede cazuri de suicid atunci când 
unul dintre parteneri a murit; lebăda rămasă în viaţă se înalţă sus de tot, îşi adună aripile şi 
cade la pământ, ca un bolovan. 

Nivelul duhovnicescului (adică treapta măsurii de părtăşie la duh) este cu atât 
mai scăzut cu cât animalele sunt situate pe o treaptă mai de jos a scării desăvârşirii (relativ 
la ierarhia regnului). Excepţie de la aceasta face dragostea la păsări. Ca o paralelă, putem 
pomeni faptul că formele cele mai înalte de dragoste şi religiozitate sunt dezvăluite 
adeseori la oamenii simpli, neinstruiţi. Animalele superioare, fie ele şi numai purtătoare 
ale unei înduhovniciri limitate, trebuie să posede conştiinţă de sine într-o formă primitivă. 
Oare câinele nu ar putea spune: „îmi este frig, sunt bolnav, stăpânul se poartă urât cu 
mine"? La animale, măsura conştiinţei de sine este determinată de dezvoltarea minţii şi de 
treapta de înduhovnicire accesibilă lor. 

6. Duhul nu este legat necondiţionat de suflet şi trup 



Care este, aşadar, raportul dintre duh, suflet şi trup? 

Materialiştii, care nu recunosc duhul ca entitate aparte, reduc toate 
manifestările psihice la procesele care se desfăşoară în creier şi, mai întâi de toate, în 
cortexul emisferelor cerebrale; toate actele psihice sunt considerate funcţii ale creierului. 
In mare măsură, aceasta este adevărat. 

La rândul lor, fiziologii au elucidat interdependenţa [corelarea] dintre actele şi 
stările psihice şi funcţionarea normală ori patologică a sistemului nervos în ansamblu şi, 
întâi de toate, a creierului şi, prin urmare, dependenţa de funcţionarea organelor endocrine 
a întregului sistem hormonal extrem de complex, care exercită o influenţă uriaşă asupra 
creierului şi a nervilor. Tot ce se petrece în organism, precum şi însăşi organizarea 
anatomică, lasă o amprentă adâncă asupra psihicului. Structurilor diferite ale corpului le 
corespund diferite forme de caracter, iar caracterul este una dintre cele mai importante 
manifestări ale sufletului şi ale duhului. 

Dar putem oare afirma că, prin aceste date fiziologice certe, este justificată 
îndestulător concepţia materialistă despre întregul psihic? Nicidecum! Deoarece aceeaşi 
fiziologie, şi în special marile descoperiri ale lui I.P. Pavlov şi ale şcolii sale, au relevat că 
sistemul nervos central conduce toate procesele somatice, determină şi coordonează 
funcţionarea tuturor organelor, creşterea lor şi starea trofică, influenţează foarte puternic 
desfăşurarea proceselor fiziologice. Dar sistemul nervos este organul psihicului iar, după 
concepţia materialismului vulgar, chiar şi gândul şi simţul sunt considerate drept produse 
ale creierului. Această concepţie grosolană a fost abandonată de mult, iar materialiştii 
contemporani atribuie creierului funcţiile psihice. 

Dar dacă este aşa, atunci, pe lângă funcţiile inferioare, aici ar trebui incluse şi 
cele superioare, care guvernează asupra tuturor celorlalte, dar care, de asemenea, sunt 
indisolubil legate de acestea, aşa cum funcţia contractilităţii este de nedespărţit de ţesutul 
muscular. De aceea, noi suntem îndreptăţiţi să considerăm toate influenţele sistemului 
nervos central, asupra organelor şi a ţesuturilor, drept acţiuni psihice. Şi dacă este 
neîndoielnic că procesele somatice determină în mare parte evoluţia proceselor psihice, 
atunci tot la fel de sigur este şi faptul că trebuie să recunoaştem influenţa psihicului asupra 
tuturor proceselor somatice din organism. 

Este îndeobşte cunoscută influenţa considerabilă a psihicului unui bolnav 
asupra evoluţiei bolii. Starea duhului bolnavului, încrederea sau neîncrederea acordată 
doctorului, profunzimea credinţei lui şi speranţa în vindecare sau dimpotrivă, depresia 
psihică determinată de discuţiile medicilor despre gravitatea bolii în prezenţa bolnavului 
influenţează profund evoluţia bolii. Psihoterapia, care constă în influenţa verbală sau, mai 
bine zis, duhovnicească a medicului asupra bolnavului, este o metodă general recunoscută 
şi care dă rezultate frumoase în tratamentul multor boli. 

Charles Richet explică minunile de la Lourdes prin puternica influenţă a 
creierului (noi am zice a duhului). Dintre cele trei minuni pe care el le aduce drept 
exemplu, cea mai uimitoare pare să fie tămăduirea muncitorului De Rudder [când s-a 
vindecat la Lourdes, belgianul Pierre De Rudder avea 52 de ani], care în anul 1875 a 
suferit o fractură deschisă la gambă, care s-a complicat cu o infecţie. Plaga a supurat 
îndelung, fragmentele de os nu s-au consolidat, iar partea inferioară a gambei dimpreună 
cu talpa piciorului nu şi-au redobândit stabilitatea. După opt ani, el a mers să se închine în 
oraşul sfânt [Lourdes] şi acolo s-a simţit dintr-o dată vindecat. Apoi a putut să stea şi să 
meargă, păşind la fel de liber pe amândouă picioarele. Aceasta după ce vreme de opt ani 
se deplasase cu ajutorul cârjelor. 

Nu mai puţin minunat este şi alt caz. In anul 1897, în timpul unui accident 



Pagina 85 



feroviar, muncitorul Gargame a suferit o fractură la coloana vertebrală, urmată de 
paralizia picioarelor şi de atrofierea muşchilor, precum şi de un început de cangrenă. 
Sosind la Lourdes, Gargame s-a vindecat aproape instantaneu: intrând în grotă, el a putut 
să facă câţiva paşi mai nesiguri. A doua zi i s-au vindecat plăgile supurânde ale piciorului. 
El a putut să meargă fară a se folosi de cârje, nemaicăutând la atrofierea muşchilor. După 
trei săptămâni, a adăugat 10 kilograme în greutate şi a putut reîncepe să lucreze la vechiul 
său loc de muncă. 

Am fi putut aduce drept exemplu multe astfel de vindecări miraculoase 
petrecute la descoperirea moaştelor Cuviosului Serafim de Sarov (Sfântul Serafim de 
Sarov este prăznuit în Biserica Ortodoxă în 2 ianuarie şi în 19 iulie), din viaţa Sfântului 
Ierarh Pitirim al Tambovului (Sfântul Pitirim al Tambovului are ziua de prăznuire în 28 
iulie) şi a multor altor Sfinţi. 

Nu este cu putinţă a explica aceste fapte minunate aşa cum o face Charles 
Richet - anume doar prin acţiunea fiziologică a creierului, fie ea chiar şi foarte puternică - 
deoarece toate procesele şi toate influenţele creierului se desfăşoară în timp, iar aceste 
minunate tămăduiri se petreceau aproape făcând abstracţie de timp. Numai duhului îi este 
cu putinţă să genereze această rapiditate a evenimentelor. Mai mult, Gargame avea grav 
afectat sistemul nervos spinal, lucru pe care îl dovedea nu doar paralizia membrelor 
inferioare, ci şi atrofia musculară şi debutul de cangrenă. Acestea sunt modificări 
ireversibile - conform cunoştinţelor noastre medicale - şi nici o influenţă, fie ea şi cea mai 
puternică, nu doar una fiziologică din partea creierului, nu ar fi putut să le recupereze. 

Prin aceste raţionamente, întemeiem şi sprijinim cele pe care le-am afirmat în 
capitolul trei, anume că duhul creează forme. Afirmaţia că cele duhovniceşti sunt 
determinate doar de către cele materiale este îngustă şi nefundamentată, căci trebuie să 
recunoaştem că există şi o influenţă duhovnicească inversă asupra materiei trupului, prin 
sistemul nervos - organ al psihicului. Duhul nu doar creează formele corpurilor materiale, 

orientând şi determinând procesul creşterii, ci el însuşi poate lua aceste forme - [adică] să 
se materializeze. 

Orişicum ne-am raporta la spiritism, nu putem să nu recunoaştem certitudinea 
acestor fapte. Numai acela care cugetă despre fenomenele spiritiste doar din auzite poate 
să le nege cu uşurătate şi tară discernământ. Insă oricine va citi capitolul despre acest 
subiect în cartea lui Charles Richet - „Tratat de metafizică" - se va convinge de realitatea 
faptelor materializării duhului în nişte forme aparte necunoscute ale materiei. 

De altfel, din mulţimea acestora nu aş putea să nu menţionez câteva fapte ale 
materializării pe care, urmărindu-le, chiar şi cei mai înverşunaţi sceptici, savanţi de 
renume, şi-au regretat necredinţa (în înţelesul că în cele din urmă au recunoscut realitatea 
acestor fenomene). 

Sir William Crookes (William Crookes a fost un chimist şi fizician englez 
având preocupări legate de domeniul spectroscopiei. A trăit între anii 1832-1919), care a 
experimentat cu vestitul medium Home, a văzut cum în plină zi s-a ridicat de pe masă o 
mână delicată şi i-a dat o floare (este vorba de Daniel Dunglas Home, un vestit medium şi 
spiritist scoţian care a trăit între anii 1833-1886). „A apărut şi a dispărut de trei ori, dându- 
mi posibilitatea să mă conving că era la fel de reală ca propria-mi mână, iar în acest timp 
mâinile şi picioarele mediumului erau puternic fixate. Mâna şi degetele nu mi s-au părut 
întotdeauna consistente şi întocmai vii. Uneori mi se păreau o concentrare de vapori, un 
nor luminos care părea că se organiza şi se transforma într-o mână perfectă. Părea la fel de 
vie ca mâinile celor care erau prezenţi. La încheietura mâinii şi la umăr ea se făcea 
asemenea vaporilor şi se pierdea într-un nor luminos. Am ţinut această mână într-a mea, 
hotărât să nu o las, însă ea, fară nici un efort, s-a eliberat şi s-a transformat în vapori". 

Richet primea mulaje ale acestor mâini fluide. Spiritul cufunda mâinile în 
parafină topită la 43° C, iar când mâna era scoasă din parafină, rămânea forma ei, însă 
mâna dispărea. în formă se turna ghips şi apoi se înlătura parafina. în fotografiile acestor 

mulaje în ghips se pot vedea cele mai mici detalii ale pielii, precum şi venele. Spre 
evitarea oricăror suspiciuni în ce priveşte substituirea mulajului de către medium, tară 
ştirea acestuia, în parafină a fost adăugat colesterol, care se colorează în violet în prezenţa 
acidului sulfuric, iar un fragment detaşat s-a colorat într-adevăr astfel. Mâinile şi 
picioarele mediumului erau puternic fixate pe parcursul întregii durate a experimentului. 

Pentru toţi aceia care socotesc drept adevăr Sfânta Scriptură, nu pot exista 
îndoieli asupra posibilităţii materializării duhului, căci aceştia cunosc că vrăjitoarea din 
Endor a chemat, la rugămintea împăratului Saul, duhul Proorocului Samuel. „I-a zis 
regele: «Nu te teme. Spune-mi ce vezi?» Şi răspunzând, femeia a zis: «Văd parcă un 
dumnezeu, ieşind din pământ». «Ce înfăţişare are?» a întrebat-o regele. Ea a răspuns: 
«Iese din pământ un bărbat foarte bătrân, îmbrăcat cu o haină lungă». Atunci a cunoscut 
Saul că acela este Samuel şi a căzut cu faţa la pământ şi s-a închinat. Zis-a Samuel către 
Saul: «Pentru ce mă tulburi ca să ies?»" (1 Regi 28, 13-15). 

Dacă nu ar fi fost cunoscute, în vechime, fapte de chemare a morţilor, adică 
materializarea duhului, atunci nici Moise nu ar fi interzis a merge la cei ce cheamă morţii: 
„Să nu alergaţi la cei ce cheamă morţii, pe la vrăjitori să nu umblaţi şi să nu vă întinaţi cu 
ei" (Leviticul 19, 31; 20, 6); „Să nu se găsească la tine de aceia care trec pe fiul sau fiica 
lor prin foc, nici prezicător, sau ghicitor, sau vrăjitor, sau fermecător, nici descântător, nici 
chemător de duhuri, nici mag, nici de cei ce grăiesc cu morţii" (Deuteronomul 18, 10-11). 

Oare sunt cu putinţă cuvinte deşarte în gura marelui Prooroc Isaia? Iar el a 
spus: „Şi vor merge ei să întrebe pe idoli şi pe vrăjitori, pe cei ce cheamă morţii şi pe 
ghicitori" (Isaia 19, 3). Prin ce altceva dacă nu prin materializarea duhului se poate 
explica arătarea lui Ilie şi a lui Moise alături de Domnul Iisus Hristos la Schimbarea Sa la 
Faţă pe muntele Taborului? Sau arătarea îngerilor în chip omenesc? îngerul, care s-a arătat 
lui Ghedeon sau lui Manoe şi soţiei sale, a dispărut în fumul cărnii şi al mâncării ce ardea, 
tot aşa cum dispar duhurile materializate, invocate de către spirite (adică în şedinţele de 

spiritism) (Judecători 6, 19-22; 13, 20). 

In vremea celui dintâi război mondial, profesorul de fizică N., materialist 
convins, locuia vara într-un cătun ucrainean. Seara, când a ieşit în cerdac, stăpâna casei s- 
a apropiat de poartă, pentru a lăsa să intre vaca. Brusc femeia a înmărmurit, a bătut din 
palme şi a exclamat: „Petro!", apoi a căzut leşinată. Mai târziu, ea i-a povestit 
profesorului că îl văzuse pe fiul său, care era pe front, zâmbind şi vesel. Tocmai în acea zi 
a fost ucis. 

Arătarea spiritelor în momentul morţii e un fapt cunoscut şi neîndoielnic. In 
cartea sa, Richet relatează o mulţime de exemple de acest fel. Voi aminti doar câteva 
dintre acestea: 

1 . Colonelul N. dormea în camera sa din Londra. La răsărit, s-a trezit brusc 
şi 1-a văzut pe Pool, tovarăşul său din armată, în costum kaki, cu cască, cu barbă neagră 
deasă, pe care nu o avea pe când îl cunoscuse N. Acesta ştia că Pool era în Transvaal, pe 
front. Vedenia era atât de limpede, încât N. a luat-o drept realitate, pentru că a văzut faţa, 
ochii vii, costumul kaki, casca. N. s-a aşezat pe pat, se uita la Pool şi vorbea cu el. Pool i-a 
spus: „Eu sunt ucis, împuşcat în piept" - şi spunând acestea, a ridicat încet mâna spre 
piept; „generalul mi-a poruncit să plec". N. a povestit despre această vedenie câtorva 
camarazi, iar în ziua următoare a aflat că Pool fusese ucis în bătălie. El purta uniformă de 
culoare kaki şi barbă şi fusese împuşcat în piept. 

2. Panci, care locuia în Pisa, 1-a văzut noaptea pe tatăl său palid şi murind, 
rostind cuvintele: „Sărută-mă pentru ultima oară, căci eu plec pentru totdeauna"; îndată a 
simţit pe buze atingerea rece a buzelor tatălui. Deşi nu era nici un temei să se gândească la 
necaz, el s-a îndreptat spre Florenţa şi acolo a aflat că tatăl său murise cu o noapte în 
urmă, în acel ceas în care lui i se arătase spiritul. 

Voi adăuga la aceasta, o întâmplare din familia mea. Sora mea a murit într-o 
aripă a casei în care locuia fratele mai mare. El a aţipit stând pe divan şi s-a trezit în ceas 
de noapte, simţind clar o suflare lângă faţa sa şi un sărut pe obraz. In acel moment murise 
sora noastră. 

3. Doamna Mărie de Tille, care locuia în Lausanne, a auzit la ora 6 
dimineaţa o bătaie în uşă. A intrat o persoană în haină neagră, înfăşurată ca într-un voal, 
cu o pânză transparentă albă. Pisica din cameră şi-a curbat spatele, părul i s-a zburlit, iar 
ea a început să fornăie şi să tremure îngrozitor. Peste câtva timp, doamna de Tille a aflat 
că una dintre prietenele ei cele mai bune - la care, de altfel, nu se gândise în timpul 
apariţiei spiritului - murise de peritonită acută în India. 

Iată încă un exemplu asemănător. Domnişoara K. îşi mângâia pisica pe care o 
ţinea pe braţe. Brusc, pisica s-a ridicat îngrozită. Şi-a curbat spatele şi, zburlindu-se, a 
început să răsufle şuierat. Atunci domnişoara K. a văzut că în fotoliul alăturat stătea o 
femeie bătrână şi urâtă, cu faţa palidă, şi care o ţintuia cu privirea. Ca înnebunită, pisica s- 
a năpustit zgomotos spre uşă. înfricoşată, domnişoara K. a strigat după ajutor. A intrat 
mama ei şi spiritul a dispărut. Domnişoara K. 1-a văzut aproximativ cinci minute. După 
cum a aflat mai apoi, în acea cameră se spânzurase o femeie bătrână. 

Richet relatează mai multe exemple de vedere colectivă a spiritelor. Iată doar 
unul dintre acestea: 

In anul 1896, doamna Teleshova se afla în sufrageria locuinţei sale din Sankt- 
Petersburg, dimpreună cu cei cinci copii ai săi şi cu câinele Mustache. Brusc, câinele a 
început să latre şi toţi cei prezenţi au văzut un băieţel de vreo şase ani, în cămaşă, în care 
ei l-au recunoscut pe Andrei, fiul lăptarului, despre care ştiau că este bolnav. Spiritul a 

apărut din sobă, a trecut peste creştetele celor prezenţi şi a dispărut prin geamul deschis. 
Totul a durat aproximativ cinci secunde, iar Mustache nu a încetat să latre şi să alerge 
după spiritul aflat în mişcare. Tocmai în acel moment, micul Andrei murise. 

Iată ce spune Richet despre arătarea spiritelor: 

„Nu trebuie să credem că aceste vedenii, aceste zgomote, aceste spirite pe 
care le văd câţiva oameni nu constituie o realitate obiectivă (obiectivă din punct de vedere 
mecanic). Cu toate acestea, noi nu putem demonstra aceste fenomene absolut şi 
incontestabil. 

La fel şi în cazul tuturor cunoştinţelor bazate pe observaţii. Dacă nu ar fi 
posibil să explicăm fenomenele de materializare altfel decât prin halucinaţii colective, 
atunci, ca urmare a straniului acestor fenomene, ar trebui să vorbim despre irealitatea lor. 
Insă datele materializării sunt extrem de convingătoare. Putem observa spiritele. Această 
observare nu poate fi exact la fel ca şi în condiţiile experimentale, căci cei ce observă nu 
au la dispoziţie nici plăci fotografice, nici microfon, nici cântar, nici galvanometru. 
Singura dovadă a materializării, care are realitate mecanică şi luminoasă, poate fi 
perceperea concomitentă a unui astfel de fenomen de către mai multe persoane ca fiind 
acelaşi lucru. Dacă doi oameni normali, raţionali, descriu exact una şi aceeaşi vedenie, 
exclamă concomitent, îşi comunică mul altuia impresiile încă în prezenţa fantomei, atunci 
ar fi absurd să ne gândim că ambii se află într-o stare de halucinaţie absolut 
necondiţionată". 

Chemarea morţilor de către cei vii se deosebeşte întrucâtva de arătarea 
spiritelor, însă este apropiată de aceasta, căci morţii se arată sub chipul spiritelor doar 
celor de către care sunt chemaţi, fără a fi văzuţi de altcineva. Răspunsul la acest gen de 
chemări este perceput uneori ca voce, fară arătarea spiritelor. Fapte de felul acesta sunt 

extrem de numeroase şi neîndoielnic sunt reale. Iată câteva exemple: 

1 . Un caz comunicat de către Bozzano (Ernesto Bozzano a fost un psiholog 
italian care a devenit un asiduu cercetător al fenomenelor paranormale. A trăit între anii 
1862-1943) face referire la un copil de 2 ani şi 7 luni, pe nume Ray. Fratele lui de opt luni 
tocmai murise. El se arăta adeseori micuţului Ray, care îl vedea şezând pe scaun şi 
chemându-1. „Mamă" - spunea el - „frăţiorul mai mic îl cheamă pe Ray. El vrea ca Ray să 
fie cu el". Altădată a spus: „Nu plânge, mamă, frăţiorul mai mic zâmbeşte. Ray va merge 
la el". Ray era un copil mult mai isteţ decât cei de vârsta lui şi a murit după două luni şi 
şapte zile de la moartea fratelui său. Acest caz este cu atât mai uimitor cu cât copiii nu 
înţeleg la o vârstă atât de timpurie ce este moartea. 

2. Luisa C, de 45 de ani, a murit în timpul laparotomiei (Laparotomie este 
numită intervenţia chirurgicală care constă în deschiderea cavităţii abdominale). In timpul 
bolii, ea cerea tot timpul ca după ce avea să se însănătoşească să-i fie adusă în sat nepoţica 
în vârstă de trei ani, Lili, pe care o iubea mult. Micuţa Lili era o fetiţă foarte isteaţă, 
absolut sănătoasă. La o lună după moartea mătuşii sale, adeseori copila îşi întrerupea 
dintr-o dată jocul, se apropia de fereastră şi privea abătută. Mama ei o întreba încotro se 
uită. „Mătuşa Luisa îşi întinde mâinile către mine şi mă cheamă". Mama, îngrozită, se 
străduia să o abată de la geam, însă copilul, tară să o mai bage în seamă, şi-a adus un 
scaun la fereastră şi minute în şir nu-şi lua ochii de la mătuşa ei, care o chema. Ea îşi 
întreba surioara: „Cum de nu o vezi pe Tata?" („Tata" era diminutivul mătuşii lor). Insă 
sora fetei nu vedea nimic. în 20 mai 1896, micuţa Lili s-a îmbolnăvit şi, fiind întinsă pe 
pat, se uita în tavan şi zicea că o vede pe mătuşa înconjurată de îngeri mici. „Cât de 
frumos este, mamă", zicea ea. Cu fiecare zi, copila era tot mai bolnavă, însă repeta 
neîncetat: „Iat-o pe mătuşa. A venit după mine şi îmi întinde mâinile". Iar mamei sale, 

care plângea, i-a spus: „Nu plânge, mamă, este minunat, îngerii sunt în jurul meu". A 
murit pe 3 iulie 1896, la patru luni după mătuşa sa Luisa. 

3. Cu trei luni înainte de moarte, mitropolitul Filaret al Moscovei 
(Prăznuirea Sfântului Filaret al Moscovei se săvârşeşte pe 19 noiembrie, ziua trecerii sale 
la cele veşnice) 1-a văzut în vis pe tatăl său, care i-a spus: „Ţine minte numărul 
nouăsprezece". Mitropolitul a răposat în data de 19 noiembrie. 

4. Doamna Morisson, aflându-se în India şi stând pe marginea patului, a 
auzit brusc o voce: „Când va veni întunericul, va veni moartea". Fiind îngrozită, doamna 
Morisson s-a întins pe pat. Aceeaşi voce i-a repetat lent aceleaşi cuvinte. Peste două zile, 
fiica ei s-a îmbolnăvit grav. Pe parcursul săptămânii, pe cer nu a fost nici măcar un nor, 
însă în a opta zi s-a dezlănţuit dintr-o dată o furtună cumplită. Cu câteva minute înainte de 
ora unsprezece, în casă s-a făcut întuneric de tot. Fiica doamnei a murit la ora 13. 

Asemănător cu fenomenul spiritelor oamenilor morţi, se manifestă 
fenomenele aşa-numitei „exteriorizări" a oamenilor vii. Multe dintre acestea le putem găsi 
în vieţile Sfinţilor. In aghiologia catolică este cunoscut cazul lui Alfonsus Liguori 
(Alfonsus Liguori a fost un scriitor, teolog şi episcop catolic, care a trăit între anii 1696- 
1787. A fost proclamat sfânt catolic de către Papa Grigore al 16-lea, în anul 1839) care, în 
17 septembrie 1774, a rămas împietrit [nemişcat] şi mut în chilia sa. El nu primea nici un 
fel de mâncare şi nu vorbea cu nimeni. Apoi, în dimineaţa zilei de 22 septembrie, s-a trezit 
şi a povestit că fusese lângă papa care tocmai murise. Chiar în acea noapte de 2 1 spre 22 
septembrie, papa Clement al 14-lea a răposat, iar lângă el se afla Alfonsus Liguori. 

Noi putem relata cazul de „exteriorizare" al Stareţului Ambrozie de la Optina 

(Sfântul Ambrozie de la Optina este prăznuit în Biserica Ortodoxă în ziua de 10 
octombrie), contemporanul nostru (a răposat în anul 1891). Ţăranca Avdotia, bolnavă de 
picioare, a mers pe jos spre Pustia Optina, nădăjduind tămăduire prin mijlocirea stareţului 
Ambrozie. La şapte verste depărtare de mănăstire, s-a abătut din cale şi, rătăcindu-se, a 
început să se roage cu lacrimi. Curând s-a apropiat de ea un bătrânel în rasă călugărească 
şi cu fes, a întrebat-o de ce plânge şi i-a arătat cu toiagul drumul către mănăstire. 
Ajungând la schitul unde vieţuia Ambrozie, ea s-a alăturat mulţimii de femei care aşteptau 
să intre la Stareţ. Peste câteva minute, în cerdac a ieşit ucenicul lui Ambrozie şi a strigat: 
„Unde este Avdotia din Voronej?". Avdotia a fost atât de uimită, încât a răspuns doar la a 
doua strigare a ucenicului. După un sfert de ceas, a ieşit înlăcrimată de la Stareţ, pe care îl 
recunoscuse de îndată ca fiind bătrânelul care îi arătase drumul prin pădure. Din cauza 
neputinţei pricinuite de boala sa, Stareţul Ambrozie ieşea din chilie doar vara şi cel mai 
adesea se afla stând pe divan. Nici în schit şi nici în mănăstire nu era nimeni altul care să 
îi semene. Iar înfăţişarea lui era cu totul remarcabilă, încât Avdotia nu putea să îl confunde 
cu altcineva. 

Exteriorizarea duhului omenesc poate fi adeseori observată în starea de 

hipnoză. 

Doctorul Pierre Janet (Pierre Janet a fost un psiholog, filozof şi psihiatru 
francez. A trăit între anii 1859-1947), aflându-se în Gavre, a hipnotizat-o pe Leonie B. şi 
i-a sugerat ca în somnul său hipnotic să se îndrepte spre Paris, anume către laboratorul lui. 
Adormită, Leonie a început să se agite dintr-o dată şi a strigat: „Arde, arde!". Pierre a 
liniştit-o. Ea s-a trezit, apoi a adormit iar şi s-a trezit cu cuvintele: „Doctore Janet, vă 
asigur că acolo arde". Şi într-adevăr, în acea zi când s-au întâmplat acestea, un incendiu a 
distrus la Paris laboratorul doctorului Janet. 

Să ne aducem aminte cum, la festinul lui Ivan cel Groaznic, Vasili Blajenîi a 

vărsat de trei ori pe jos paharul cu vin, iar la strigătul de supărare al ţarului a răspuns: 
„Sting incendiul Ia Novgorod". într-acea vreme în Novgorod era într-adevăr un incendiu 
de proporţii! 

Aşadar, ce este de necrezut în faptul că duhul iluminat al Sfinţilor stăpâneşte 
în deplină măsură acele capacităţi transcendentale care la oamenii obişnuiţi se manifestă 
doar în stare de somnambulism? Din aceste manifestări tainice şi cu totul inexplicabile 
putem trage concluzii extrem de importante. Aceste fenomene nu sunt de neexplicat doar 
în raport cu starea actuală a ştiinţei, ci foarte puţin probabil că vor putea fi lămurite 
vreodată prin metode psihofiziologice. Căci, desigur, aceste fenomene de ordin aparte sunt 
în mod fundamental diferite de cele accesibile studiului ştiinţific. Ele nu sunt manifestări 
de ordin psihofiziologic, ci lucrări ale duhului, despărţit de trup temporar sau definitiv. 
Exteriorizarea duhului celor vii aflaţi în starea lor normală (Stareţul Ambrozie) sau în 
stare de hipnoză (Leonie B.), desigur că se deosebeşte de manifestările celor morţi în 
chipul spiritelor materializate sau al glasurilor tainice care prevestesc moarte ori 
nenorocire. Insă cu toate deosebirile dintre ele, aceste fenomene inexplicabile mărturisesc 
faptul că legătura dintre duh şi trup nu este indisolubilă şi că duhul poate exista separat de 
trup. 

Manifestările celor morţi servesc totuşi drept dovadă importantă, de 
netăgăduit, a existenţei duhului. Că duhul poate avea existenţă separată de suflet şi de trup 
este de asemenea adeverit şi de transmiterea prin moştenire a caracterelor duhovniceşti de 
la părinţi la copii. Spun anume despre ereditatea trăsăturilor duhovniceşti şi nu a celor 
sufleteşti, după cum se vorbeşte îndeobşte, deoarece sunt moştenite doar principalele 
trăsături ale caracterului, orientarea lor morală, înclinaţia către bine ori rău, capacităţile 
cele mai înalte ale minţii, ale trăirii şi ale voinţei, însă niciodată nu se moştenesc amintiri 
din viaţa părinţilor, percepţiile lor senzoriale sau organice, gândurile şi simţirile [trăirile] 
lor aparte. Aceasta mărturiseşte despre separarea duhului de suflet şi de trup. 

Dovezile moştenirii duhului se cunosc şi sunt neîndoielnice. In anii 1920 ai 
secolului trecut [al 19-lea], în America vieţuia o tânără femeie, cumplit de desfrânată. 
Condamnată încă din prima tinereţe la spânzurătoare, ea a izbutit să scape de pedeapsă, s- 
a căsătorit şi avut mulţi copii. După 60 de ani, numărul descendenţilor ei direcţi a ajuns la 
80. Dintre aceştia, 20 au fost închişi pentru crime, iar alţi 60 erau beţivi, nebuni, idioţi sau 
cerşetori. 

în familia franceză Lemonnier, atestată istoric încă de la sfârşitul veacului al 
17-lea, a fost remarcată transmiterea de-a lungul generaţiilor a trăsăturilor celor mai 
nobile. A fost una dintre familiile în care oamenii se nasc, pare-se, doar pentru dreptate şi 
milostivire; în această familie, virtutea s-a transmis prin sânge, fiind susţinută de sfaturi şi 
înflăcărată de mari pilde (Flechier - Esprit Flechier a fost un scriitor şi predicator catolic 
francez, care mai apoi a ajuns episcop. A trăit între anii 1632-1710). 

Istoria genealogiei împăraţilor romani, precum şi a regilor spanioli şi francezi, 
prezintă multe exemple reale de degenerare morală şi raţională. 

7. Capacităţile duhovniceşti transcedentale 



Domnul nostru Iisus Hristos mergea în casa lui Iair pentru a o învia pe fiica 
moartă a acestuia. Era strâmtorat de marea mulţime de oameni ce II însoţea. Femeia care 
suferea de scurgerea de sânge s-a atins în ascuns de El, cu nădejde tare că va dobândi 
tămăduire. Sângerarea s-a oprit de îndată. S-a oprit şi Domnul Iisus Hristos şi a întrebat: 
„Cine s-a atins de Mine?". Ucenicii, fiind miraţi de această întrebare, I-au zis: „Doamne, 
mulţimile Te strâmtorează din toate părţile". Răspunsul lui Iisus a fost minunat: „S-a atins 
de Mine cineva. Căci am simţit puterea care a ieşit din Mine" (Marcu 5, 30-32; Luca 8, 
45-46). Să confruntăm cu aceasta un alt fapt. 

In clinica de chirurgie din Leipzig, doctorul Gansen, în prezenţa mai multor 
profesori, a efectuat următorul experiment. L-a rugat pe doctorul Herman să se întoarcă cu 
spatele către el, iar cu faţa să stea către perete, astfel încât să nu poată vedea ceea ce avea 
să facă. După ce doctorul Herman s-a conformat, Gansen şi-a aşezat mâna dreaptă pe 
capul lui Herman, iar cu stânga a luat peniţa înmuiată în cerneală şi a trecut-o peste 
propria limbă. In aceeaşi clipă, doctorul Herman a simţit în gură gustul de cerneală, care a 
persistat vreme de încă o oră şi pe care nu l-a putut atenua cu nici un fel de mâncare. 

Prin punerea mâinilor, Sfinţii Apostoli transmiteau harul preoţiei celor aleşi a 
fi hirotoniţi întru această slujire. Prin punerea mâinilor, ei tămăduiau bolnavii şi tot prin 
punerea mâinilor episcopului se săvârşeşte până astăzi Taina Hirotoniei. 

Aşadar, ce s-a întâmplat şi ce se întâmplă în toate aceste cazuri? Suntem 
departe de a explica aceste fapte minunate, dar lucrul acesta va fi probabil cu putinţă în 
viitor, în cazul în care se vor ivi asemenea posibilităţi, însă faptele sunt absolut 
incontestabile. Prin observaţiile asupra mediumilor, s-a constatat că de la mediumul aflat 

în transă (astfel se numeşte starea asemănătoare celui mai profund somn hipnotic), dar 
uneori şi în stare normală, iese, se exteriorizează (adică se desprinde de el) o parte din 
puterea lui de acţiune. Prin această exteriorizare, se explică uluitoarele fenomene spiritiste 
de mişcare sau chiar de zbor al diverselor obiecte, bocăniturile, scrierea automată a unui 
stilou sau creion care se dirijează singur. Insuflarea în cadrul hipnozei sau aievea poate fi 
explicată exclusiv prin exteriorizarea gândului hipnotizatorului şi perceperea lui de către 
cel hipnotizat. 

Când se termină o şedinţă de spiritism, în cadrul căreia a avut loc deplasarea 
unor obiecte grele, mediumul simte oboseală intensă, ca şi cum ar fi pierdut o mare parte 
din puterea musculară. 

Domnul Iisus Hristos a simţit că din El a ieşit o putere care a vindecat-o pe 
femeia cu scurgere de sânge. 

Toate acestea sunt fapte de aceeaşi categorie, care nu se încadrează în limitele 
fenomenelor fiziologice, ci sunt fenomene de ordin transcendental. 

Sunt o mulţime de fapte minunate în care, probabil, drept agenţi motori 
trebuie să recunoaştem în acelaşi timp exteriorizarea gândului şi a puterii motoare şi 
transferul lor telepatic. Aşa sunt următoarele două evenimente, la care mă voi rezuma: 

1 . La ora 7 dimineaţa, doamna Severi se ridică din pat, trezită brusc de o 
lovitură peste faţă. Ea simte că îi este tăiată buza superioară şi o tamponează cu un 
şerveţel ca să oprească sângele. însă, spre uimirea ei, pe şerveţel nu au rămas urme de 
sânge. Exact în acel moment, soţul ei, care ieşise în plimbare pe lac, a fost surprins de o 
rafală puternică de vânt. Mânerul cârmei i-a scăpat din mână şi lovindu-1, i-a rupt buza de 
sus, el pierzând mult sânge. 

2. Aflându-se în India, doamna Richardson vede în vis cum soţul ei, 
general, care lupta la o distanţă de peste 150 de mile - în campania din anul 1848 - a căzut 
grav rănit şi aude vocea lui: „Scoateţi acest inel din mâna mea şi trimiteţi-1 soţiei mele". 
Cam în aceeaşi vreme (ora 23), generalul, fiind grav rănit, a predat comanda maiorului 
Lloyd şi i-a spus: „Scoateţi acest inel din mâna mea şi trimiteţi-1 soţiei mele". Generalul a 
supravieţuit rănirii şi s-a însănătoşit. 

Din vieţile multor Sfinţi aflăm că ei cunoşteau numele oamenilor pe care îi 
vedeau pentru prima oară. Sfântul Vasile cel Mare, prin darul înainte-vederii a ştiut că în 
biserică a intrat Cuviosul Efrem Şirul şi 1-a trimis pe diaconul său ca să îl cheme pe nume. 
El niciodată nu-1 văzuse înainte pe Sfântul Efrem. 

Altă dată, tot prin duh, Sfântul Vasile cel Mare s-a înştiinţat că într-o încăpere 
tăinuită a unui preot cu vieţuire sfântă se afla un bolnav respingător, de care prezbiterul se 
îngrijea cu mare jertfelnicie. Deşi nu-1 văzuse niciodată, Sfântul Vasile i-a spus celui 
suferind pe nume. 

Aceasta poate fi socotită de unii drept legendă. Insă ce vom spune despre 
cazul care 1-a uimit pe Charles Richet? 

In timp ce lucra în Spitalul „Hotel-Dieu", el a hipnotizat-o pe o fată pentru a o 
însănătoşi. Odată, împreună cu el, a venit la spital un student american care niciodată nu 
mai fusese în acest spital. Richet a întrebat-o pe fata aflată în stare de hipnoză: „Ştiţi oare 
numele celui care a venit?", şi ea a început să râdă. Richet a zis: „Oare ne veţi spune care 
este prima literă a numelui său?". Ea a răspuns „N, apoi E, a treia nu o ştiu, a patra este 
K". Numele studentului era Neak. 

Oare aceasta nu este capacitatea transcendentală a duhului?! Cine poate 
explica aceasta pe baza principiilor fiziologice? 

Hipnotizând-o pe Leonie B., doctorul R Janet a întrebat-o la un moment dat: 
„Ce se întâmplă cu prietenul meu N.? Repede şi fără prea multă politeţe ea a spus: „Şi-a 
ars laba. De ce este atât de neatent atunci când agită?". „Când agită? Ce agită?" - „Un 
lichid roşu într-un flacon mic. Pielea i s-a umflat de îndată". „După cum am aflat ulterior" 
- scrie Janet - „cu două ore înainte, şeful laboratorului, J.N. Langois, preparând o soluţie 
bazică de brom, răstumase vasul cu acel preparat de culoare roşie. El şi-a ars astfel mâna, 
pe care s-a format de îndată o băşică". 

Din Penza a venit la Sarov soţia unui diacon, pentru a-1 vedea pe Cuviosul 
Serafim. Ea stătea în mulţime aşteptându-şi rândul. Dintr-o dată, Cuviosul, lăsându-i pe 
ceilalţi, a chemat-o la el: „Evdochia, vino repede la mine". Uimită de faptul că Sfântul 
Serafim, care nu o văzuse niciodată, o chemase pe nume, ea s-a apropiat, iar Cuviosul i-a 
spus: „Grăbeşte-te, căci altfel nu-ţi mai prinzi fiul". Apoi Evdochia s-a întors în grabă în 
Penza şi abia de a mai apucat să-1 vadă pe fiul ei. Acesta terminase cu excelenţă cursul 
seminarului şi fiind trimis la Academia duhovnicească din Kiev, era îngrijorat să nu 
întârzie. Oare cu ce s-ar deosebi de acestea străvederea Leoniei B. despre accidentul lui 
J.N. Langois? 

Ce este neobişnuit în faptul că darul străvederii lucrează la Sfinţii Părinţi în 
deplină măsură, ei fiind înzestraţi cu acele capacităţi transcendentale care la unii oameni 
obişnuiţi se manifestă doar în stare de somnambulism [sau de hipnoză]? 

Noi nu suntem înzestraţi doar cu cele cinci simţuri. Avem capacităţi de 
percepţie de ordin superior, necunoscute fiziologilor. 

In cartea sa „Filozofici misticii", Cari du Prel relatează o astfel de întâmplare 
neobişnuită [Cari du Prel a fost un filosof german care s-a preocupat intens de problema 
spiritismului. A trăit între anii 1839-1899. Cartea sa, „Die Philosophie der Mystik", a fost 

publicată în anul 1885]. Vestitul chimist Berzelius [Jakob Berzelius a fost un chimist 
sudez, fiind cel care a introdus sistemul notaţiei chimice moderne. A trăit între anii 1779- 
1848], fizicianul G. Reinbach şi medicul Hochberger, specialist în ape minerale, au 
efectuat în anul 1845 un experiment extrem de interesant. înaintea unei domnişoare 
senzitive - din familia von Sakkendorf - au aşezat pe masă o mulţime de elemente chimice 
înfăşurate în hârtie. Fiind poftită să treacă pe deasupra lor cu partea interioară a mâinii 
drepte, ea a făcut acest lucru şi a perceput felurite senzaţii de la fiecare substanţă. Unele 
nu au exercitat nici un efect, însă unele au produs asupra mâinii o senzaţie aparte de 
vibraţie. Atunci au rugat-o să le sorteze în două grupuri: în cel dintâi să cuprindă 
substanţele care nu exercitaseră asupra ei nici o senzaţie, iar în cel de al doilea pe cele 
rămase. 

Despre acest experiment, Reinbach spune: „Nu mică a fost mirarea exprimată 
de către Berzelius, fondatorul sistemului electrochimie, când într-un grup au fost separate 
exclusiv elementele electropozitive, iar în celălalt cele puternic electronegative; nici o 
substanţă electropozitivă nu s-a aflat printre cele electronegative sau invers... Astfel, 
clasificarea electrochimică a elementelor, asupra căreia s-a muncit atât de mult pe 
parcursul unui secol, a fost realizată în zece minute de către o domnişoară cu aptitudini 
senzitive, prin intermediul simplei atingeri cu mâna goală". 

[La începutul anului 1955, Sfântul Luca şi-a pierdut definitiv vederea, 
deoarece a orbit la ambii ochi. După ce s-a petrecut acest fapt, a stat o vreme în localitatea 
Alusta, unde se retrăgea uneori în vremea verii. Legat de orbirea sa, Sfântul Luca spunea: 
„Am primit voia lui Dumnezeu de a rămâne orb până la moarte cu suflet liniştit, cu 
recunoştinţă şi deplină încredere în El". 

In timpul şederii sale la Alusta nu mai primea pacienţi acasă. Era foarte bun în 
diagnosticare şi determina cu exactitate efectele bolii. Odată, nişte părinţi l-au adus pe fiul 

lor înaintea Sfântului Luca, rugându-1 să îl consulte. Cu toate că era orb, Arhiepiscopul i-a 
diagnosticat corect boala numai prin pipăit. Apoi a cerut să fie scos afară copilul, iar pe 
părinţi i-a îndemnat să se pregătească prin rugăciune pentru moartea fiului lor, care avea 
să survină în cel mult 15 zile. Lucrurile s-au petrecut întocmai. 

Tot în Alusta, Sfântul Luca a participat la praznicul Schimbării la Faţă. In 
vremea Sfintei Liturghii, Arhiepiscopul Luca atingea sfântul disc cu atenţie, binecuvânta 
sfintele daruri, nu le atingea din greşeală cu mâna ori cu veşmântul. Toate rugăciunile 
Liturghiei le spunea pe de rost şi doar de două ori a pipăit cu degetul textul cărţii, ale cărei 
litere nu ieşeau în evidenţă precum în cărţile pentru orbi, ci erau tipărite normal. S-a 
împărtăşit singur şi i-a împărtăşit şi pe clerici. I se urmăreau toate mişcările şi se vedea că 
toate erau direcţionate de Dumnezeu, Care îi călăuzeşte cu înţelepciune pe cei orbi. 
Biserica era plină de lume, dar cei care nu ştiau că Sfântul Luca era orb nu îşi dădeau 
seama că arhiereul care săvârşea Liturghia nu vedea cu nici un ochi. Când s-a încheiat 
slujba, Sfântul Luca a vorbit despre Schimbarea la Faţă a Domnului. Apoi a grăit despre 
lumina sfântă, care este asemenea celei de pe Tabor. A accentuat îndeosebi că orice om 
care crede, care-şi închină viaţa slujirii lui Dumnezeu şi II iubeşte pe Acesta, nu poate să 
fie orb, întrucât îl luminează lumina dumnezeiască, care îi dă o vedere specială şi o 
bucurie deosebită] . 

Este cu putinţă ca fizica şi fiziologia viitorului să afle explicaţia unei astfel de 
sensibilităţi aparte. Insă pentru noi este important că nu toţi oamenii posedă o astfel de 
capacitate de a distinge însuşirile electrice ale corpurilor, ci doar unii, care sunt numiţi 
senzitivi. Bineînţeles că această denumire nu explică nimic, ci doar evidenţiază o 
sensibilitate neobişnuită într-o anume direcţie. Despre aceasta vom mai vorbi. 

Arareori, şi numai la cei mai puternici dintre mediumi, se constată o 
capacitate absolut de neînţeles de a afla foarte multe despre oameni prin intermediul 

atingerii de obiectele care le-au aparţinut. Am vorbit deja în capitolul trei despre un astfel 
de exemplu de străvedere. Atingând o cravată învelită în hârtie, o somnambulă a aflat că 
un ucigaş, aflat în închisoare, se spânzurase cu ea. 

O astfel de capacitate a demonstrat, nu doar o singură dată, doamna Piper, 
unul dintre cei mai puternici mediumi. Doamna X. i-a dat trei şuviţe de păr, însemnate cu 
literele A, B şi C, ea însăşi cunoscând doar provenienţa şuviţei C. Privitor la prima şuviţă, 
doamna Piper a spus: „Acesta este Frod Smoggins" şi i-a dat-o doamnei X. Despre şuviţa 
B, doamna Piper a zis: „Aceasta e a unei persoane foarte bolnave". Femeia căreia îi 
aparţinuse şuviţa s-a stins din viaţă în acelaşi an. Despre şuviţa C a spus: „Ţinea foarte 
mult la părul ei" - şi într-adevăr, doamna X. tăiase în ascuns această şuviţă de la mama ei - 
„şi este vorba despre mama dumitale; ea are patru copii: doi băieţi şi două fete". Toate 
acestea s-au dovedit a fi adevărate. 

Sunt foarte larg cunoscute evenimente de creaţie în somn. Despre acestea 
relatează Condorcet, Franklin, Michelet, Condillac, Aragon. Voltaire a scris în timpul 
somnului o întreagă cântare din Henriada, iar La Fontaine a scris fabula „Doi porumbei". 
Millman a descoperit în vis două teoreme importante. 

[Nicolas de Condorcet a fost un filozof, pedagog, matematician, politolog, 
economist şi om politic francez, care a trăit între anii 1743-1794. 

Jules Michelet a fost un istoric francez, reprezentant al istoriografiei 
romantice. A trăit între anii 1798-1874. 

Etienne Bonnot de Condillac a fost un filozof francez şi a trăit între anii 1715- 

1780. 

Louis Aragon a fost un poet şi scriitor francez care a trăit între anii 1897- 

1982. 

Voltaire a fost un scriitor şi filozof din perioada iluminismului francez. A trăit 
între anii 1694-1778. 

Jean de La Fontaine a fost un poet, moralist şi dramaturg francez, care a trăit 
între anii 1 62 1 - 1 695 . 

Jakob Millman a fost un profesor de electronică de origine rusă, care a trăit 
între 1911-1991] 

„Adeseori şi mie îmi veneau în somn idei ştiinţifice atât de importante" - 
spune Borda - „încât mă trezeam brusc. în multe cazuri, ele se refereau la subiectele de 
care eram preocupat atunci şi îmi erau absolut noi ca şi conţinut". 

Coleridge a adormit citind iar când s-a trezit a simţit că în minte i se 
sedimentaseră cam două sute sau trei sute de versuri, pe care urma ca doar să le noteze. 
Cincizeci şi două de versuri le-a scris cu atâta uşurinţă şi atât de repede pe cât îi permitea 
pana. Insă a intrat cineva la el şi a rămas pentru aproximativ o oră. Şi, spre mâhnirea lui, 
Coleridge a simţit că rămăsese doar cu o amintire vagă a viziunii lui, iar în memorie îi 
rămăseseră doar 8-10 versuri aparte, restul pierzându-se definitiv. 

De Rossi avea obiceiul să-şi pună lângă pat hârtie şi creion şi uneori, trezindu- 
se brusc, îşi nota gândurile importante care îi veneau în somn. O activitate subconştientă 
importantă poate avea loc atât aievea, cât şi în starea intermediară dintre somn şi veghe. 
Ceea ce numim inspiraţie, vine adeseori într-o stare de eclipsare - mai mult sau mai puţin - 
a conştiinţei realităţii. 

Teophile Gautier [scriitor francez care a trăit între anii 1811-1872] spune 
despre Balzac: „Semăna cu un frenetic, cu un somnambul, care doarme cu ochii deschişi. 

Adâncit în cugetările sale profunde, nu auzea ce i se vorbea". Hegel îşi termina liniştit 
„Fenomenologia spiritului", în 4 octombrie 1806, la lena, tară să observe că în jurul său se 
duceau lupte. 

Beethoven, pe de-a-ntregul cuprins de inspiraţie, a ieşit odată semidezbrăcat 
pe străzile din Neustadt. Socotit drept cerşetor, a fost dus la închisoare şi nimeni nu a luat 
în seamă strigătele lui şi nici nu a vrut să creadă că el era Beethoven. 

Schopenhauer mărturisea: „Postulatele mele filozofice veneau de la sine, tară 
intervenţia mea, în momente când voia îmi era atât de adormită, iar mintea nu-mi era 
îndreptată dinainte într-o direcţie anume... personalitatea mea e parcă străină operei mele". 

Uneori, o mişcare subconştientă poate fi atât de evidentă, încât pare 
intervenţie din afară. Acest lucru este exprimat în versurile lui Musset [Alfred de Musset a 
fost un scriitor francez care a trăit între anii 1810-1857]: „Nu lucrezi... asculţi... aştepţi... 
de parcă cineva necunoscut îţi vorbeşte la ureche". Astfel de exemple au devenit clasice: 
Socrate, Pascal, Mozart. 

[Jean-Charles de Borda a fost un matematician, fizician şi politolog francez, care a 
trăit între anii 1733-1799. 

Samuel Taylor Coleridge a fost un poet, critic şi filozof englez, care a trăit între anii 

1772-1834. 

Cario de Rossi a fost un arheolog italian care a trăit între anii 1822-1894. 

Honore de Balzac a fost un romancier, critic literar, eseist, jurnalist şi scriitor 
francez care a trăit între anii 1799-1850. 

Friedrich Hegel a fost un filosof german care a trăit între anii 1770-183 1. 

Ludwig van Beethoven a fost un compozitor german care a trăit între anii 1770- 

1827]. 

Visele profetice sunt atribuite capacităţilor supranaturale ale duhului, 
inexplicabile ştiinţific. Iată două exemple: 

1. In anul 1885, în Sanct Petersburg, un oarecare Lucaevsky, dintre 
funcţionarii superiori al Ministerului naval (ceea ce nu înseamnă că el se afla adeseori pe 
mare), a văzut în vis cum că ar fi la bordul unei corăbii mari care s-a ciocnit puternic de o 
alta; dimpreună cu alţi pasageri, el cade în apă şi se îneacă. După acest vis, era ferm 
convins că va muri în timpul unui naufragiu şi, în aşteptarea unei morţi apropiate, şi-a pus 
în rânduială toate treburile. Peste câteva luni de zile, amintirea acestui eveniment a 
început să pălească, însă pe neaşteptate a primit ordin să se deplaseze singur într-unui din 
porturile Mării Negre. El şi-a adus aminte de visul său şi la plecare i-a spus soţiei: „Nu mă 
vei mai vedea. Când voi muri să porţi doliu, însă te rog să nu îţi pui voalul negru, pentru 
că nu-1 suport". Peste două săptămâni, corabia Vladimir, la bordul căreia se afla 
Lucaevsky, s-a ciocnit cu o altă corabie şi el s-a înecat. Unul dintre naufragiaţi a povestit 
că s-a ţinut împreună cu Lucaevsky de acelaşi colac de salvare, dar după scurtă vreme el a 
dispărut. 

2. K., un uzbec inteligent, membru de seamă al fostei direcţii 
administrative a oraşului Taşkent, mi-a povestit despre una din întâmplările neobişnuite 
din viaţa sa. La un an de la moartea tatălui său, a visat că mergea călare prin pustia stepei 
deluroase. Pe unul dintre dealuri a văzut-o pe sora sa care murise demult. Ea 1-a întrebat 
mânioasă de ce nu se roagă pentru tatăl lor, 1-a condus către o groapă adâncă întunecată, 1- 
a împins în ea şi i-a spus că avea să petreacă în acea groapă patruzeci de zile. 

La scurtă vreme după acest vis, K. a fost arestat şi întemniţat. In timpul 
interogatoriului, ofiţerul care îl chestiona i-a arătat două scrisori cu semnătura lui, adresate 
emirului buhar, în care erau cuprinse chemarea la răscoală împotriva puterii ruseşti şi 

planul răzmeriţei. K. a recunoscut că semnătura îi aparţinea, aşa după cum afirmau 
experţii, însă a spus că scrisoarea nu era scrisă de mâna lui. însă nu putea dovedi aceasta 
cu nimic şi era încredinţat că avea să fie spânzurat. în această stare de deznădejde, el s-a 
rugat fierbinte lui Dumnezeu pentru izbăvire şi aducându-şi aminte de visul său, a început 
să se roage pentru odihna tatălui său răposat. Astfel a trecut aproape o lună de zile. Şi iată 
că o dată, în timpul rugăciunii, a adormit, iar în vis a auzit un glas: „Fă trei semnături pe 
trei foi diferite, suprapune-le şi priveşte-le la lumină". Trezindu-se, K. a făcut întocmai şi 
a constatat că semnăturile nu coincideau întru totul. Repetând acest lucru de mai multe 
ori, s-a convins că nu există o coincidenţă deplină între două semnături. In temeiul acestei 
constatări, experţii au recunoscut semnăturile ca fiind contrafăcute, iar ulterior s-a dovedit 
că scrisorile fuseseră scrise de către duşmanii lui K. cu scopul de a-i face rău. El a fost 
îndreptăţit şi eliberat în a patruzecea zi de la arestare. Acesta fusese termenul indicat în vis 
de către sora sa, atunci când îl îmbrâncise în groapa întunecată. 

Fapte de neexplicat, din punct de vedere ştiinţific, sunt cunoscute şi în ce 
priveşte memoria. în anumite condiţii, în memorie pot să reînvie cele de mult uitate. Se 
ştie de mai multă vreme că, în pragul morţii, în conştiinţa muribundului se poate înfăţişa - 
cu o claritate uimitoare şi cu o rapiditate fenomenală - întreaga lui viaţă. Fechner 
povesteşte despre o doamnă care a căzut în apă şi era cât pe ce să se înece. Din momentul 
încetării oricărei mişcări a trupului ei şi până a fost scoasă din apă au trecut două minute, 
timp în care această persoană, după cum ea însăşi a mărturisit, şi-a retrăit întreaga viaţă, 
care i s-a derulat înainte în cele mai mici amănunte. 

Alt exemplu al unui astfel de eveniment, în care prin conştiinţa omului trec 
într-un timp scurt toate amintirile multor ani ai vieţii, este relatat de către amiralul Boffres. 
Acesta a căzut în apă şi şi-a pierdut cunoştinţa. El mărturisea: „Intr-o astfel de stare, un 

gând îi urma celuilalt cu o rapiditate care nu numai că nu poate fi descrisă, ci nici nu poate 
fi imaginată de către cineva care nu a experimentat o astfel de trăire". Mai întâi, el a văzut 
care aveau să fie consecinţele nemijlocite ale morţii sale pentru familia lui, apoi vederea 
lui spirituală s-a îndreptat către trecutul său: a retrăit călătoria pe mare, însoţită de 
naufragiu, călătoriile sale, şcoala, succesul la învăţătură şi timpul pierdut, chiar şi anii 
copilăriei, excursiile şi năzbâtiile. „Astfel, pe măsură ce mă adânceam în trecut" - 
relatează el - „în memoria mea parcurgeam toate evenimentele vieţii mele în ordinea 
inversă în care se desfaşuraseră, şi nu în reprezentări vagi, ci sub forma unor imagini 
extrem de limpezi, în cele mai mici detalii. Pe scurt: toată viaţa mea a trecut prin faţa 
sufletului meu ca într-o panoramă şi fiecare pas al vieţii se înfăţişa însoţit de conştiinţa 
dreptăţii sau nedreptăţii lui, cu înţelegerea exactă a pricinii [cauzei] şi a consecinţei sale. 
Multe întâmplări neînsemnate ale vieţii mele, care erau de fapt uitate, mi-au fost înfăţişate 
vederii sufletului cu o astfel de claritate de parcă ar fi fost trăite adineauri". 

Şi în acest caz, de la căderea lui Boffres în apă şi până la salvarea lui nu au 
trecut mai mult de două minute. 

Dacă în aceste cazuri, T. Rebo încearcă să explice derularea suprafiresc de 
rapidă a conştiinţei prin starea de asfixie, atunci această explicaţie nu poate fi aplicată 
următorului caz relatat de către el însuşi. 

Un om, care se remarca printr-o minte sclipitoare, traversa calea ferată, timp 
în care s-a ivit dintr-o dată trenul care venea în mare viteză. Nu-i rămânea decât să se 
întindă între linii. Şi iată că în timp ce vagoanele treceau pe deasupra omului înmărmurit, 
simţul pericolului i-a adus în memorie toate evenimentele vieţii, ca şi cum înaintea ochilor 
i s-ar fi deschis cartea vieţii, derulându-se pagină cu pagină. întocmai ca atunci când omul 
moare şi întreaga viaţă i se poate înfăţişa dintr-o dată în conştiinţă. 

Sakkendorf a văzut în vis evenimente ale vieţii sale trecute - despre care el 
abia dacă îşi mai aducea aminte - cu o asemenea limpezime, de parcă aveau loc pentru 

prima dată în viaţa lui. Cu o claritate excepţională, s-a văzut pe sine copil în vârstă de trei 
ani, iar în memorie au reînviat toate amănuntele educaţiei lui. Fiecare notă de la şcoală, 
fiecare întâmplare neplăcută s-a înfăţişat ca şi o realitate în conştiinţa lui. Contemplându- 
şi viaţa în ordinea derulării sale, el şi-a văzut la sfârşit şederea în Italia, unde părăsise pe 
cineva cu care s-ar fi căsătorit dacă împrejurările nu l-ar fi constrâns să părăsească grabnic 
această ţară. Sentimentul despărţirii de iubita lui a fost atât de viu trăit, încât a constituit 
pricina trezirii sale din somn. 

Dacă o vedere a întregii vieţi este posibilă la un muribund sau chiar şi în vis, 

A 

atunci devine limpede cum la înfricoşata Judecată se va dezvălui în conştiinţa noastră 
„cartea păcatelor". 

In cartea sa, „Cercetarea magnetismului animal", Mesmer [Franz Anton 
Mesmer a fost un medic german, fondator al teoriei magnetismului animal. A trăit între 
anii 1734-1815] relatează despre un oarecare Johann Ewerdtveger care, după o boală 
îndelungată, a experimentat pentru câteva ceasuri moartea clinică. Când a deschis ochii, i- 
a spus duhovnicului său că şi-a văzut întreaga viaţă, toate păcatele pe care le săvârşise, 
chiar şi acelea care i se şterseseră de mult din memorie. Toate cele văzute de el fuseseră 
atât de vii, încât le trăia parcă pentru prima dată. Posibilitatea unei astfel de imaginaţii a 
tuturor celor trăite de un muribund, însoţite de comprimarea multor ani de viaţă în câteva 
secunde şi de contemplarea anumitor etape din viaţă sub chipul unor etape de dezvoltare 
duhovnicească a fiinţei lor, era cunoscută încă din vechime şi era socotită drept însuşire 
exclusivă a sufletului omenesc. 

Filozoful Plotin [Plotin a fost un filozof grec, fiind socotit întemeietorul 

a 

neoplatonismului. Se pare că a trăit între anii 205-270] scrie în Eneade: „Insă cu timpul, 
către sfârşitul vieţii, se ivesc alte amintiri din perioade mai timpurii ale vieţii... căci, 
eliberându-se de trup, el (sufletul nostru) îşi aduce aminte de cele pe care aici nu le ţinea 

a 

minte". In aceste fapte extraordinare ale retrăirii în două-trei minute a evenimentelor 

întregii vieţi, care a durat zeci de ani, ne uimeşte întâi de toate rapiditatea suprafirească a 
derulării amintirii, iar în al doilea rând uimitoarea ei plinătate şi limpezime. 

Ne vom opri la cel dintâi aspect. Cu o rapiditate transcendentală 
[suprafirească] se derulează imaginile amintirilor şi sub influenţa fumatului de opiu sau 
haşiş. T. Rebo, în cartea sa „Bolile memoriei", relatează mărturisirea unui fumător de 
haşiş împătimit, Kepsei. Acesta spunea că, în timp ce fumează, are vise care durează zece, 
douăzeci, treizeci, şaizeci de ani şi chiar şi din acelea care probabil depăşeau orice limite 
ale vieţii omeneşti. Adeseori, înaintea lui se desfăşurau cele mai neînsemnate evenimente 
din tinereţea lui, scene uitate din primii ani de viaţă. El nu a putut niciodată afirma că şi le 
aducea aminte, deoarece dacă cineva i le-ar fi spus în stare de veghe, atunci nu ar fi putut 
recunoaşte în ele evenimente din trecutul vieţii sale. Insă, atunci când i se înfăţişau 
asemenea unui vis, învăluite în împrejurări şi trăiri de mult uitate, care le însoţiseră 
cândva, atunci el le recunoştea de îndată. 

Ce putem spune noi, pentru a explica această derulare suprafiresc de rapidă a 
imaginilor? Din fiziologie ne este cunoscut că toate procesele ce au loc în sistemul nervos 
necesită anumite termene, fie chiar şi neînsemnaţi, cuantificaţi în fracţiuni de secundă. 
Este nevoie de timp pentru transmiterea excitaţiei de la receptor prin nervul senzitiv, 
durata fiind cu atât mai mare, cu cât nervul este mai lung. Este nevoie de timp pentru 
elaborarea reacţiei de răspuns în celulele nervoase care au primit semnalul, este nevoie de 
timp şi pentru transmiterea acestei reacţii prin nervul motor. In timp, se desfăşoară şi toate 
procesele de gândire şi senzoriale, care au loc în creier. Şi dacă am putea aduna şi calcula 
timpul tuturor proceselor psihice ce au loc în întreaga noastră viaţă, atunci am obţine un 
cumul destul de mare. Şi, prin urmare, este cu neputinţă ca în creier, în fluxul de readucere 
instantanee în memorie a întregii vieţi, toate aceste procese să se desfăşoare în afara 
timpului. 

Dar dacă totuşi ele se desfăşoară cu rapiditate transcendentală, atunci suntem 

îndreptăţiţi să presupunem că, în mod sigur, nu se petrec în creier. Unde, aşadar? După 
cum am mai vorbit, viaţa duhului este indisolubilă şi strâns legată de toată activitatea 
neuro-psihică. în el (adică în duh) se întipăresc toate gândurile şi trăirile noastre, actele de 
voinţă - tot ceea ce se desfăşoară în conştiinţa noastră fenomenală [legată de fenomen]. 
Aceasta nu este altceva decât acele urme şi amprente din celulele nervoase prin care 
fiziologii şi psihologii explică fenomenul memoriei. 

Noi, desigur, suntem departe de gândul de a nega existenţa şi necesitatea unor 
astfel de urme în celulele nervoase şi legitatea prin care acestea explică multe, probabil 
chiar toate manifestările comune ale memoriei. Atenuarea treptată şi chiar dispariţia 
memoriei în demenţa senilă depind desigur de atrofia şi de dispariţia celulelor nervoase 
ale scoarţei cerebrale, al căror număr se poate reduce până la jumătate şi chiar la o treime 
din normal. 

De asemenea, noi ştim că memoria poate dispărea în urma afectării şi 
distrugerii substanţei nervoase prin traumatism sau proces infecţios. Cu toate acestea, 
explicarea memoriei - în formele ei cele mai complexe prin teoria amprentelor moleculare 
în celulele creierului şi în fibrele de asociere - nu ne mulţumeşte nicidecum. Deşi fibrele 
nervoase nu se înmulţesc şi nu sunt substituite de celule noi - precum celulele din alte 
organe şi ţesuturi -, ci ele doar mor, cu toate acestea, în aceste celule are loc un schimb 
metabolic neîncetat şi foarte probabil un schimb de molecule. Aşadar, cum putem să ne 
închipuim posibilitatea fixării şi a păstrării pentru totdeauna întru acestea a urmelor 
tuturor actelor psihice? Şi oare avem dreptul să vorbim despre păstrarea pentru totdeauna 
a acestor urme, dacă noi ştim cât de inconstantă este memoria şi cât de multe dispar tară 
urmă din ea? 

Şi mai important este un alt aspect. Este cu neputinţă să înţelegem substratul 
anatomic al memoriei drept urme sau amprente doar într-o celulă, căci în memorie trebuie 
să se întipărească urmele actelor psihice, care întotdeauna sunt complexe şi presupun 

participarea unei multitudini de celule şi fibre de asociaţie. In creier trebuie să se păstreze 
nu urmele unor modificări aparte în celule separate, ci „asocieri dinamice" întregi, după 
cum spune T. Rebo. Pe parcursul întregii vieţi, în creier se desfăşoară un număr 
incomensurabil de astfel de asocieri dinamice, care se substituie în permanenţă. Numărul 
lor este la fel de nedefinit ca şi numărul metrilor de la Pământ la Sirius. Iar numărul 
celulelor nervoase, deşi este mare (6 miliarde, după Meinert), totuşi este infim comparativ 
cu numărul proceselor psihice care se presupune că se întipăresc în aceste celule. Anume 
de aceea în memorie se păstrează doar ceva ce a fost extrem de viu şi cu nici un chip nu 
putem admite faptul că creierul poate să păstreze pentru totdeauna toate evenimentele cele 
mai neînsemnate ale vieţii noastre, cu toate detaliile lor, cu toată paleta trăirilor şi cu 
valoarea lor morală. 

De aceea, este necesar să recunoaştem că în afara creierului trebuie să existe 
şi un alt substrat al memoriei, mult mai potent şi mai important. Şi noi considerăm că 
acest substrat este duhul omenesc, în care se întipăresc pe vecie [veşnic] actele noastre 
psihofizice. Pentru manifestarea duhului nu există nici un fel de limite [constrângeri] ale 
timpului, nu este necesară o anume consecutivitate sau o înlănţuire de cauze pentru 
derularea în memorie a celor trăite, care este trebuincioasă funcţiilor creierului. 

Duhul de îndată cuprinde toate şi reproduce instantaneu totul în integralitatea 

sa. 

In completare la această părere, este potrivit să cităm preţioasele cuvinte ale 
lui Richet: „Duhul poate lucra fără ştirea conştiinţei despre lucrarea sa, unele operaţiuni 
intelectuale trec pe lângă conştiinţa noastră. O lume întreagă de idei necunoscute nouă 
freamătă în noi". După cât se pare, nici o amintire a celor trecute nu se şterge. Conştiinţa 
uită multe, memoria însă nu uită nimic. întreaga mulţime de imagini vechi se păstrează 
aproape neschimbată, deşi ele au dispărut din conştiinţă. Căci inconştientul veghează. 

Dacă acceptăm că în duh se păstrează, în absolută integritate, tot tezaurul 

memoriei, atunci devin înţelese uluitoarele fenomene de hipermnezie (excitaţie excesivă a 
memoriei) relatate de către mulţi autori. Vom aminti doar câteva dintre acestea. Mulţi 
autori relatează despre uimitoarele fenomene de aducere aminte a limbilor de mult uitate. 

Un om care a plecat încă din copilărie din patria sa, Wells, - şi care şi-a uitat 
cu desăvârşire limba natală - după 70 de ani, într-un delir febril, vorbea fluent limba 
natală, iar după însănătoşire nu a mai reuşit să spună nici măcar un cuvânt al acestei limbi. 

Intr-un caz urmărit de către Farigagen, un cărăuş a auzit o predică despre 
pocăinţă care 1-a marcat profund. în noaptea următoare, în timp ce dormea, el s-a ridicat 
din pat şi, plimbându-se, a reprodus această predică cu exactitate. Trezindu-se, el nu a 
putut să repete nicidecum ceea ce spunea în somn. Adeseori, în replicile sale, insera 
fragmente din predica mai sus pomenită, auzită de el în urmă cu mai bine de patruzeci de 
ani. 

Un ţăran din Rostov, fiind în delir febril, a început să rostească în greceşte 
versetele de început ale Evangheliei lui Ioan auzite de el în urmă cu 60 de ani; iar Seneca 
aminteşte despre o femeie de la ţară care, tot în delir febril, pronunţa cuvinte siriene, 
haldeiene şi evreieşti, auzite întâmplător de la un învăţat la care locuia împreună cu fetiţa 
sa. Chiar şi la idioţi s-a observat nu doar hipermnezie (excitaţie excesivă a memoriei), ci 
şi uimitoare manifestări ale trăirii conştiente ascunse [tainice]. 

Maudsley, în lucrarea sa „Fiziologia şi patologia minţii", spune: „Neobişnuita 
memorie a unor idioţi - lăsând la o parte limitarea minţii lor - care reproduc cu exactitate 
povestiri extrem de lungi, ne aduce încă o dovadă în favoarea unei astfel de activităţi 
inconştiente a sufletului". [Henry Maudsley a fost un psihiatru englez care a trăit între anii 
1835-1918. Lucrarea sa „The Physiology and Pathology of Mind" a fost publicată în 

1867] 

Iar însuşirea şi modul de descoperire [observare] de către mulţi idioţi aflaţi în 
stare de tulburare - determinată de un necaz mare sau de alte pricini, de pildă, de ultima 
scânteie a unei vieţi care se stinge - a capacităţilor unei astfel de vieţi sufleteşti, pentru 
care ei sunt probabil absolut incapabili, indică faptul că multe din cele pe care ei nu le pot 
exprima [relata] sunt percepute de către ei şi lasă urme în sufletul lor. 

Nu putem găsi cuvinte spre a exprima toată plinătatea adevărului că conştiinţa 
noastră nu cuprinde [circumscrie] sufletul nostru [în înţelesul că conştiinţa nu este 
echivalentul sufletului sau, altfel spus, sufletul este mai mult decât conştiinţa] . Conştiinţa 
nu ne poate da un răspuns despre cum se formează aceste urme şi cum pot ele persista 
[dăinui] într-un chip tainic în sufletul nostru. 

T. Rebo încearcă să explice hipermnezia (excitaţie excesivă a memoriei) prin 
creşterea fluxului sanguin în timpul stărilor febrile. Dar această explicaţie nu este 
mulţumitoare, deoarece fenomenul hipermneziei a fost observat şi în somn, când 
activitatea scoarţei cerebrale este acut inhibată. 

Insă, dacă două stări opuse ale creierului, somnul şi agitaţia delirantă febrilă, 
pot în egală măsură determina hipermnezie, înseamnă că acestea nu pot fi considerate 
drept cauze determinante, ci doar prilejuri ca acest fenomen să fie observat. Despre 
acestea vom vorbi pe larg în următorul capitol. 

Mărturia Sfintei Scripturi întăreşte corectitudinea explicaţiei noastre asupra 
memoriei. Dialogul împăratului Saul cu duhul Proorocului Samuel - pe care 1-a chemat 
vrăjitoarea din Endor (1 Regi 28, 13-15) - mărturiseşte despre faptul că, după moartea sa, 
în duhul lui Samuel s-au păstrat toate amintirile din viaţa lui de ostaş, toate capacităţile 
minţii, ale voinţei şi ale simţirii. Acestea sunt neîndoielnic proprii şi lui Moise şi lui Ilie, 
care s-au arătat în Muntele Tabor, la Schimbarea la Faţă a Domnului Iisus Hristos. 

Cum ar fi putut să se arate morţii celor apropiaţi şi să vorbească cu ei, dacă în 
duhul lor nu s-ar fi păstrat toate amintirile vieţii pământeşti? Fratele mai mic îl vedea şi îl 
auzea pe fratele său mort, care îl chema la sine. Fetiţa mică o vedea şi o auzea pe mătuşa 
sa moartă, Luisa, care i s-a arătat de nenumărate ori şi care o chema în lumea de dincolo 
de mormânt. Tatăl mitropolitului Filaret i-a prezis moartea în data de 19. Iar această 
înşiruire ar putea fi continuată cu uşurinţă [Sfântul Luca face aici referire la cazurile 
descrise în Capitolul 6 al acestei cărţi]. 

8. Despre omul lăuntric (omul interior) 



După toate exemplele enumerate, mai noi sau mai vechi, vom concluziona 
încă o dată: în natură există „vibraţii" necunoscute, care determină acţiunea intelectului 
omenesc şi care îi descoperă fapte despre care nu îi pot vorbi simţurile sale. 

Dacă e să recunoaştem că există telepatie, atunci trebuie să schimbăm doar un 
termen în această presupunere. Este suficient să spunem „vibraţii" ale gândului omenesc, 
în loc să vorbim despre vibraţii necunoscute. Dar să limităm criptostezia (sensibilitate 
ascunsă prin care se produc relaţiile metapsihice de tipul telepatiei, premoniţiei) la 
„vibraţia" gândului omenesc, ar însemna să reducem extrem de mult criptostezia în sine şi 
prin urmare să o pervertim. 

De nenumărate ori am discutat pe această temă cu oameni „străini de 
superstiţii" şi care cred doar în ştiinţă, iar aceştia găseau întotdeauna o explicaţie pentru 
toate aceste lucruri „noi şi înfricoşătoare": acestea sunt doar oscilaţii ale moleculelor 
creierului uman, unde ale gândului omenesc, care se răspândesc asemenea undelor de 
telegraf. Fericiţi sunt oamenii pentru care toate sunt atât de simple şi de limpezi. Aceştia 
nu au de ce să-şi ostenească gândirea superficială cu truda studiului şi a explicării celor 
noi şi necunoscute. Ei îşi explică întotdeauna noul şi neobişnuitul doar prin cele vechi şi 
obişnuite. Bineînţeles că, pentru ei, are autoritate doar ştiinţa, chiar dacă axiomele şi 
ipotezele ei se prăbuşesc adeseori ca şi nişte case de carton sub avalanşa noului şi 
a necunoscutului. Iar aceştia, pe toate cele care nu se încadrează în aceste limite ştiinţifice 
vechi, le resping pur şi simplu ca pe nişte superstiţii şi poveşti băbeşti. Noul este acceptat 
doar atunci când intervine obişnuinţa cu acesta. Dar până şi caii încep să nu se mai sperie 
de maşini când se obişnuiesc cu ele. 

Dacă mişcarea ondulatorie este recunoscută, în fizică, ca fundament al 
fenomenelor materiale, atunci de ce este obligatoriu ca ea să fie atribuită fenomenelor de 
ordin superior care au loc în lumea nematerială? 

De ce să nu admitem că în această lume acţionează cu totul alte legi, 
necunoscute nouă, iar energia duhovnicească, energia iubirii, a simpatiei şi a antipatiei 
poate acţiona în afara timpului şi a spaţiului, tară nici o mişcare ondulatorie? 

Celor „străini de superstiţii" le vom adresa o întrebare simplă: dacă toate 
fenomenele metapsihice şi toate formele de criptostezie se explică prin mişcarea 
particulelor creierului, care se propagă în mod ondulatoriu în spaţiu, atunci cum să 
aplicăm această explicaţie asupra fenomenului de comunicare cu cei care au murit de 
mult, al căror creier nu mai există? 

Pătrunzătorul savant Charles Richet pune întrebări mult mai dificile. 

„Din toate aceste fapte, fie ele mai mult sau mai puţin importante, trebuie să 
tragem o concluzie, lucru pe care criticii cei mărunţi nu-1 pot face. Această concluzie este 
că presimţirile, prezicerile sunt un fapt dovedit, straniu, paradoxal, aparent absurd, însă un 
fapt pe care trebuie să-1 recunoaştem. Aşadar, în anumite condiţii încă nedeterminate, unii 
indivizi, oameni care pot fi uşor hipnotizaţi sau mediumi, pot să prevestească evenimente 
care trebuie să se întâmple şi să anunţe fapte care încă nu s-au petrecut şi care nu pot fi 
prevăzute, cu amănunte atât de exacte încât nici un fel de perspicacitate, nici o coincidenţă 
şi nici o întâmplare nu pot explica aceste preziceri. 

Trebuie să presupunem - în chip necesar - că aptitudinea (putinţa) unei 
cunoaşteri aparte, mistice, necunoscută după natura şi particularităţile sale, pe care noi o 
numim criptostezie, poate fi constatată nu doar privitor la cele deja trecute sau prezente, ci 
şi în ce priveşte cele viitoare. In afară de aceasta, cunoaşterea metapsihică a prezentului 
este atât de neobişnuită, încât cunoaşterea celor viitoare nu o depăşeşte cu foarte mult. A 

ştie că B s-a înecat în acest moment la o distanţă de 1000 de kilometri faţă de el. Cum 
poate A să cunoască aceasta? Ne este absolut necunoscut. A spune că B se va îneca mâine, 
iar acest lucru este cu mult mai tainic, în domeniul străvederii metapsihice, straniul este 
atât de mare, iar întunericul este atât de adânc, încât încă puţin întuneric şi straniu nu ar 
trebui să ne intimideze. 

Eu nu voi face speculaţii deşarte, ci voi rămâne în domeniul îngust al faptelor. 
Aşadar, există fapte verificate şi neîndoielnice de previziune. Explicaţia va apărea (sau nu 
va apărea) mai târziu. Cu toate acestea, faptele sunt de faţă, adevărate şi incontestabile, 
presimţirea şi previziunea există. Pentru acest fapt, să fim oare datori doar puterii 
intelectului uman? In prezent ne este cu neputinţă să dezlegăm aceasta. Deocamdată ne 
vom mulţumi cu aceea că vom relata cu exactitate faptele. Ar fi o cutezanţă de neiertat să 
afirmăm că previziunea există - precum afirmăm noi cu îndrăzneală - dacă nu ar fi aduse 
numeroase dovezi pentru aceasta" (Charles Richet). 

Ce înseamnă cuvântul lui Solomon din Cântarea Cântărilor: „De dormit 
dormeam, dar inima-mi veghea"? (Cântarea cântărilor 5, 2). Este un cuvânt foarte 
profund. Inima este organul cunoaşterii supreme, organul comunicării cu Dumnezeu şi cu 
întreaga lume transcendentală. Ea niciodată nu doarme. Cea mai importantă şi profundă 
activitate psihică se desfăşoară dincolo de pragul conştiinţei noastre şi nu încetează 
niciodată. O exprimare limpede a acestei idei o putem găsi la Leibniz: 

„Propria noastră experienţă demonstrează că nu există o astfel de stare în viaţă 
în care puterea reprezentativă [imaginativă] să se întrerupă, iar duhul [spiritul] să înceteze 
să creeze imagini. Oare ni se va spune că e vorba de vis? Dar viaţa în timpul somnului îşi 
are imaginile sale. Ceea ce e numit somn tară vise nu este altceva decât un somn profund, 
ale cărui vise nu le mai ţinem minte sau ale căror imagini nu ni le mai amintim când ne 
trezim. Insă, de fiecare dată la trezire, avem senzaţia că în timpul somnului a trecut ceva 

vreme, iar această senzaţie ar fi fost cu neputinţă dacă nu am fi visat, adică dacă nu am fi 
avut în timpul somnului închipuiri, deoarece noi percepem timpul în funcţie de imaginile 
care se derulează, astfel că unul şi acelaşi interval de timp ni se pare lung ori scurt, după 
cum am avut mai multe sau mai puţine imagini pe parcursul lui. 

Dacă nu am fi visat deloc, atunci timpul somnului ar fi trebuit să dispară 
pentru noi dar, aşa cum somnul care a trecut îl percepem în permanenţă ca timp scurs, 
această experienţă ni se pare că dovedeşte că noi visăm în permanenţă. Mai mult, nu ne- 
am fi trezit cu imagini dacă am fi dormit tară să avem nici un fel de imagini. De altfel, şi 
aşa-numitul somn fară vise este însoţit de un vag [slab] simţământ al lumii înconjurătoare 
şi ne trezim cu atât mai uşor cu cât este mai puternic acest simţământ. De aceea, 
permanenţa imaginilor în sufletul nostru nu trebuie să se întemeieze doar pe vise, 
deoarece în timpul somnului are loc şi reprezentarea lumii exterioare". 

Aproape toţi oamenii, chiar şi cei mai puţin sensibili, posedă o altă capacitate 
de cunoaştere decât cea prin intermediul celor cinci simţuri. Cu cât înduhovnicirea omului 
este mai deplină, cu atât este mai evidentă această înaltă capacitate de cunoaştere. In 
condiţii specifice, şi la oamenii cu capacităţi senzitive mai mari, această cunoaştere se 
manifestă cu o putere neobişnuită în străvedere, presimţire şi previziuni prooroceşti, prin 
cel de al şaselea simţ, necunoscut şi tainic, cu ajutorul căruia ei află multe despre oameni 
prin lucrurile care le aparţin. Am relatat multe fapte ale unei astfel de supracunoaşteri. 
Insă majoritatea acestor relatări aveau ca aspect comun faptul că fenomenul era manifestat 
în stări anormale ale organismului şi, întâi de toate, ale creierului. Astfel de stări sunt 
hipnoza, somnambulismul, delirul febril, mediumismul. Insă nu întotdeauna. 

In cazuri mult mai rare, astfel de capacităţi supranaturale constituie apanajul 
unor oameni aflaţi în stare normală. Relatând fapte ale capacităţilor suprafireşti la 
somnambuli şi la cei aflaţi în somn hipnotic, adeseori am opus acestora fapte analoage din 

vieţile Sfinţilor şi chiar ale unor oameni simpli. 

Ce înseamnă aceasta, aşadar? Aceasta înseamnă că pentru manifestarea 
capacităţilor transcendentale ale duhului nostru, pentru descoperirea supraconştiinţei, este 
necesar să se stingă sau cel puţin să slăbească conştiinţă normală, fenomenală (care ţine 
de fenomen). 

Pentru exprimarea acestei idei, Cari du Prel face o comparaţie izbutită: stelele 
îşi revarsă neîncetat strălucirea, dar atunci când străluceşte soarele, nu le mai vedem 
lumina. Trebuie să apună soarele şi să vină întunericul nopţii şi atunci stelele vor străluci 
iar pentru noi. 

Atâta timp cât viaţa noastră decurge în caleidoscopul şi în zgomotul 
percepţiilor exterioare şi atâta timp cât lucrează cu putere conştiinţa noastră fenomenală, 
ne este ascunsă activitatea neîncetată a supraconştiinţei. Insă, atunci când - în starea de 
somn obişnuit, somnambulic sau hipnotic, în intoxicaţia creierului cu opiu, haşiş sau 
toxine ale bacteriilor din infecţii - se reduc activitatea normală a creierului şi lumina 
conştiinţei fenomenale, atunci se aprinde lumina conştiinţei transcendentale. De 
asemenea, este cunoscut că orbirea adânceşte lucrarea minţii şi a simţului moral şi 
strămută mult pragul conştiinţei. 

Filozoful Fechner a creat cele mai profunde opere ale sale după ce a orbit. 
Cneazul Vasili Temnîi i-a spus lui Şemeak, cel care 1-a orbit: „Tu mi-ai dat prilej pentru 
pocăinţă". Din vieţile multor Sfinţi aflăm că bolile îndelungate erau o mare binecuvântare 
pentru ei, pentru că le domoleau patimile şi îi izbăveau de viaţa lumească cu tot zgomotul 
şi învălmăşeala ei, care te abate de la cufundarea în adâncurile cele tainice ale duhului. 
Aceasta o înţelegeau bine şi o preţuiau foarte mult anahoreţii creştini şi budişti, care se 
străduiau să stingă toate imaginile exterioare prin vieţuirea în pustie, prin neîncetata 
adâncire întru sine şi neîncetata rugăciune, să supună trupul duhului prin post şi trezvie, 
chiar şi prin şederea pe stâlp. 

în martirologii, sunt multe exemple ale faptului că rănirile cele mai cumplite 
ale trupului, chinurile cele mai groaznice, pot să pricinuiască stingerea 
conştiinţei fenomenale şi trezirea conştiinţei transcendentale, care se manifestă prin 
fericirea lăuntrică (interioară). 

Viaţa transcendentală a duhului era o evidenţă şi pentru înţelepţii indieni şi 
pentru filozofii greci din vechime, cu osebire pentru cei ai şcolii alexandrine. Despre 
aceasta au scris Plotin, Porfirie şi alţii. 

Iată cuvintele lui Plotin: 

„In sfârşit, dacă eu voi îndrăzni să intru în contradicţie cu părerea tuturor 
celorlalţi oameni şi să-mi expun liber şi hotărât propria mea convingere, atunci socotesc 
că în trupul simţitor nu petrece în permanenţă întregul nostru suflet, ci doar o oarecare 
parte a lui care, fiind adâncită în această lume şi pentru aceasta învârtoşându-se sau mai 
bine zis murdărindu-se şi întunecându-se, ne împiedică să vedem ceea ce percepe partea 
superioară a sufletului nostru". In alt loc zice: „Sufletele sunt asemenea amfibiilor: ele 
trăiesc ba de această parte, ba în lumea de dincolo, în funcţie de necesitate". 

In Evul Mediu, despre acelaşi lucru scriau Paracelsus, van Helmont, 
Campanella şi mulţi alţii. [Jan Baptist van Helmont a fost un alchimist, chimist, medic şi 
fiziolog belgian care a trăit între anii 1580-1644. Paracelsus (sau Theophrastus von 
Hohenheim) a fost un alchimist, medic, fizician, astrolog, teolog şi filozof elveţian. A trăit 
între anii 1493-1541. Tommaso Campanella a fost un filozof, teolog şi poet italian. A trăit 
între anii 1568-1639] 

In teologia lui Luther [Martin Luther este cel dintâi reformator protestant şi a 
trăit între anii 1483-1546], mult preţuită de Schopenhauer, se spune: „Sufletul creat al 
omului are doi ochi: unul le poate contempla pe cele veşnice, iar celălalt doar pe cele 

a 

vremelnice şi create. Insă aceşti doi ochi ai sufletului nostru nu-şi pot săvârşi lucrarea 

deodată, ci doar astfel încât atunci când sufletul nostru îşi îndreaptă ochiul drept spre 
veşnicie, ochiul stâng trebuie să se desprindă deplin de activitatea sa şi să petreacă în 
nelucrare, ca şi cum ar muri. Când însă ochiul stâng al sufletului lucrează, adică atunci 
când este nevoit să aibă de-a face cu cele vremelnice şi zidite, atunci trebuie să se lepede 
de lucrarea sa - adică de contemplare - ochiul drept. Din această pricină acela, care vrea să 
privească doar cu un singur ochi, trebuie să se slobozească de celălalt, căci nimeni nu 
poate sluji la doi domni". 

La profundul gânditor Immanuel Kant [Immanuel Kant a fost un filozof 
german care a trăit între anii 1724-1804], subiectul transcendental este categoric 
recunoscut. Contemporanii lui erau puţin interesaţi de puterile magice ale sufletului 
omenesc şi nu credeau în acestea. Insă Kant, un mare logician, nu aborda nimic având idei 
preconcepute şi considera imposibil doar ceea ce conţinea în sine contradicţii logice. El 
afirma că nu-i putem atribui experienţei nimic şi că trebuie să luăm de la aceasta tot ceea 
ce ne oferă, oricât ar fi de straniu şi de surprinzător pentru noi. 

De aceea, atunci când a aflat despre Swedenborg [Emanuel Swedenborg a fost 
un om de ştiinţă sudez devenind o autoritate în mai multe domenii, precum cel metalurgic, 
minier, militar, medical, zoologic, astronomic, anatomic, economic, filozofic şi teologic. A 
trăit între anii 1688-1772] - contemporanul său - că posedă puteri magice, el nu doar că şi- 
a adunat mărturii precise despre acest mistic, ci şi-a procurat şi scrierile lui. Citindu-le, a 
fost uimit de asemănarea teoriei lui Swedenborg cu propria lui teorie, concepută prin 
raţionament pur, anume teoria despre firea transcendentală a omului. 

In „Visurile unui vizionar", Kant scrie: „Recunosc că sunt foarte înclinat să 
afirm existenţa în lume a fiinţelor nemateriale şi să enumăr sufletul meu între aceste 
fiinţe". Iar mai departe adaugă: „De aceea, sufletul omenesc trebuie considerat încă din 

această viaţă ca fiind legat în acelaşi timp de două lumi, dintre care, până când formează 
împreună cu trupul său o individualitate, un întreg, percepe clar doar lumea materială". 

In alt loc, Kant vorbeşte despre acest lucru şi mai clar: „De aceea, dacă dorim 
să aprofundăm, trebuie să considerăm aproape dovedit ori ca fiind uşor de demonstrat - 
sau, mai bine zis, că se va dovedi, deşi nu ştiu unde şi când -, că în această viaţă a sa, 
sufletul omenesc se află într-o legătură indisolubilă cu toate fiinţele nemateriale ale lumii 
spirituale, că el activează alternativ ba într-o lume, ba în cealaltă, şi percepe de la aceste 
fiinţe impresii pe care, în calitate de om pământesc, nu le conştientizează atâta timp cât 
toate se desfăşoară mulţumitor (adică atâta timp cât se desfată de lumea materială)". 

Kant pleda mereu pentru învăţătura sa despre „lucrurile în sine", care erau 
atribuite de către el lumii percepute de către minte. Omul lui Kant, perceput raţional, este 
ceea ce el numea „lucrul în sine", Charles du Prel - „eul transcendental", iar Apostolul 
Pavel -„omul dinăuntru". Pentru noi, desigur, este mult mai important cuvântul 
Apostolului Pavel. El spune: „Dacă omul nostru dinafară se trece, cel dinăuntru însă se 
înnoieşte din zi în zi" (2 Corinteni 4, 16). 

Când se micşorează şi se stinge aprinderea patimilor şi a poftelor trupului iar 
puterile acesteia (ale aprinderii) slăbesc şi pentru noi se stinge strălucirea şi zgomotul 
acestei lumi, atunci „să vă dezbrăcaţi de vieţuirea voastră de mai înainte, de omul cel 
vechi, care se strică prin poftele amăgitoare, şi să vă înnoiţi în duhul minţii voastre, 
îmbrăcându-vă în omul cel nou, cel după Dumnezeu, zidit întru dreptate şi în sfinţenia 
adevărului" (Efeseni 4, 22-24). Desigur că în aceste cuvinte ale lui Pa vel, „omul cel nou" 
este acelaşi cu „omul dinăuntru". 

Această schimbare psihologică profundă se realizează în noi sub acţiunea 
harului lui Dumnezeu: „Să vă dăruiască, după bogăţia slavei Sale, ca să fiţi puternic 
întăriţi prin Duhul Său, în omul dinăuntru" (Efeseni 3, 16). 

Atunci are loc răstignirea împreună cu Iisus Hristos a omului nostru vechi, „ca 
să se nimicească trupul păcatului, pentru a nu mai fi robi ai păcatului" (Romani 6, 6), şi se 
înalţă „omul cel tainic al inimii, întru nestricăcioasa podoabă a duhului blând şi liniştit" (1 
Petru 3, 4). 

Atunci noi devenim „părtaşi dumnezeieştii firi" după cuvântul Apostolului 
Petru (2 Petru 1, 4), atunci „Hristos să Se sălăşluiască prin credinţă, în inimile voastre, aşa 
încât, înrădăcinaţi şi întemeiaţi fiind în iubire, să puteţi înţelege împreună cu toţi Sfinţii 
care este lărgimea şi lungimea şi înălţimea şi adâncimea şi să cunoaşteţi iubirea lui 
Hristos, cea mai presus de cunoştinţă, ca să vă umpleţi de toată plinătatea lui Dumnezeu" 
(Efeseni3, 17-19). 

Şi încă vom adăuga cuvintele lui Pavel: „v-aţi dezbrăcat de omul cel vechi, 
dimpreună cu faptele lui, şi v-aţi îmbrăcat cu cel nou, care se înnoieşte, spre deplină 
cunoştinţă, după chipul Celui ce 1-a zidit" (Coloseni 3, 9-10). 

Omul nostru lăuntric transcendental, slobozit de obezile trupului, poate ajunge 
la cunoaşterea deplină a întregii firi în toată lărgimea şi lungimea şi înălţimea şi 
adâncimea, căci el se va înnoi şi întări în cunoştinţă chiar după chipul Ziditorului, 
împărtăşindu-se de dragostea lui Hristos, care întrece orice cunoaştere pământească. Căci, 
prin credinţă, Hristos Se sălăşluieşte întru el. Ceea ce este inaccesibil „minţii geometrice", 
va deveni înţeles conştiinţei transcendentale a omului dinăuntru luminat de lumina lui 
Hristos. 

9. Nemurirea 



Duhul omenesc este suflare a Duhului lui Dumnezeu şi pentru aceasta este 
nemuritor, asemenea duhurilor îngereşti netrupeşti. Iar acestea sunt mulţimi nenumărate - 
după cum mărturiseşte Sfânta Scriptură - şi nenumărate sunt treptele înaintării lor, ale 
desăvârşirii lor. 

în rândul fiinţelor pământeşti, omul este cea dintâi şi singura fiinţă 
duhovnicească, şi au fost oameni care, fiind foarte înaintaţi pe treptele duhovniceşti, 
aproape că au dobândit în timpul vieţii slobozirea duhului de trup. Aceşti oameni îngereşti 
se ridicau în văzduh în timpul rugăciunii şi dovedeau o mare stăpânire a duhului asupra 
trupului (stâlpnicii, postitorii), aflându-se pe o treaptă de trecere de la duhul legat de suflet 
şi de trup (om) către duhul netrupesc (înger). 

întreaga lume a fiinţelor vii şi chiar întreaga natură dezvăluie marea legitate a 
desăvârşirii progresive şi nesfârşite a formelor şi e cu neputinţă să admitem că 
desăvârşirea supremă atinsă în lumea pământească - duhovnicia omului - nu ar avea o 
dezvoltare continuă dincolo de hotarele lumii pământeşti. Este cu neputinţă să admitem că 
miliardele de lumi stelare au fost doar grandioase mase de materie moartă, pentru ca 
lumea fiinţelor vii să se sfârşească cu omul, această treaptă dintâi a dezvoltării 
duhovniceşti. Ce ne împiedică să presupunem că corpurile cereşti slujesc drept locaşuri de 
vieţuire a nenumărate fiinţe raţionale, a unor forme de intelectualitate superioare? 

Acestei presupuneri i se reproşează de obicei că nu este posibilă nici o viaţă 
organică în acele condiţii fizice care există pe stele şi pe planete (cu excepţia poate a 
planetei Marte - idee vehiculată în lumea ştiinţifică încă din perioada alcătuirii acestei 
cărţi). Dar oare duhurile netrupeşti au nevoie de anumite condiţii fizice de viaţă asemenea 
fiinţelor organice? Şi, în sfârşit, oare nu pot exista forme de trup cu desăvârşire altele 

decât cele pământeşti, adaptate la condiţiile fizice diferite de cele de pe pământ? Iar masa 
arzândă a stelelor gigante poate fi populată de serafimi înflăcăraţi şi heruvimi („Cel ce 
faci pe îngerii Tăi duhuri şi pe slugile tale pară de foc" - Psalmi 103, 5). 

Dacă este atât de evidentă legea dezvoltării şi a desăvârşirii în natura 
pământească, atunci nu avem nici un temei să admitem că ea nu se mai aplică dincolo de 
limitele acestei planete, că duhul arătat pentru întâia dată în om, însă manifestat şi în cele 
mai simple făpturi în forme incipiente, nu are dezvoltare continuă în univers. 

Lumea îşi are începutul în dragostea lui Dumnezeu, iar dacă oamenilor le-a 
fost dată legea: „Fiţi, dar, voi desăvârşiţi, precum Tatăl vostru Cel Ceresc desăvârşit este" 
(Matei 5, 48), atunci desigur că trebuie să existe şi putinţa împlinirii acestei porunci, 
posibilitatea desăvârşirii nemărginite a duhului. Iar pentru aceasta este nevoie de existenţa 
nemuritoare a duhului şi de o infinitate de forme ale desăvârşirii lui. Nu se poate ca legea 
desăvârşirii nemărginite a duhului, care tinde către desăvârşirea lui Dumnezeu, să fi fost 
dată doar oamenilor şi nu întregii făpturi, întregii lumi a fiinţelor duhovniceşti, căci 
acestea sunt zidite în felurite trepte de desăvârşire, depăşind cu mult mica desăvârşire a 
duhului omenesc. 

Dacă materia şi energia sunt desăvârşite (adică de nedistrus) în formele lor 
fizice, atunci bineînţeles că trebuie să se supună acestei legi şi energia duhovnicească sau, 
altfel spus, duhul omului şi a tot ce este viu. Astfel, nemurirea devine un postulat (dorinţă) 
obligatoriu al minţii noastre. 

Domnul Iisus Hristos a mărturisit limpede nemurirea omului: „Şi, oricine 
trăieşte şi crede în Mine, nu va muri în veac" (Ioan 11, 26). „Cel ce ascultă cuvântul Meu 
şi crede în Cel ce M-a trimis, are viaţă veşnică" (Ioan 5, 24). 

Iar despre faptul că omul este doar o primă treaptă a duhovniciei, vorbeşte 
foarte lămurit Apostolul Iacov: „După voia Sa ne-a născut prin cuvântul adevărului, ca să 
fim începătură făpturilor Lui" (Iacov 1, 18); de asemenea, Sfântul Pavel spune: „Noi 

înşine având pârga Duhului..." (Romani 8, 23). Pentru noi, creştinii, nu mai este nevoie de 
alte dovezi ale nemuririi. 

Iar pentru cei necredincioşi, este folositor să amintim cuvintele profundului 
cugetător Immanuel Kant, citate în capitolul anterior. El credea în lumea şi în existenţa 
fiinţelor nemateriale, prin urmare şi ale fiinţelor nemuritoare, între care îşi socotea şi 
propriul său suflet. Charles Richet, la sfârşitul cărţii sale, în care a adunat o mulţime de 
fapte vădit metapsihice, studiază posibilele explicaţii pentru acestea şi ajunge la concluzia 
că lucrul cel mai probabil este că trebuie să luăm în considerare existenţa şi a altor fiinţe 
raţionale, în afara omului, fiinţe care ne înconjoară şi pot să intervină în viaţa şi în 
dezvoltarea noastră, cu toate că ele sunt străine condiţiilor mecanice, fizice, anatomice şi 
chimice ale existenţei. 

De ce să nu recunoaştem existenţa unor fiinţe raţionale puternice, care aparţin 
unei lumi inaccesibile simţurilor noastre? Cu ce drept noi, cu simţurile noastre limitate, cu 
raţiunea noastră nedesăvârşită, cu dezvoltarea noastră ştiinţifică - care abia de numără trei 
veacuri -, îndrăznim să afirmăm că, în nemărginirea cosmosului, omul este singura fiinţă 
raţională şi că orice entitate gânditoare are nevoie întotdeauna de celule nervoase irigate 
de sânge? 

Existenţa fiinţelor raţionale, altele decât omul, care au un cu totul alt tip de 
organizare decât cel omenesc, nu doar că este cu putinţă, ci este foarte probabilă. Putem 
chiar afirma că este adevărată. Este absurd să credem că raţiunea umană este unică în 
lume şi că orice putere raţională este obligatoriu să fie organizată după tipologia omului şi 
a animalelor şi să aibă creierul drept organ al gândirii. 

Dacă este să admitem că în univers, în timp şi în spaţiu - cărora li se supune 
psihologia noastră rudimentară - există puteri înzestrate cu raţiune, care uneori intervin în 
viaţa noastră, atunci vom obţine o ipoteză pentru explicarea tuturor faptelor expuse în 
această carte. 

Aşadar, a recunoaşte existenţa fiinţelor mistice care nu au formă materială - a 
îngerilor şi a demonilor, care intervin uneori în viaţa noastră, în faptele noastre şi care pot, 
prin căi absolut necunoscute nouă şi după voia lor, să preschimbe materia noastră, să 
orienteze unele gânduri ale noastre, să participe la desfăşurarea vieţii noastre -, a 
recunoaşte existenţa fiinţelor care îşi pot însuşi forma materială şi psihologică a oamenilor 
morţi, ca astfel să comunice cu noi, pentru că altfel noi nici nu am fi ştiut de ele - acesta 
este cel mai simplu mod de a înţelege şi de a explica majoritatea fenomenelor 
metapsihice. 

Iată concluzia unui savant care s-a obişnuit cu gândirea pozitivă, dobândită ca 
urmare a unui studiu obiectiv a unei mulţimi de fapte metapsihice, pe care le-a adunat cu 
multă osârdie de-a lungul vieţii sale. 

La aceeaşi concluzie au ajuns şi alţi mari savanţi ai metapsihologiei ca Mayer 
şi Olivier Lodge. 

Esenţa unei astfel de concluzii poate fi redusă la aceea că duhul omenesc 
comunică cu lumea transcendentală, veşnică, trăieşte în ea şi el însuşi aparţine veşniciei. 
Pentru necredincioşi, principalul obstacol în recunoaşterea nemuririi sufletului îl 
constituie viziunea dualistă asupra sufletului şi a trupului, înţelegerea sufletului ca o 
esenţă aparte, legată de trup doar în timpul vieţii sale. 

Această viziune noi o considerăm necredinţă şi nu aflăm în Sfânta Scriptură 
nici un fel de piedici în a înţelege raportul dintre suflet şi trup din perspectiva monismului 
(Concepţie filozofică potrivit căreia la baza tuturor fenomenelor lumii s-ar afla un singur 
principiu, fie material, fie spiritual). 

Am vorbit deja despre legătura implicită dintre duh şi formă şi despre aceea 
că duhul formează trupul încă din starea embrionară a dezvoltării lui. Toate celulele 
trupului posedă energia duhului, căci ele sunt vii, iar viaţa este de la Duhul. 

Intre toate funcţiile trupului şi activitatea psihică - înţeleasă astfel precum o 
explică fiziologii - există desigur o legătură cauzală reciprocă. 

însă aceasta se referă doar la acea parte din fiinţa noastră întreită [adică trup, 
suflet şi duh] pe care am putea-o numi sufletul animal inferior; este acea parte a esenţei 
noastre duhovniceşti care e cuprinsă de conştiinţa noastră, sufletul fenomenal [care este 
legat de fenomen, de existenţa fenomenologică], dacă ne-am putea exprima astfel. Duhul 
însă depăşeşte limitele creierului în toate dimensiunile (Bergson), duhul este cumulul 
sufletului nostru şi al părţilor lui care se află în afara limitelor conştiinţei noastre. 

Intre trup şi duh există o legătură şi o conlucrare permanentă. Tot ceea ce se 
petrecere în sufletul omului pe parcursul vieţii sale are importanţă [însemnătate] şi este 
necesar doar pentru că întreaga viaţă a trupului şi a sufletului, toate gândurile, trăirile, 
actele de voinţă, ce-şi au începutul în percepţiile senzoriale, sunt în cel mai strâns mod 
legate de viaţa duhului. în duh se întipăresc, pe el îl modelează [formează], în el se 
păstrează toate actele sufletului şi ale trupului. Sub acţiunea lor formatoare, se dezvoltă 
viaţa duhului şi orientarea lui spre bine sau spre rău. 

Viaţa creierului şi a inimii şi funcţionarea integră, minunat coordonată, a 
tuturor organelor corpului, sunt de trebuinţă doar ca suport pentru formarea duhului şi 
încetează atunci când această formare este finalizată ori când orientarea duhului este 
suficient de clară. Viaţa trupului şi a sufletului o putem compara cu viaţa cea plină de 
frumuseţe şi de taină a strugurelui. 

Dacă încetează de a mai fi hrănit de seva viţei, de către roua care umezeşte 
puful fin de pe boabele mustoase, rămân numai ofilituri, condamnate la putrezire; însă 
viaţa strugurilor viţei de vie se continuă în vinul obţinut dintru aceştia. In vin trec toate 
cele de preţ, frumoase şi înmiresmate, care s-au alcătuit în boabele viei sub acţiunea 
binefăcătoare a luminii şi a căldurii soarelui. Şi aşa precum vinul nu se strică, ci continuă 
să-şi trăiască viaţa după moartea strugurelui, devenind cu atât mai bun şi mai de preţ cu 

cât e mai de demult, tot astfel şi în duhul omenesc nemuritor şi după moartea trupului, a 
creierului şi a inimii şi după încetarea activităţii sufletului se continuă atât viaţa veşnică, 
cât şi dezvoltarea nemărginită în direcţia binelui sau a răului. 

Veşnica fericire a drepţilor şi munca cea de veci a păcătoşilor trebuie înţelese 
în sensul că duhul nemuritor al celor dintâi, luminat şi nemărginit împuternicit după 
slobozirea de trup, dobândeşte putinţa unei neţărmurite dezvoltări în sensul binelui şi al 
dragostei lui Dumnezeu, într-o neîncetată comuniune cu Dumnezeu şi cu toate fiinţele 
netrupeşti. Iar întunecatele duhuri ale răufăcătorilor şi ale potrivnicilor lui Dumnezeu, 
care sunt într-o neîncetată părtăşie cu diavolul şi cu îngerii lui, se vor căzni veşnic prin 
înstrăinarea de Dumnezeu - a Cărui sfinţenie o recunosc într-un sfârşit - şi printru acea 
otravă de nesuferit pe care o ascund întru sine răutatea şi pizma, care cresc necurmat prin 
neîncetata părtăşie cu centrul şi izvorul răutăţii - Satana. 

Desigur, de chinurile cele veşnice ale marilor păcătoşi nu putem să-L 
învinuim pe Dumnezeu şi să ni-L închipuim că Se răzbună neîncetat şi că osândeşte la 
muncile cele de veci pentru păcatele unei vieţi scurte. Orice om primeşte şi are suflarea 
Duhului Sfânt. Nimeni nu se naşte din duhul Satanei. Insă aşa cum norii negri întunecă şi 
înghit lumina soarelui, tot asemenea şi făptuirile rele ale minţii, ale voinţei şi ale simţirii, 
prin neîncetata lor repetare şi necurmata lor predominare, întunecă lumina lui 
Iisus Hristos în sufletul omului rău, iar conştiinţa lui este tot mai mult şi mai mult 
determinată de lucrarea duhului diavolului. Cine a îndrăgit răul, iar nu binele, acela singur 
şi-a pregătit sieşi chinurile neîncetate în viaţa de veci. 

Insă aici ne lovim de vechea dispută dintre libertatea voinţei şi determinism. 
Doar marele Kant a dat o rezolvare profundă acestei dispute. [Sfântul Luca îl numeşte pe 
Kant „mare" şi pentru că valoarea acestui filozof este recunoscută de ateii cărora li se 
adresează principial această lucrare apologetică a ierarhului. Insă, cu adevărat mare este 
cel care se face mic, în înţelesul că ajunge până la lepădarea de sine şi pe această cale 

porneşte să biruie acea mândrie care a intrat în neamul omenesc prin căderea lui Adam. 
Iar această biruinţă nu se poate dobândi decât în iad, biruind moartea dimpreună cu 
Mântuitorul Hristos, Cel Care ne împărtăşeşte viaţa şi biruinţa Sa. Din această pricină, cu 
adevărat mari sunt numai Sfinţii, iar mai devreme sau mai târziu vom vedea că biruinţa lor 
este veşnică, pentru că este întru Domnul. Intre Părinţii noştri cei mari se numără şi 
Sfântul Luca al Crimeii, care lăuntric grăia dimpreună cu Sfântul Apostol Pavel: „Cu cei 
slabi m-am făcut slab, ca pe cei slabi să-i dobândesc; tuturor toate m-am făcut, ca, în orice 
chip, să mântuiesc pe unii" (1 Corinteni 9, 22)]. Libertatea nu îi poate fi atribuită omului, 
în calitatea lui de fenomen ce aparţine lumii văzute, căci în această lume omul este supus 
cauzalităţii. Asemenea fiecărui lucru din natură, el are un caracter empiric, prin care sunt 
determinate reacţiile lui la acţiunile exterioare. Insă, prin duhul său, omul aparţine lumii 
percepute cu mintea - lumea transcendentală - şi de aceea caracterul său empiric este 
determinat nu doar de către acţiunile exterioare, ci şi de către duhul lui. Astfel - spune 
Kant -, libertatea şi necesitatea, fiecare în sensul său deplin, pot exista concomitent, fără 
să se contrazică, în una şi aceeaşi lucrare; tot astfel, orice lucrare a noastră este produs al 
unor pricini înţelese cu mintea şi percepute cu simţurile. 

Mai simplu exprimat, duhul omului este liber - duhul „suflă unde vrea..." 
(Ioan 3, 8) -, însă sufletul inferior [senzorial] se supune legilor cauzalităţii. [Sfântul 
Maxim Mărturisitorul spune: „Toate trupurile sunt, după fire, inerte; ele sunt mişcate de 
suflet. Unele de suflet raţional, altele de suflet neraţional, şi iarăşi, altele de suflet fără 
simţire. Dintre puterile sufleteşti, una hrăneşte şi susţine creşterea, alta este imaginativă şi 
impulsivă, iar alta este raţională şi intelectuală. De cea dintâi se împărtăşesc plantele. 
Fiinţele neraţionale, pe lângă aceasta, se împărtăşesc şi de a doua. Iar oamenii, pe lângă 
acestea două, se împărtăşesc şi de a treia. Primele două puteri sunt supuse stricăciunii, a 
treia se dovedeşte nestricăcioasă şi nemuritoare" (Filocalia românească, voi. 2, „A treia 
suta a capetelor despre dragoste", cap. 31-32)] 

Până acum am vorbit doar despre nemurirea duhului. Insă, după mărturia 
limpede a Scripturii, şi trupurile noastre vor învia întru viaţa veşnică şi vor fi părtaşe la 
fericirea drepţilor ori la muncile tară de sfârşit ale păcătoşilor. 

Iar aceasta este o piatră de poticnire pentru necredincioşi şi o taină adâncă 
pentru cei credincioşi. Se socoteşte a fi cu neputinţă restabilirea şi învierea trupurilor, a 
celor descompuse desăvârşit de putreziciune sau a celor care au ars, transformându-se în 
pulbere şi gaze şi fiind descompuse în particule. însă dacă în timpul vieţii trupului duhul 
era legat în cel mai strâns mod de acesta, cu toate organele şi ţesuturile, pătrunzând în 
moleculele şi atomii trupului, fiind începutul organizator [al trupului], atunci de ce această 
legătură trebuie să piară pentru totdeauna după moartea trupului? De ce este de 
neconceput că această legătură de dincolo de moarte dăinuieşte pentru totdeauna şi că, în 
momentul învierii de obşte, la glasul trâmbiţei Arhanghelului, se va reconstitui legătura 
duhului nemuritor cu toate elementele fizice şi chimice ale trupului descompus şi iar se va 
vădi puterea organizatoare şi ziditoare a duhului? Nimic nu dispare, ci doar se 
preschimbă. 

O altă problemă dificilă - o taină pentru credincioşi - constă în atingerea 
ţelului învierii celor morţi în integralitatea lor pământească. Pentru noi este mult mai pe 
înţeles nemurirea duhului eliberat de legăturile trupului. Dar de ce este necesară 
participarea la viaţa veşnică nu numai a duhului, ci a omului în întregime, cu sufletul şi cu 
trupul său? 

Desigur, noi nu suntem în putere să pricepem desluşit taina iconomiei lui 
Dumnezeu, însă totuşi Sfânta Scriptură ne dă putinţa să aducem lumină şi asupra acestui 
aspect. Găsim la Sfinţii Apostoli Petru şi Ioan Teologul o explicare până la un anumit 
nivel a tainei învierii trupurilor omeneşti. Ei vorbesc limpede despre sfârşitul lumii, 
despre înfricoşata şi marea catastrofa ce se va petrece în tot universul în timpul celei de a 
doua Veniri a Mântuitorului Iisus Hristos. 

„Iar ziua Domnului va veni ca un fur, când cerurile vor pieri cu vuiet mare, 
stihiile, arzând, se vor desface, şi pământul şi lucrurile de pe el se vor mistui" (2 
Petru 3, 10). Iar Sfântul Apostol Ioan înfăţişează viu această catastrofa mondială, cu 
etapele sale aparte. 

Aşadar, ce va fi mai departe? Care este scopul acestui cataclism? 

„Dar noi aşteptăm, potrivit făgăduinţelor Lui, ceruri noi şi pământ nou, în care 
locuieşte dreptatea" (2 Petru 3, 13). 

„Şi am văzut cer nou şi pământ nou. Căci cerul cel dintâi şi pământul cel 
dintâi au trecut; iar marea nu mai este. Şi am văzut cetatea sfântă, noul Ierusalim, 
pogorându-se din Cer de la Dumnezeu, gătită ca o mireasă, împodobită pentru mirele ei. 
Şi am auzit, din tron, un glas puternic care zicea: iată cortul lui Dumnezeu este cu oamenii 
şi El va sălăşlui cu ei şi ei vor fi poporul Lui şi însuşi Dumnezeu va fi cu ei. Şi va şterge 
orice lacrimă din ochii lor şi moarte nu va mai fi; nici plângere, nici strigăt, nici durere nu 
vor mai fi, căci cele dintâi au trecut. Şi Cel ce şedea pe tron a grăit: Iată, noi le fac pe 
toate" (Apocalipsa 21, 1-5). [în ediţia românească a Sfintei Scripturi avem aici: „Iată, noi 
le facem pe toate"] 

„Iată, noi le fac pe toate". Va veni vremea unei noi zidiri a lumii, a unui nou 
pământ şi a unui cer nou. Totul va fi cu desăvârşire altfel şi noua noastră viaţă se va 
desfăşura în condiţii întru totul noi. Şi în această viaţă noi trebuie să trăim plinătatea firii 
noastre. Trebuie să ne însuşim simţiri cu totul înnoite şi trăiri luminate. Prin urmare, va fi 
nevoie de acea activitate a duhului nostru pe care o numim acum inferioară - sufletul 
fiziologic. 

Cugetul nostru va lucra încordat întru cunoaşterea noii lumi, în condiţiile în 
care duhul nostru, eliberat de împărăţia pământească şi de trupul păcatului, se va zidi şi se 
va apropia de Dumnezeu. Mintea este parte a duhului nostru [veşnic] şi de aceea veşnic 
trebuie să fie şi creierul nostru. Inima nemuritoare va fi concentrarea [centrul] unor trăiri 

[simţiri] noi, curate şi profunde. 

Viaţa veşnică nu va fi numai viaţa duhului, eliberat de trup şi de suflet, ci şi 
vieţuire în noul Ierusalim, pe care atât de viu a descris-o Sfântul Ioan Teologul în 
Apocalipsa. 

Nemurirea trupului, şi nu doar a duhului, poate că are şi alt scop, plin de 
dreptate şi adevăr - ţelul este de a cinsti trupul Sfinţilor, ca pe o mare armă a duhului, care 
mult s-a nevoit şi a suferit în timpul formării şi desăvârşirii duhului în viaţa pământească. 
Iar trupurile marilor păcătoşi, care au fost unelte ale păcatului, desigur, vor fi supuse 
pedepsei. înfricoşătoarele privelişti înfăţişate de Dante în „Infernul" probabil că nu sunt 
numai un rod al fanteziei poetice. [Dante Alighieri a fost un poet şi filozof italian care a 
trăit între anii 1256-1321] 

Sfântul Apostol Pavel ne descoperă în mare măsură taina învierii trupurilor în 
capitolul 15 al celei dintâi Epistole către Corinteni: „Dar va zice cineva: Cum înviază 
morţii? Şi cu ce trup au să vină? Nebun ce eşti! Tu ce semeni nu dă viaţă, dacă nu va fi 
murit. Şi ceea ce semeni nu este trupul ce va să fie, ci grăunte gol, poate de grâu, sau de 
altceva din celelalte; iar Dumnezeu îi dă un trup, precum a voit, şi fiecărei seminţe un trup 
al său... Aşa este şi învierea morţilor: se seamănă trupul întru stricăciune, înviază întru 
nestricăciune; se seamănă întru necinste, înviază întru slavă; se seamănă întru slăbiciune, 
înviază întru putere; se seamănă trup firesc, înviază trup duhovnicesc" (1 Corinteni 
15, 35-38, 42-44). 

Semănată în pământ, îngropată fiind, sămânţa putrezeşte, încetează să mai 
existe ca sămânţă, însă din ea va creşte ceva mult mai mare, mult mai desăvârşit atât ca şi 
complexitate, cât şi ca formă. Dumnezeu îi dă o nouă formă şi frumuseţe şi o viaţă plină 
de folos şi desfătare. 

Trupul omenesc este îngropat în pământ şi încetează să mai existe ca trup. 
însă din elementele în care s-a descompus, asemenea celulelor seminţei de grâu, prin 

puterea lui Dumnezeu va învia un nou trup, nu unul stricăcios, neputincios şi fară de 
vlagă, ci un nou trup duhovnicesc, plin de putere, de nestricăciune şi de slavă. 

„Omul cel dintâi este din pământ, pământesc; omul cel de al doilea este din 
cer. Cum este cel pământesc, aşa sunt şi cei pământeşti; şi cum este cel ceresc, aşa sunt şi 
cei cereşti. Şi după cum am purtat chipul celui pământesc, să purtăm şi chipul celui 
ceresc" (1 Corinteni 15, 47-49). 

In timpul vieţii noastre, trupul nostru este pământesc, sufletesc, asemenea lui 
Adam, iar după înviere va deveni altul, duhovnicesc, asemenea trupului ceresc al Celui de 
al doilea Adam - Iisus Hristos, trup pe care 1-a avut după slăvită Sa înviere. 

Noi nu cunoaştem toate însuşirile trupului înviat al Domnului Iisus Hristos. 
Ştim numai că el trecea prin uşile încuiate şi putea să se facă dintr-o dată nevăzut (Luca 
24, 36; Ioan 20, 19). El nu a fost recunoscut de îndată de către Apostoli şi mironosiţe. Cu 
acest trup slăvit, Domnul S-a înălţat la Ceruri, iar trupul Său era un trup adevărat, pe care 
l-au putut vedea Apostolii şi pentru care erau posibile funcţiile obişnuite ale trupului 
omenesc [„Iar ei i-au dat o bucată de peşte fript şi dintr-un fagure de miere. Şi luând, a 
mâncat înaintea lor" (Luca 24, 42-43)] (Luca 24, 42-43). Asemenea acestui trup al lui 
Hristos vor fi şi trupurile noastre după învierea cea întru viaţa de veci. 

Insă oare numai oamenii vor moşteni nemurirea? Marele cuvânt: „Iată, noi le 
fac pe toate" (Apocalipsa 21, 5) se referă, desigur, nu doar la om, ci la întreaga creaţie, 
cuprinde toată făptura. Am spus deja că duhul animalelor - fie şi în formă incipientă - este 
duh de viaţă şi nu poate fi muritor, căci şi el este de la Duhul Sfânt. Şi la animale duhul 
este unit cu trupul ca şi la oameni şi de aceea avem tot temeiul să ne aşteptăm ca şi 
trupurile lor să existe în noua zidire, în noua lume, după pieirea celei de acum. 

Despre aceasta vorbeşte şi Apostolul Pavel în capitolul 8 al Epistolei către 

Romani: 

„Pentru că făptura aşteaptă cu nerăbdare descoperirea fiilor lui Dumnezeu. 
Căci făptura a fost supusă deşertăciunii - nu de voia ei, ci din pricina aceluia care a supus- 
o - cu nădejde, pentru că şi făptura însăşi se va izbăvi din robia stricăciunii, ca să fie 
părtaşă la libertatea măririi fiilor lui Dumnezeu. Căci ştim că toată făptura împreună 
suspină şi împreună are dureri până acum" (Romani 8, 19-20). 

Toată făptura ar fi trăit în lumină şi în bucurie, de nu ar fi schimbat căderea lui 
Adam întreaga devenire a lumii, însă în amarnica soartă a vieţii care a luat început din 
voia păcătoasă a lui Adam, căruia Dumnezeu i-a supus făptura, aceasta a căzut în 
stricăciune, în neorânduială şi în suferinţă. Şi pentru făptură este nădejde că în ziua 
proslăvirii drepţilor - răscumpăraţi de Hristos din robia stricăciunii - va fi izbăvită şi ea de 
suferinţă şi de stricăciune, adică se va face nestricăcioasă. 

în noul Ierusalim, în noua lume, îşi vor afla loc şi animalele; acolo nu va fi 
nimic necurat, iar noua zidire va dobândi îndreptarea şi sfinţirea cea de demult, după 
Cuvântul lui Dumnezeu: „Şi a văzut Dumnezeu toate câte făcuse şi iată erau bune foarte" 
(Şi a privit Dumnezeu toate câte a făcut şi iată erau bune foarte.) (Facerea 1,31). 

Desigur, pentru făpturi, nemurirea nu va avea aceeaşi însemnătate ca şi pentru 
om. Duhul lor primitiv nu poate să sporească la nesfârşit şi să se desăvârşească moral. 
Pentru făpturile inferioare, viaţa veşnică va fi numai bucurie liniştită în desfătarea noii 
străluciri a naturii şi în părtăşie cu omul, care nu le va mai chinui şi distruge. Omul va trăi 
desăvârşit şi armonios în lumea nou zidită şi întreaga făptură îşi va afla loc întru aceasta. 



Amin! Amin! 

Sfântul Luca al Crimeii este prăznuit pe 11 iunie. 



Acatistul Sfântului Luca al Crimeii, Făcătorul de minuni 

(11 iunie) 



Troparul Sf. Ierarh Luca, glasul al III-lea: 

„Nou sfânt al Mângâietorului te-a arătat pe tine, Luca, harul, în vremuri de 
necazuri şi prigoană, că bolile ca un doctor le-ai tămăduit şi sufletele ca un păstor le-ai 
călăuzit. Părinte cinstite, pildă a călugărilor şi a mirenilor, roagă-te să se mântuiască 
sufletele noastre". 

Condac 1 

Veniţi, iubitorilor de sfinţi, cu căldură să lăudăm pe păstorul cel de Dumnezeu 
luminat al Simferopolei şi doctorul prea- ales: că în Rusia vieţuind ca un înger, numele cel 
dumnezeiesc al lui Hristos a mărturisit, pentru care strigăm: Bucură-te, Sfinte Luca, 
vrednicule de minunare! 

Icos 1 

înger te-ai arătat, Părinte, în vremurile din urmă, între oamenii necăjiţi: că 
viaţă îndumnezeită ducând pe pământ, Ierarhe Luca, dreptar te-ai făcut cu adevărat 
clerului şi mirenilor, pentru care strigăm ţie unele ca acestea: 

Bucură-te, cel cu care se laudă toată Rusia; 
Bucură-te, vas al cucerniciei; 

Bucură-te, dreptar al păstoririi oamenilor; 
Bucură-te, că pe Hristos bărbăteşte L-ai mărturisit; 
Bucură-te, că vindeci neputinţele muritorilor; 
Bucură-te, că legiuita căsnicie ai iubit; 
Bucură-te, că odraslele ţi le-ai luminat; 
Bucură-te, laudă sfinţită a credincioşilor; 
Bucură-te, podoabă a cinstiţilor episcopi; 
Bucură-te, carte a cereştilor obiceiuri; 
Bucură-te, comoară de vindecări; 
Bucură-te, izvor de binecuvântări; 
Bucură-te, Luca, vrednicule de minunare! 



Condac 2 

Moaştele sfinţilor din Kiev văzând, desfătările lumeşti ai urât, şi către stadia 
credinţei îndreptându-te, Sfinte Luca, neabătut, cu bucurie strigai, prealăudate, cântarea 
îngerească: Aliluia! 

Icos 2 

Amândouă cunoaşterile având, pe cea lumească şi pe cea dumnezeiască, 
întunericul celor tară de Dumnezeu ai risipit, şi cu meşteşugul doctorilor îndeletnicindu- 
te, Sfinte Luca, cu ajutorul harului în nenumărate rânduri ai vindecat neputinţele 
muritorilor, drept care strigăm ţie unele ca acestea: 

Bucură-te, scularea celor ce pătimesc; 

Bucură-te, îmbărbătarea celor ce se tânguiesc; 

Bucură-te, încetarea durerilor anevoie de vindecat; 

Bucură-te, ridicarea oamenilor bolnavi; 

Bucură-te, întărirea neclintită a celor cu frică de Dumnezeu; 

Bucură-te, turn neclătinat al binecredincioşilor creştini; 

Bucură-te, al doctorilor călăuzitor; 

Bucură-te, cel ce înaripezi inimile celor nedreptăţiţi; 

Bucură-te, cel ce rosteşti cuvintele înţelepciunii; 

Bucură-te, cel ce închizi gurile celor fară de Dumnezeu; 

Bucură-te, lăudător al Maicii Domnului; 

Bucură-te, cela ce dobori pe vrăjmaşii ei; 

Bucură-te, Sfinte Luca, vrednicule de minunare! 



Condac 3 

Slava celor trecătoare şi nestatornice urând, ai îndrăgit nectarul înţelepciunii şi 
- ca o albină iubitoare de osteneală - ai cules, Sfinte Părinte Luca, mierea cunoştinţei 
dumnezeieşti, preacinstite, lui Hristos, Domnului tău, cântând: Aliluia! 



Icos 3 



Dumnezeiască râvnă câştigând în sine-ţi, cele mai bune ai voit să cunoşti: că 
pe Hristos îndrăgind din toată inima, Sfinte Luca, de Dumnezeu cinstite, har de sus ai 
primit, care insuflă pe toţi să strige ţie: 

Bucură-te, prietenul adevărului; 
Bucură-te, sfeşnicul cuviinţei dumnezeieşti; 

Bucură-te, dreptarul cel întocmai al ştiinţei tămăduirii; 
Bucură-te, următor al doctorilor tară de arginţi; 
Bucură-te, viţă cu multă roadă a viei lui Hristos; 
Bucură-te, carte cu multe foi a înţelepciunii; 
Bucură-te, că străluceşti ca o nouă stea; 
Bucură-te, că vas al harului eşti; 
Bucură-te, îndreptător preacinstit al celor căsătoriţi; 
Bucură-te, vas al uşurării celor bolnavi; 
Bucură-te, întăritor al celor pe nedrept învinuiţi; 
Bucură-te, cădere a potrivnicilor lui Dumnezeu; 
Bucură-te, Sfinte Luca, vrednicule de minunare! 



Condac 4 

Cu dumnezeiască râvnă haina preoţiei ai îmbrăcat ca un înger, Sfinte Luca, şi 
în mijlocul unui neam stricat ai lucrat, de Dumnezeu înţelepţite, poruncile Domnului tău, 
îndemnând pe cei dimpreună cu tine să cânte pururea cântarea: Aliluia! 



Icos 4 



Auzit-ai glasul Domnului poruncind să ne ducem crucea cu bucurie: pentru 
aceasta toate necazurile, temniţele şi chinurile ai răbdat, Sfinte Luca, întărind turma ta, 
care cântă ţie cu veselie: 

Bucură-te, urmaş al Apostolilor; 
Bucură-te, slujitor al suferinzilor; 

Bucură-te, chirurg al bolilor trupului; 
Bucură-te, tămăduitor al bolilor duhului; 
Bucură-te, dimineaţă prealuminată a vieţii slobode; 
Bucură-te, certare neînduplecată a nedumnezeirii cumplite; 
Bucură-te, că fară teamă necazurile ai îndurat; 
Bucură-te, că te-ai depărtat cu bună îndrăznire de răutate; 
Bucură-te, podoabă a poporului Rusiei; 
Bucură-te, cel ce baţi pe amarii demoni; 
Bucură-te, cel ce bagi cutremur în făcătorii de rele; 
Bucură-te, spaima multor nelegiuiţi; 
Bucură-te, Sfinte Luca, vrednicule de minunare! 



Condac 5 

Nesuferind să fie scoasă icoana Născătoarei de Dumnezeu, ocară ai primit de 
la cei fară de Dumnezeu: că ai vrut să ai, Sfinte Luca, ajutătoare în meşteşugul tău, 
puterea ei cea curată şi lui Hristos ai cântat, înţelepte, lauda: Aliluia! 



Icos 5 



Ierarh al Domnului te-ai arătat, cu dumnezeiască chemare, ca să paşti cetele 
credincioşilor, şi la tunderea în monahism numele sfântului Luca în chip minunat ai luat, 
pentru care, veselindu-ne, strigăm ţie din inimă: 

Bucură-te, veselia episcopilor; 
Bucură-te, cinstea monahilor; 

Bucură-te, pildă pentru cei feciorelnici; 
Bucură-te, întărire a celor căsătoriţi; 
Bucură-te, că ai îmbrăcat haina sfântă; 

Bucură-te, că împotrivirile casnicilor tăi nu le-ai luat în seamă; 
Bucură-te, cela ce ai săvârşit Jertfa înfricoşătoare; 
Bucură-te, cela ce ai dorit împărăţia Cerurilor; 
Bucură-te, dreptar prea-ales al păstorilor; 
Bucură-te, turn înalt al credincioşilor din Taşkent; 
Bucură-te, fulger care loveşti nebunia necredincioşilor; 
Bucură-te, bucuria ortodocşilor; 
Bucură-te, Sfinte Luca, vrednicule de minunare! 



Condac 6 

Ca un leu de puternic, uneltirile necredincioşilor desăvârşit le-ai surpat, 
Preafericite, şi în trupul tău, ca un rob al lui Dumnezeu, ai purtat rănile lui Hristos şi ai 
plinit lipsurile necazurilor Lui, strigând: Aliluia! 



Icos 6 



Neabătut te-ai luptat să păzeşti Biserica nestricată de vătămarea fraţilor 
mincinoşi: că tu, ca un episcop al lui Hristos, schismele clericilor ai înlăturat. Pentru 
aceasta, ortodocşii te cinstesc, Sfinte, strigând: 

Bucură-te, limbă a adevărului; 
Bucură-te, stricare a necredinţei; 

Bucură-te, a clericilor fară de rânduială mustrare; 

Bucură-te, îndreptător al sfinţitei preoţimi; 

Bucură-te, că înlături fără cruţare necurăţia eresurilor; 

Bucură-te, că grabnic ai dat în vileag schisma cea urâtă de Dumnezeu; 

Bucură-te, gură a acriviei dogmelor; (acrivie = corectitudine) 

Bucura-te, băutura prea-dulce a iconomiei; 

Bucură-te, că prin tine a fost biruiţi demonii; 

Bucură-te, că de tine s-au veselit îngerii; 

Bucură-te, luminător al întregii Biserici; 

Bucură-te, izbăvitor al Rusiei din rătăcire; 

Bucură-te, Luca, vrednicule de minunare! 



Condac 7 

Singur rămânând în surghiunuri, Sfinte, înălţai lui Hristos cântare, şi sămânţa 
vieţii, Părinte, ca un înţelept plugar aruncai în suflete, iar secerând belşug de spice, strigai: 
Aliluia! 



Icos 7 

Ca pe un nou Ierarh şi doctor dumnezeiesc, vistierie a harului lui Hristos, 
mărturisitor al dogmelor şi păstor al Crimeii prealăudat, te cinstim cu toţii, Sfinte Luca, 
strigând întru veselie: 

Bucură-te, călăuzitor al Taşkentului; 
Bucură-te, hrănitor al celor flămânzi; 

Bucură-te, că prin tine a primit sfinţire Siberia; 

Bucură-te, că prin tine bărbaţii închişi au primit izbăvire; 

Bucură-te, prin multe locuri ale Rusiei ai pribegit; 

Bucură-te, că în lanţuri, ca un răufăcător, multe ai pătimit; 

Bucură-te, că de tine s-au spăimântat cugetătorii de rele trimişi în taină; 

Bucură-te, dumnezeiască linişte a celor osândiţi împreună cu tine; 

Bucură-te, că prin tine şi-au căpătat vederea cei orbi; 

Bucură-te, că prin tine au fost păziţi pruncii; 

Bucură-te, lauda preoţilor cinstiţi; 

Bucură-te, cutremur al celor nelegiuiţi; 

Bucură-te, Sfinte Luca, vrednicule de minunare! 



Condac 8 

Ca un străin între străini ai fost socotit, Părinte, viaţă străină petrecând: căci ca 
un venetic mutându-te dintr-o cetate a Rusiei în alta, Fericite, numele cel mare al lui 
Hristos l-ai propovăduit cu tărie, strigând: Aliluia! 



Icos 8 

Socotit-ai sfânta credinţă a lui Hristos, Părinte, bogăţie mai presus de toate 
bogăţiile, şi ca pe un mărgăritar ai arătat-o credincioşilor, Sfinte. Pentru aceasta, cu 
dragoste cântăm ţie cântare de mulţumire: 

Bucură-te, Arhiereu fară de arginţi; 
Bucură-te, împreună-cetăţean al cetelor de sus; 

Bucură-te, tovarăş bun în surghiunul amar; 

Bucură-te, priceput doctor al bolilor de ochi; 

Bucură-te, că ai alungat pe ispititorii cei nevăzuţi; 

Bucură-te, vindecarea orbilor; 

Bucură-te, că necredincioşii nu te puteau suferi; 

Bucură-te, îndreptătorul preotului Martin; 

Bucură-te, că ai adus la credinţă ţinuturile din miazănoapte; 

Bucură-te, laudă a răbdării întru credinţă; 

Bucură-te, cântare de bucurie întru necazuri; 

Bucură-te, nimicitorul ereticilor; 

Bucură-te, Luca, vrednicule de minunare! 



Condac 9 

Toată cetatea Turuhanskului s-a sculat pentru tine, de Dumnezeu purtătorule, 
şi te-a cerut: că, aflând de mulţimea faptelor bune şi a vindecărilor săvârşite de tine, 
slăveau pe Domnul, Cel ce te-a proslăvit pe tine, strigând: Aliluia! 

Icos 9 

Cuvinte ale cunoştinţei de Dumnezeu, învăţături ale bunei credinţe şi dogme 
ortodoxe vărsa gura ta, Părinte, şi curgerea neştiinţei, Sfinte Luca, ai oprit-o, luminând pe 
cei dimpreună cu tine, care strigă unele ca acestea: 



Bucură-te, luminătorul celor învăţaţi; 
Bucură-te, nimicitorul vrăjmaşilor întunecaţi; 

Bucură-te, veselia celor ajutaţi de tine; 

Bucură-te, mângâierea slujitorilor lui Hristos; 

Bucură-te, pom cu roade multe şi frumoase; 

Bucură-te, floare prea-bine înmiresmată a sfinţilor lui Dumnezeu; 

Bucură-te, că peste puterile vrăjmaşe călcat-ai cu îndrăzneală; 

Bucură-te, că pe cugetătorii de rele în vileag i-ai dat tară teamă; 

Bucură-te, semn de biruinţă al învăţăturii dumnezeieşti; 

Bucură-te, că prin tine află odihnă cei suferinzi; 

Bucură-te, că în surghiun cu bucurie te-ai nevoit; 

Bucură-te, că ai împodobit locaşurile sfinte; 

Bucură-te, Sfinte Luca, vrednicule de minunare! 



Condac 10 

Cugetare sănătoasă având, cu bucurie ai suferit tânguirile trupului, Sfinte 
Ierarhe: că în focul multor ispite ca aurul te-ai luminat, Luca slăvite, şi cu adevărat pildă 
te-ai făcut nouă, celor care strigăm: Aliluia! 



Icos 10 



îngrădit fiind cu lucrările lui Hristos cele sfinte, nebunia necredincioşilor cea 
de multe feluri ai surpat-o, Luca slăvite, şi pe culmile harului ai suit, minunate lucruri 
săvârşind pentru poporul ce cântă ţie: 

Bucură-te, că ai fost legat pentru Domnul; 
Bucură-te, propovăduitorule al mântuirii; 

Bucură-te, că ai îmbrăcat haina celor întemniţaţi; 
Bucură-te, că în cumplitele închisori ai sălăşluit; 

Bucură-te, că ai risipit uneltirile zbirilor; (zbir = oameni duri ai conducerii) 

Bucură-te, că ai nimicit cursele dracilor; 

Bucură-te, că pe necredincioşi i-ai întors spre cele mai bune; 

Bucură-te, că ai însufleţit pe cei osândiţi împreună cu tine; 

Bucură-te, al rasei fierbinte apărător; (rasă = haina lungă şi neagră a monahilor) 

Bucură-te, al multor minuni mijlocitor; 

Bucură-te, iubitor al rugăciunii către Hristos; 

Bucură-te, al semnelor rele nimicitor; 

Bucură-te, Sfinte Luca, vrednicule de minunare! 



Condac 11 

Către cele de sus înăltându-ţi ochii, mintea şi inima, Sfinte Ierarhe, iar 
dimpreună cu ele şi mâinile, mila lui Hristos căutai în rătăcirile din surghiun, Fericite, 
strigând: Aliluia! 



Icos 11 



Foc - ce a luminat cu razele sale cetatea Simferopole şi toate ţinuturile din jur 
- te-ai arătat la bătrâneţe, Sfinte Luca, şi ai sfinţit poporul de Dumnezeu iubitor, cela ce a 
rămas nestrămutat în credinţă şi aduce ţie laude ca acestea: 

Bucură-te, dreptar al purtătorilor de rasă; 
Bucură-te, că ai fost de un obicei cu Apostolii; 

Bucură-te, părtaş al tainelor lui Hristos; 

Bucură-te, că ai certat pe clericii nesupuşi; 

Bucură-te, pildă însufleţită a cinului sfinţit; 

Bucură-te, icoană prea-aleasă a episcopilor binecinstitori; 

Bucură-te, că de săraci ca un iubitor de oameni ţi-ai amintit; 

Bucură-te, că pe credincioşi i-ai învăţat cele plăcute lui Dumnezeu; 

Bucură-te, că eşti vrednic de bune laude; 

Bucură-te, că mijloceşti noi semne; 

Bucură-te, pildă de arhipăstor bun; 

Bucură-te, păstor al poporului iubitor de Hristos; 

Bucură-te, Sfinte Luca, vrednicule de minunare! 



Condac 12 

Har de sus având, la bătrâneţe ai fost luat de pe pământ la cele de sus şi 
alergarea bine ai săvârşit, cu cetele puterilor înţelegătoare fiind, slăvite Luca, socotit şi 
dimpreună cu acestea cântând: Aliluia! 



Icos 12 



Laudă cântând ţie, cu credinţă ne închinăm moaştelor tale, de Dumnezeu 
purtătorule, că precum un izvor de har tămăduieşti bolile celor ce cinstim vieţuirea ta, 
pentru care strigăm ţie unele ca acestea: 

Bucură-te, bărbat purtător de semne; 

Bucură-te, vindecător al rănilor aducătoare de moarte; 

Bucură-te, lance nefrântă a doctorilor; 

Bucură-te, lăcaş preafrumos al episcopilor; 
Bucură-te, sălaş neprihănit al dragostei lui Hristos; 
Bucură-te, nume preadulce casnicilor lui Dumnezeu; 
Bucură-te, că ai primit cununa ce nu se ofileşte; 
Bucură-te, că ai gonit taberele drăceşti; 
Bucură-te, alungare a toată răutatea; 
Bucură-te, dulce cântare a toată Rusia; 
Bucură-te, mângâietor al sfintelor mănăstiri; 
Bucură-te, cel ce ne întăreşti şi pe noi, sărmanii; 
Bucură-te, Sfinte Luca, vrednicule de minunare! 

Condac 13 

O, prealăudate Părinte, culme a episcopilor şi rugător pentru toată lumea, nu 
înceta a mijloci pe lângă Iisus Hristos Dumnezeu ca să ne dăruiască iertare de păcate, 
încât să strigăm fierbinte: Aliluia! (de 3 ori se citeşte condacul 13) 



RUGĂCIUNE PENTRU BOLNAV 

Sfinte Ierarhe mărturisitor, învăţătorule al adevărului şi doctore tară de arginţi, 
Sfinte Luca, ţie plecăm genunchii sufletului şi ai trupului şi căzând la cinstitele şi 
tămăduitoarele tale moaşte pe tine te rugăm precum fiii pe tatăl lor: auzi-ne pe noi, 
păcătoşii, cinstite părinte, şi du rugăciunea noastră la Milostivul şi Iubitorul de oameni 
Dumnezeu, ca unul care stai înaintea Lui dimpreună cu sfinţii toţi. Credem că ne iubeşti 

cu aceeaşi dragoste cu care ai iubit pe fraţii tăi când vieţuiai în această lume. 

Meşteşugul doctorilor stăpânind, în multe rânduri - cu ajutorul harului - 
suferinţele celor bolnavi ai vindecat, iar după cinstita ta adormire, Stăpânul tuturor a arătat 
moaştele tale izvor de tămăduire: că felurite neputinţe se vindecă şi putere se dăruieşte 
celor ce cu evlavie le sărută şi cer dumnezeiasca ta mijlocire. 

Pentru aceasta, ne rugăm cu căldură ţie, care ai primit harul tămăduirilor: pe 
fratele nostru (numele celui bolnav) cel bolnav şi cumplit înviforat de suferinţă 
cercetează-1 şi vindecă-1 de neputinţa ce-1 stăpâneşte. 

Cu totul cinstite şi preasfmte Părinte Luca, nădejdea celor bolnavi, care zac în 
patul durerii, nu uita de fratele nostru (numele) şi dăruieşte-i vindecare, iar nouă tuturor 
cele spre bucurie, ca şi noi dimpreună cu tine să slăvim pe Tatăl şi pe Fiul şi pe Sfântul 
Duh, o Dumnezeire şi o împărăţie, acum şi pururea şi în vecii vecilor. Amin. 

Poze şi imagini 



Traseul exilului (a se lua în calcul că există situaţii în care Sfântul Luca a făcut 
drumuri înapoi, de exemplu de la E la F, apoi de la F la E, trasee care nu au putut fi redate grafic 
pe hartă din cauza suprapunerilor. De asemenea, unele locaţii nu au putut fi reprezentate datorită 
dispariţiei lor: sate mici şi comune vechi). 




Harta poate fi accesată la următorul link (deşi puteţi întâmpina probleme dacă 
folosiţi Internet Explorer ori va trebui sa o accesaţi de mai multe ori până se încarcă total): 
http://goo.gl/f6HSo 

Locaţiile exilului 



Taşkent. Regiunea Taskent. Uzbekistan 
Rusia, Moscova 



(C) Rusia, Tyumenskaya oblasf. Tiumen 
(6) Rusia, Omskaya oblasf 



Rusia. Ţinutul Krasnoiarsk. Eniseysk 
(fi) Venâjă. Krasnojarskin aluepiiri. Turuhansk 
(D Rusia, Ţinutul Krasnoiarsk. Plakhino 
(j) Cherkasy. Cherkas'ka. Ukraine 



(§) Rusia. Novosibirskaya oblasf. Novosibirsk 
(F) Russie. Krasnoiarsk 



(K) Rusia, Samarskaya oblasf. Samara 

(U) Rusia, Regiunea Arhanghelsk. Kotlas 

(M) Rusia, Regiunea Arhanghelsk. Arhangelsk 

(N) Rosja, Petersburg 



(§) Teodosia. KpbiM. Ucrania 

(P) Poccim. KpacHoapcKMii Kpaii. Bonbwafl MypT 



Adăugaţi o destinaţie - Afişaţi opţiunile 



Locaţiile exilului pot fi vizualizate accesând următorul link (cu aceleaşi peripeţii ca 
şi primul de sus): http : //goo . gl/Lc42n 

în rândul al treilea, al doilea din dreapta, Valentin Voino-Iaseneţkii 
în drum spre frontul ruso-japonez, 1904 

Sfântul Luca cu personalul medical, Krasnoiarsk, 15 septembrie 1943 

Sfântul Luca citind 

Mormântul Sfântului Luca Racla cu moaştele 

Sfântului Luca al Crimeii 

In exil. 



La închisoare. 

ApxHenHCKon Jlyica b OKpyjKeHHH nacTBM 

ApxuenucKon flyn [HoHO-flceieiiHOI 

Casa în care a locuit. în prezent, transformată în biserică. 




Alte informaţii puteţi găsi aici http^sfantulluca.blogSpOt.COm/ 



